**KOREFERÁT č.1**

**Téma č.3**

**Tatiana Falisová**

**12 MVO**

**Akadémia ozbrojených síl**

**ZADANIE :**

Vysvetlite požiadavky a  predpoklady pre prijatie do služobného pomeru príslušníka ozbrojených síl. Vysvetlite práva, povinnosti a obmedzenia ústavných práv profesionálnych vojakov OS SR.

Na úvod by som Vám chcela objasniť Podmienky prijatia do štátnej služby/služobného pomeru príslušníka ozbrojených síl.

Do štátnej služby možno prijať občana, ktorý  
**a) písomne požiadal o prijatie do štátnej služby,**   
**b) dosiahol vek 18 rokov,**   
**c) je bezúhonný**( *to znamená občan, ktorý nebol právoplatne odsúdený za trestný čin. Aj keď sa na občana hľadí, akoby nebol odsúdený, nepovažuje sa na účely tohto zákona za bezúhonného, ak bol právoplatne odsúdený za prečin, ktorý je úmyselným trestným činom alebo za zločin. Bezúhonnosť v prijímacom konaní sa preukazuje odpisom z registra trestov nie starším ako tri mesiace*.)  
**d) je spoľahlivý** (*Za spoľahlivého sa na účely tohto zákona nepovažuje občan, ak  
a) bol liečený zo závislosti od alkoholu alebo iných omamných látok alebo psychotropných látok alebo preukázateľne nadmerne požíva alkohol alebo požíva iné omamné alebo psychotropné látky,   
bol zo štátnej služby podľa tohto zákona alebo z predchádzajúceho služobného pomeru prepustený z dôvodu, jeho predchádzajúci štátnozamestnanecký pomer sa skončil z dôvodu, jeho predchádzajúci pracovný pomer sa skončil z dôvodu výpovede pre závažné porušenie pracovnej disciplíny alebo z dôvodu okamžitého skončenia pracovného pomeru zo strany zamestnávateľa*)  
**e) ovláda štátny jazyk,**   
**f) nie je členom politickej strany alebo politického hnutia,   
g) má štátne občianstvo Slovenskej republiky alebo aj štátne občianstvo iného štátu(** *štátu* ***,****ktorý je  
1. štátom Európskej únie alebo  
2. členom medzinárodnej organizácie zabezpečujúcej spoločnú obranu proti napadnutiu, ktorej je Slovenská republika členom)*  
**h) má trvalý pobyt na území Slovenskej republiky,   
i) spĺňa vzdelanie na prijatie do štátnej služby,   
j) ku dňu prijatia do štátnej služby nie je evidovaný ako občan, ktorý odoprel výkon mimoriadnej služby podľa osobitného predpisu**,   
**k) je zdravotne spôsobilý**(*zdravotná spôsobilosť občana sa preukazuje v rámci výberového konania  
a výsledkami lekárskej prehliadky, ktorú možno doplniť na náklady ministerstva odborným lekárskym vyšetrením, výsledkom vyšetrenia na prítomnosť metabolitov omamných alebo psychotropných látok v organizme*) **psychicky spôsobilý (***previerka psychickej spôsobilosti občana sa vykonáva v rámci výberového konania psychodiagnostickým vyšetrením, ktoré vykonáva psychológ spĺňajúci podmienky na vykonávanie psychologickej činnosti*)**a fyzicky zdatný** (*previerka fyzickej zdatnosti občana sa vykonáva v rámci výberového konania*)  
**l) je spôsobilý na právne úkony v plnom rozsahu,   
m) spĺňa predpoklady ustanovené osobitnými predpismi,   
n) ku dňu prijatia do štátnej služby skončí činnosti, ktorých vykonávanie je obmedzené alebo zakázané   
o) súhlasí s výkonom štátnej služby podľa potrieb služobného úradu,   
p) úspešne absolvoval výberové konanie**(*na základe výsledkov výberového konania služobný úrad zašle občanovi do desiatich dní odo dňa skončenia výberového konania písomné oznámenie o splnení podmienok prijatia do štátnej služby alebo nesplnení podmienok prijatia do štátnej služby).*

Profesionálny vojak by pred nástupom do štátnej služby mal okrem podmienok prijatia spĺňať aj dané predpoklady.

**KVALIFIKAČNÉ PREDPOKLADY NA VÝKON ŠTÁTNEJ SLUŽBY**

VZDELANIE :

1. Podmienku vzdelania na výkon prípravnej štátnej služby spĺňa občan, ak získal  
   °najmenej stredné odborné vzdelanie a bude pripravovaný pre hodnostný zbor mužstva a poddôstojníkov,   
   °úplné stredné vzdelanie, úplné stredné odborné vzdelanie alebo vyššie odborné vzdelanie a bude pripravovaný pre hodnostný zbor dôstojníkov na vysokej škole alebo  
   ° vysokoškolské vzdelanie a bude pripravovaný pre hodnostný zbor dôstojníkov.
2. Podmienku vzdelania na výkon dočasnej štátnej služby spĺňa profesionálny vojak v hodnosti  
   ° vojak 2. stupňa, slobodník a desiatnik, ak získal najmenej stredné odborné vzdelanie,   
   ° čatár, rotný, rotmajster, nadrotmajster, štábny nadrotmajster, podpráporčík, práporčík a nadpráporčík, ak získal úplné stredné vzdelanie, úplné stredné odborné vzdelanie, vyššie odborné vzdelanie, alebo vysokoškolské vzdelanie,   
   ° poručík, nadporučík, kapitán, major, podplukovník, plukovník, brigádny generál, generálmajor, generálporučík a generál, ak získal vysokoškolské vzdelanie.

OSOBITNÉ PREDPOKLADY NA VÝKON FUNKCIE A NA HODNOSŤ:

1. Osobitné predpoklady na výkon funkcie a na hodnosť sú na účely tohto zákona  
    °osobitný kvalifikačný predpoklad na funkciu,   
   °odborné predpoklady na hodnosť,   
   °stupeň znalosti cudzieho jazyka na funkciu.
2. Osobitné predpoklady získava profesionálny vojak v príslušných vojenských odbornostiach  
   ° bezprostredne po vymenovaní alebo prijatí do dočasnej štátnej služby  
   1. v odbornom výcviku jednotlivca,   
   2. vo vstupnom odbornom dôstojníckom kurze,

° počas trvania dočasnej štátnej služby v  
 1. kariérových kurzoch na hodnosť (*kariérovým kurzom na hodnosť sa na účely tohto zákona rozumie získavanie odborných predpokladov na vymenovanie do hodnosti alebo na povýšenie*)  
 2. odborných kurzoch na funkciu, ktoré organizuje služobný úrad alebo iné vzdelávacie zariadenie (*do kurzu podľa odseku 2 na základe potrieb ozbrojených síl alebo výsledkov konkurenčného výberu vysiela profesionálneho vojaka a vyslanie ukončuje vedúci služobného úradu*)  
 3. špecializačnom štúdiu.

**ZÁKLADNÉ PRÁVA PROFESIÓNALNYCH VOJAKOV**

Keďže žijeme v demokratickej krajine každý občan našej republiky má práva, ktoré mu vyplývajú zo Základných ľudských práv a slobôd, výnimkou nie sú ani príslušníci ozbrojených síl SR.

Profesionálny vojak má právo na :  
podmienky nevyhnutné na riadny výkon štátnej služby, peňažné náležitosti v štátnej službe podľa tohto zákona,   
naturálne náležitosti, ochranu zdravia pri výkone štátnej služby, ochranu ľudskej dôstojnosti v služobnom styku a v osobnom styku s vedúcim služobného úradu alebo veliteľom a ostatnými profesionálnymi vojakmi,   
primeranú duchovnú starostlivosť a na účasť na náboženských aktivitách, ak to nie je v rozpore s potrebami ozbrojených síl a výkonom štátnej služby, získavanie osobitných predpokladov na výkon funkcie a na hodnosť podľa tohto zákona.  
Taktiež má právo na bezplatné ubytovanie v mieste výkonu štátnej služby alebo v mieste, ktoré je od takého miesta vzdialené najviac 30 km ak je v hodnosti vojak 1. stupňa a preventívnej rehabilitácie počas jej výkonu.

**ZÁKLADNÉ POVINNOSTI PROFESIONÁLNEHO VOJAKA**

Profesionálnému vojakovi vyplýva zo zákona viac povinností ako práv. Objasním vám povinností ,ktoré sú podľa môjho názoru najdôležitejšie :

Profesionálny vojak je povinný  
-dodržiavať služobnú disciplínu,   
-vykonávať štátnu službu osobne, nestranne, riadne, včas a v medziach svojho oprávnenia,   
-zakročiť, ak pri výkone štátnej služby hrozí škoda a na jej odvrátenie je potrebný neodkladný zákrok; nemusí tak urobiť, ak mu v tom bráni dôležitá okolnosť alebo ak by tým seba alebo iné osoby vystavil vážnemu ohrozeniu,   
- pri výkone štátnej služby dodržiavať ustanovenia Etického kódexu profesionálneho vojaka,   
-zdržať sa konania, ktoré by mohlo viesť ku konfliktu verejného záujmu s osobnými záujmami, najmä nezneužívať informácie nadobudnuté pri vykonávaní štátnej služby na vlastný prospech alebo v prospech blízkych osôb, alebo iných fyzických osôb alebo právnických osôb; táto povinnosť platí aj po skončení alebo zániku služobného pomeru,   
-dodržiavať určený týždenný služobný čas alebo kratší týždenný služobný čas, ak mu je povolený,   
- byť pri výkone štátnej služby riadne ustrojený a dbať o náležitú úpravu svojho zovňajšku,   
-zachovávať mlčanlivosť o skutočnostiach, o ktorých sa dozvedel v súvislosti s vykonávaním štátnej služby a ktoré v záujme ozbrojených síl nemožno oznamovať iným osobám, a to aj po skončení služobného pomeru, ak ho tejto povinnosti nezbaví vedúci služobného úradu,   
-udržiavať si potrebnú fyzickú zdatnosť a zúčastňovať sa každoročne na preskúšaní z pohybovej výkonnosti, ak to výkon štátnej služby umožňuje,   
-podrobiť sa lekárskej prehliadke

Profesionálny vojak nesmie  
a) sprostredkúvať pre inú fyzickú osobu alebo právnickú osobu obchodný styk so  
štátom, obcou, vyšším územným celkom, štátnym podnikom, štátnym účelovým fondom, Fondom národného majetku Slovenskej republiky a s inou právnickou osobou zriadenou štátom, rozpočtovou organizáciou alebo príspevkovou organizáciou, inou právnickou osobou alebo zariadením obce, rozpočtovou organizáciou alebo príspevkovou organizáciou, inou právnickou osobou vyššieho územného celku alebo inou právnickou osobou s majetkovou účasťou Slovenskej republiky, Fondu národného majetku Slovenskej republiky, obce alebo vyššieho územného celku.

Taktiež požadovať dary alebo iné výhody alebo navádzať iného na poskytovanie darov alebo iných výhod v súvislosti s vykonávaním štátnej služby,   
c) prijímať dary alebo iné výhody v súvislosti s vykonávaním štátnej služby okrem darov alebo iných výhod poskytovaných vedúcimi služobných úradov alebo veliteľmi,   
d) nadobúdať majetok od Slovenskej republiky, obce, vyššieho územného celku alebo Fondu národného majetku Slovenskej republiky ,používať symboly spojené s výkonom štátnej služby na osobný prospech, zneužívať výhody vyplývajúce z vykonávania štátnej služby, a to ani po skončení služobného pomeru, zvýhodňovať blízke osoby pri vykonávaní štátnej služby, poskytovať nepravdivé vyhlásenia, vyhotovovať falzifikáty a nepravdivé dokumenty súvisiace s vykonávaním štátnej služby.

**OBMEDZENIE NIEKTORÝCH ÚSTAVNÝCH PRÁV PROFESIONÁLNYCH VOJAKOV**

°Petičné právo profesionálnych vojakov vo veciach súvisiacich s výkonom štátnej služby sa obmedzuje na individuálne žiadosti, návrhy a sťažnosti profesionálneho vojaka.

° Profesionálny vojak nesmie byť členom politickej strany alebo politického hnutia.

° Profesionálny vojak sa nesmie aktívne zúčastňovať na zhromaždeniach organizovaných politickými stranami alebo politickými hnutiami.  
°Profesionálny vojak sa nesmie združovať v odborových organizáciách, ktoré pôsobia v ozbrojených silách a na pracoviskách, kde vykonáva štátnu službu.

°Profesionálny vojak nesmie podnikať alebo vykonávať inú zárobkovú činnosť. Inou zárobkovou činnosťou sa na účely tohto zákona rozumie činnosť, ktorá zakladá nárok na príjem zdaňovaný podľa osobitného predpisu*( to sa nevzťahuje napr. na poskytovanie zdravotnej starostlivosti v štátnych zdravotníckych zariadeniach ,vedeckú pedagogickú , publicistickú činnosť, správu vlastného majetku atď*. )

°Profesionálny vojak nesmie byť členom riadiacich, kontrolných alebo dozorných orgánov právnických osôb; to neplatí, ak  
a) je vyslaný do takého orgánu vládou alebo ministrom alebo  
b) plní úlohy pod dočasnou legendou alebo trvalou legendou.

° Profesionálny vojak uvedený v odseku 3 písm. a) nesmie za členstvo v týchto orgánoch poberať odmenu alebo iné výhody.