Spôsob hodnotenia vyučovacích predmetov v SOŠ Prakovce 282

Na základe Usmernenia na hodnotenie žiakov SŠ v čase mimoriadnej situácie spôsobenej prerušením vyučovania v školách v šk. roku 2019/2020, ktoré vydalo Ministerstvo školstva, vedy, výskumu a športu SR

**navrhujem kritériá hodnotenia**

**Základné princípy hodnotenia**

* spravodlivosť, rešpektovanie individuálnych podmienok na domácu prípravu a dištančné vzdelávanie,
* sústrediť pozornosť na poskytovanie slovnej spätnej väzby,
* akceptovať jedinečnosť podmienok žiakov na vzdelávanie.

**Zásady hodnotenia**

* V čase mimoriadnej situácie nemôžu byť hodnotenie, klasifikácia znížené len na základe neplnenia požiadaviek na domácu prípravu, dištančného vzdelávania z **objektívnych príčin.**
* **Priebežné hodnotenie má mať charakter konštruktívnej spätnej väzby, motivačný charakter,** pomenovať chyby, navrhnúť postup odstraňovania, má mať značne **individualizovaný charakter,** zohľadňovať vekové, individuálne osobitosti a prihliadať na momentálnu psychickú i fyzickú disponovanosť žiaka. **Prihliadať na osobitosti, možnosti a individuálne podmienky**na domácu prípravu počas prerušeného vyučovania v školách.

**Získavanie podkladov na hodnotenie**

* Podklady na hodnotenie získava učiteľ najmä z **portfólií žiackych prác, rozhovormi so žiakmi.** Podkladmi môžu byť **projekty, riešenia komplexných úloh, tematické práce, samostatné praktické práce a plnenie dištančných úloh,**spracovaných žiakmi počas domácej prípravy s prihliadnutím na individuálne podmienky každého žiaka.
* **Neodporúča sa hodnotiť žiakov na základe testov a písomných skúšok.**
* V čase mimoriadnej situácie sa**ruší povinnosť realizovať predpísané kontrolné písomné práce,**vyplývajúce z výkonového štandardu štátneho vzdelávacieho programu.

**Postup do vyššieho ročníka**

V čase mimoriadnej situácie:

1. nemôže byť žiak zo žiadneho predmetu hodnotený stupňom prospechu nedostatočný alebo dosiahol neuspokojivé výsledky, t.j. nemôže opakovať ročník **okrem prípadov, uvedených v bode 2 a 3.**
2. je vo výnimočných prípadoch možné určiť pred postupom do vyššieho ročníka preskúšanie u tých žiakov, ktorí zo subjektívnych príčin neplnili požiadavky vyučovania na diaľku, a dosiahli neuspokojivé výsledky za obdobie pred prerušením vyučovania. Preskúšanie je možné najskôr dva mesiace po obnovení vyučovania v školách alebo do 31. 8. 2020. O preskúšaní žiaka rozhoduje pedagogická rada.
3. môžu žiaci, ktorí v 1. polroku dostali známku nedostatočnú z dvoch a viac predmetov alebo boli neklasifikovaní absolvovať komisionálne skúšky najneskôr do 31. 8. 2020.

**Všetky predmety sa budú hodnotiť známkou, okrem predmetu etická výchova, ktorá sa hodnotí slovom absolvoval/neabsolvoval.**

Odôvodnenie:

Teoretické ako i praktické vyučovanie všetkých predmetov prebieha online.

**Kritériá hodnotenia:**

**Teoretické a praktické vyučovanie**

Stupeň výborný (1) – žiak pravidelne elektronicky komunikoval s vyučujúcimi, bol aktívny, vypracované úlohy elektronicky posielal na opravu a v prvom polroku bol z predmetu hodnotený stupňom výborný.

Stupeň chválitebný (2) - žiak elektronicky komunikoval s vyučujúcimi nepravidelne, iba 50% vypracovaných úloh posielal elektronicky na opravu a v prvom polroku bol z predmetu hodnotený stupňom výborný alebo chválitebný.

Stupeň dobrý (3) - žiak v malej miere elektronicky komunikoval s vyučujúcimi, vypracované úlohy posielal elektronicky na opravu nepravidelne (20%) a bol málo aktívny. V prvom polroku bol z predmetu hodnotený stupňom chválitebný alebo dobrý.

Stupeň dostatočný (4) - žiak vôbec elektronicky nekomunikoval s vyučujúcimi, neposielal žiadne vypracované úlohy, nebol aktívny. V prvom polroku bol z predmetu hodnotený stupňom dostatočný alebo nedostatočný.

Stupeň nedostatočný (5) – platí vyššie bod 3.

V Prakovciach 19. 05. 2020

.......................................................

Ing. Dušan Kluknavský

riaditeľ školy