**Krása**

Človek sa nechá ľahko ovplyvniť verejnou mienkou. Dnes možno povedať, že žijeme v dobe, ktorá stojí na kritike a ideáloch. Je ťažké povedať čo je vlastne pre spoločnosť adekvátne a čo dokáže považovať za ideál. Pozrime sa na to ako je dnes vnímaný ideál krásy. Tento spoločenský trend zasahuje vo väčšej miere ženy ako chlapov. Čo teda vytvára dnes ilúziu krásy?

V prvom rade sú to médiá. Propagovanie produktov je postavené na tom, že majú pomôcť ženám byť krajšími. Omyl! Reklamy sú postavené tak aby nahovárali ženám, že potrebujú byť krajšie aby sa páčili spoločnosti a sebe samej. A samozrejme tejto mienke prispievajú aj samotný muži, ktorý ženám dávajú jasne najavo či sa im žena páči a občas to dávajú naozaj neadekvátne a necitlivo. Kvôli kritike od mužov a žien spojenej s vplyvom médií sa často ženy trápia kvôli tomu čo si o nich spoločnosť myslí. Ženy znášajú narážky na svoj zovňajšok ťažšie ako muži. Ženy sa chcú páčiť sebe aj ostatným a urobia preto všetko a niekedy aj stratia samu seba. Za ideálne ženské miery sú považované miery 90 60 90. Prečo? Kto toto určil? Je hlúposť klásť kráse nejaké hranice. Krása je úžasná v tom, že je rôznorodá. Každá žena je krásna. Problém vzniká pri hlúpom porovnávaní, ktorá je krajšia. Každá žena má právo cítiť sa krásne taká aká je bez akýchkoľvek zmien, ktoré jej vnúti spoločnosť. Často držia ženy rôzne diéty aby schudli pretože im niekto či už kamoška, frajer, rodina hovoria, že pribrala. Alebo drastickejšie zmeny v podobe plastík či pichania botoxu. Ženy sa snažia páčiť a aj napriek tomu si spoločnosť a často aj najbližší nájdu niečo čo sa im nepáči. Muž povie žene, že by mala nosiť make-up a keď ho, kvôli nemu, začne nosiť tak zasa jej povie on alebo iný, že ho má veľa. Z tohto jednoduchého príkladu je zrejmé, že spoločnosti sa vyhovieť proste nedá. Práve preto by mali ženy robiť to čo sami chcú a nepočúvať hlúpe názory spoločnosti a nie veľmi inteligentných chlapov. Ženy by sa mali v prvom rade cítiť krásne bez toho aby im to niekto potvrdil. A ak im to niekto potvrdí tak aj napriek ďalším dvom, ktorý hľadajú chyby by sa mali sústrediť len na tú pozitívnu reakciu, ktorá im dáva ten pocit krásna a výnimočnosti. Každá žena je krásna, každá ma svoju jedinečnú krásu a to by si mali všetky ženy uvedomiť.

Každá z Vás je výnimočná a každá je jedinečným ideálom krásy.