# Kráľovská choroba

Kde bolo, tam bolo, bol raz jeden les. V tom lese sa ukrývali zvieratá, živočíchy a rastliny. Každý si tam nažíval v pokoji a všade vládol mier. Až raz....

Ich vládca dostal vážnu chorobu. Nikto nevedel, prečo ju dostal a už vôbec nevedeli, akú chorobu má. Ich vládcom bol tristoročný dub. Kráľ prekonal už veľa chorôb, no takú ešte nikdy v živote nemal. Navštívilo ho aspoň sedemdesiat lekárov, dokonca aj tí najlepší na svete, no ani jeden nevedel prísť na to, aké ochorenie to je. Celý les sa začal radiť a premýšľať, čo by to mohlo byť. Zhodli sa na tom, že musia niečo vyskúšať. Pozháňali rôzne lieky, ale ani jeden nezabral. Napadlo im, že by mohli skúsiť prírodnú lekáreň. Nazbierali rôzne byliny a plody z liečivých rastlín. Výsledok bol taký istý ako predtým. Všetci sa začali obávať toho, že im zomrie ich kráľ. Ale mysleli optimisticky. Kráľ si už zvolal svojich troch synov a tri dcéry. Ani sa nenazdal, koľko vecí ešte musí stihnúť. Trvalo mu sedem dní a sedem nocí, kým svojim synom a dcéram nakázal, čo musia urobiť. Onedlho na to do lesa zablúdil neznámy pocestný. Bol to mladý vlk. V lese ho uvítali, dali mu najesť a napiť, a aj mäkkú posteľ mu ponúkli. Posťažovali sa mu, že majú chorého kráľa. **–**Vyskúšali sme už všeličo. Aj liečivé rastlinky ponúkli svoju čarovnú moc. Navarili sme rôzne odvary a nič! Kráľ je naďalej chorý.**- -**Prešiel všelijaké lesy, ale s takým dačím som sa nestretol. Ale mám dvoch bratov, ktorí už obehali celý svet. Ak nám tí nebudú vedieť poradiť, tak neviem neviem... **–**Obyvatelia lesa mu to schválili a dokonca prisľúbili, že sa postarajú aj o jeho bratov. Vlk vybehol na najvyšší kopec a za mesačného svitu začal zavíjať. O tri dni tu boli. Všetky rastliny aj zvieratá sa dozvedeli, akí sú to múdri lekári, čo chodia po svete a liečia lesy. Prešli už tri dni, no ešte stále sa nezistilo aká choroba trápi kráľa. Zrazu si jeden z bratov spomenul na to, ako vyliečil jedného pacienta v ďalekom a studenom Fínsku. Do jeho tela sa dostal neznámy hmyz. Zvolal všetkých obyvateľov lesa a všetci spoločne utekali za kráľom a hneď mu to povedali: **-**Pán kráľ, spomenul som si, ako som raz vyliečil starý smrek v ďalekom Fínsku. Našiel som v tele fínskeho kráľa obrovský hmyz. Možno aj vás trápi taká istá choroba. Vaše veličenstvo, môžem sa pozrieť pod vašu kôru?**-** Kráľ opatrne nadvihol svoju kôru. Rastlinky a zvieratá zhíkli od úžasu keď zbadali koľko hmyzu sa mrví pod kráľovou kôrou. Vlk trikrát zavyl nebo sa zotmelo a na čiernych krídlach priletel lekár s červenou čiapkou. Ťukal do kôry pána kráľa. Ťukal už celý mesiac. Kráľ bol zo dňa na deň mohutnejší, krajší, zelenší, živší a aj omladol. Celý les bol lekárovi s červenou čiapkou vďačný a za odmenu mu ponúkli usadenie v lese. V jeho tele našli lykožrúta. Milé deti, chcete vedieť, aký zvláštny druh lykožrúta to bol? Je to lykožrút, ktorý si vyberá len kráľovske lyko.

V kráľovych korunách bol zvonec a tomuto príbehu je koniec. Ak chcete vedieť viac, skúste si prečítať ďalší príbeh...