**Krížová cesta**

**s Jánom Pavlom II.**

2

Nihil obstat.

SLLic. Pavol Zvara

V Nitre 5. 4. 2011.

Imprimatur.

Mons. Tomáš Galis

žilinský biskup

Prot. č. 1182/2011

V Žiline 6. 4. 2011.

3

Môžeš Boha opustiť,

ale nemôžeš zabrániť, aby Ťa hľadal.

Môžeš Boha nenávidieť, ale nemôžeš zabrániť,

aby Ťa mal rád,

Môžeš sa rozhodnúť proti Kristovi,

ale On sa na Golgote rozhodol pre Teba.

Môžeš sa vyhýbať jeho slovu a jeho Cirkvi,

ale jeho slovo a Cirkev ťa napriek tomu stále

hľadajú.

Môžeš si sám hľadať cesty,

ale nemôžeš zabrániť, aby ťa Boh neviedol.

Môžeš Boha zapierať, preklínať,

ale nemôžeš zabrániť, aby Boh nebol.

Ján Pavol II.

4

**Úvod**

Drahí bratia a sestry!

Prišli sme sem, aby sme sa zastavili v tomto

životnom zhone a chvíľu uvažovali o utrpení

nášho Pána. O Božej láske, ktorá miluje každého

z nás. Pozrime na Pána Ježiša cez Jána Pavla II.

Cez tohto muža, ktorý vždy bol plný energie,

ktorý vždy bol vášnivo zamilovaný do Pána Boha,

ktorý bol verným pastierom. Nech aj táto krížová

cesta je našou prípravou na krásnu slávnosť,

ktorá bude 1. mája na Druhú veľkonočnú nedeľu

nazývanú aj nedeľou Božieho milosrdenstva

v Ríme.

5

**1. Pán Ježiš je odsúdený na smrť**

*K. Klaniame sa ti ...*

*Ľ. Lebo si ....*

Pána Ježiša súdia a odsudzujú. Nevinného

Bohočloveka súdia hriešni ľudia. On to pokorne

prijíma.

Je 16. október 1978. Otvárajú sa dvere na

balkóne svätopeterského chrámu. Kardinál Felici

oznamuje po mesiaci opäť vo zvučnej latinčine:

Máme pápeža. Je ním kardinál Wojtyla. Dáva si

meno Ján Pavol II. Veľké prekvapenie. Je to prvý

slovanský pápež. Prvý pápež inej ako talianskej

národnosti po 455 rokoch. Tento kardinál, ktorý

prišiel do Ríma v ošúchanom odeve, vychádza z

konkláve ako pápež. Najprenikavejší komentár

snáď napísal André Frossard. Zatelefonoval do

svojich parížskych novín: „Toto nie je pápež z

Poľska, toto je pápež z Galiley.“

Pane Ježišu Kriste, prosíme ťa, na príhovor

Jána Pavla neustále pomáhaj Svätému Otcovi

Benediktovi XVI. v jeho ťažkom postavení.

*K. Ukrižovaný Ježišu ....*

*Ľ. Aj nad dušami ....*

6

**2. Pán Ježiš berie kríž na svoje plecia**

*K. Klaniame sa ti ...*

*Ľ. Lebo si ....*

Pánu Ježišovi položili kríž na plecia. On ho

pokorne prijíma bez reptania, lebo vie, že je to

vôľa nebeského Otca.

V deň zvolenia za pápeža, večer o pol ôsmej

vystupuje nový pápež na balkón, aby prvýkrát

oslovil svoje ovečky po celom svete: „Predrahí

bratia a sestry, ešte neprešla bolesť nad smrťou

milovaného Jána Pavla I. a hľa, otcovia kardináli

zvolili nového rímskeho biskupa. Pochádza z

ďalekej krajiny. Z ďalekej, ale aj veľmi blízkej. V

spoločnej viere a kresťanskej tradícii. Bál som sa

prijať túto voľbu, ale som sa jej podrobil v duchu

poslušnosti voči Pánu Ježišovi a v úplnej

oddanosti jeho presvätej Matke.“

Pane Ježišu Kriste, nauč nás hľadať a

prijímať Božiu vôľu v našom živote.

*K. Ukrižovaný Ježišu ....*

*Ľ. Aj nad dušami ....*

**3. Pán Ježiš prvý raz padá pod krížom**

*K. Klaniame sa ti ...*

*Ľ. Lebo si ....*

Padá pod ťarchou kríža. Hriechy sveta sú

veľmi veľké a ťažké.

Je 13. máj 1981. Horúce májové počasie. Päť

hodín popoludní. Veľká audiencia. Dav na

7

Svätopeterskom námestí je nadšený. Pápež

prichádza presne o 17,00 hodine v bielom

otvorenom aute. Usmiaty Ján Pavol II. víta

prítomných. Prešlo 13 minút. Ktosi podal pápežovi

malú Sáru. Dieťa sa vrátilo do rúk matky a v tej

chvíli nervózne vzlietli do nebies všetky holuby.

Padli dva výstrely. Onedlho sa nadšenie mení na

hrozné pocity. Ktosi vystrelil na pápeža. Smrteľne

ho zranil. Je to možné, aby sa strieľalo na

Svätopeterskom námestí? Tu sa našiel ktosi, kto

chcel vziať život biskupovi v bielom, ktorý svojim

úprimným úsmevom preniká srdcia ľudí a rozdáva

dobro a čistú radosť? Sestra Lucia hovorí v treťom

fatimskom posolstve: „Potom sme videli v

nesmierne veľkom svetle, ktorým bol Boh sám,

biskupa oblečeného v bielom - boli sme

presvedčení, že je to Svätý Otec. Aj mnohí iní

biskupi, kňazi, rehoľníci a rehoľníčky vystupovali

na strmý kopec a na jeho vrchole stál veľký kríž.

Keď vystúpil na vrchol, padol na kolená pred

veľkým krížom, ktorý stál na kopci, kde ho vojaci

zabili tak, že ho zasiahli viacerými ranami svojich

strelných zbraní.“

Pane, prosíme, odpusť nám naše kritizovanie

kňazov, biskupov i Svätého Otca. Odpusť nám,

keď ich odsudzujeme... Daj, aby sme pochopili, že

je múdrejšie viac sa za kňazov modliť, ako ich

nekonštruktívne kritizovať.

*K. Ukrižovaný Ježišu ....*

*Ľ. Aj nad dušami ....*

8

**4. Pán Ježiš sa stretáva so svojom matkou**

*K. Klaniame sa ti ...*

*Ľ. Lebo si ....*

Kristus vidí svoju Matku. Dve bezhriešne

srdcia. Pohľady sa im stretli. Vedia svoju pravdu

a to im stačí.

Aj Ján Pavol sa neustále obracal na svoju

nebeskú Matku. Jej zveril svoje kňazstvo i

pápežstvo. Celý som Tvoj, Mária! A Mária si vždy

chránila svojho milovaného Syna. Presne rok po

atentáte, 13. mája 1982 kľačí vo Fatime a ďakuje

Márii za zázrak uzdravenia. Mariánsky pápež si je

vedomý pravdivosti slov: „Mariánsky ctiteľ

nezahynie.“ Aj preto zasvätil vo Fatime cely svet

Panne Márii. „Ruženec je bič na diabla“ – hovorí

Lucia z Fatimy. Karol Wojtyla to neustále nosil vo

svojom srdci. Jeho dávny priateľ, kardinál

Andrzej Mária Deskur povedal: „Úcta Karola

Wojtylu k Panne Márii na mňa hlboko zapôsobila.

Vravel, že musíme slúžiť Bohu tak, ako to robila

Mária, ktorá sa tejto službe celkom odovzdala.“

Matka naša, Mária, uč nás a pomáhaj nám,

aby sme boli verní tvojmu Synovi i v dnešnej

slobodnej spoločnosti.

*K. Ukrižovaný Ježišu ....*

*Ľ. Aj nad dušami ....*

9

**5. Šimon pomáha Pánu Ježišovi niesť kríž**

*K. Klaniame sa ti ...*

*Ľ. Lebo si ....*

Šimona prinútili niesť Ježišovi kríž. O koľko

viac radosti mohol mať, keby to bol urobil

s láskou.

Pápež nás vždy vyzýval: Pomáhajte pápežovi a

všetkým, ktorí chcú slúžiť človeku a celému

ľudstvu. Nebojte sa! Otvorte, ale dokorán otvorte

dvere Kristovi. Jeho spasiteľnej moci otvorte

hranice štátov. Nebojte sa! Kristus vie, čo je v

človeku. Ján Pavol II. s láskou šiel v ústrety

človeku. Nielen ako pápež, ale aj ako chlapec,

mládenec, študent, ako kňaz, či kardinál. Z jeho

detských rokov je známy príbeh, keď auto zrazilo

školníka. Študenti sa zhŕkli okolo neho

a nevedeli, čo robiť. Karol Wojtyla nestrácal čas.

O niekoľko minút prišiel kňaz z neďalekej

farnosti, ktorého Karol zavolal, aby školníkovi

poskytol duchovnú pomoc.

Pane, uč nás pomáhať našim blížnym a tým

slúžiť Tebe.

*K. Ukrižovaný Ježišu ....*

*Ľ. Aj nad dušami ....*

10

**6. Veronika podáva Pánu Ježišovi šatku**

*K. Klaniame sa ti ...*

*Ľ. Lebo si ....*

Utiera mu šatkou pot. Určite je bohatá na

lásku.

Svoju druhú encykliku nazval pápež

z Poľska: "Bohatý na milosrdenstvo". Venoval ju

Bohu - Láske, ktorý sa ustavične skláňa nad

človekom. Láska, ktorá prekypuje

milosrdenstvom. Boh sa od nepamäti skláňal k

ľudstvu ako milosrdná láska. Milosrdná láska

dosiahla svoj vrchol v Kristovi. Ježiš je viditeľná

Božia láska, ktorá hľadá ľudí a chce im pomôcť.

Dovoľ mu, aby ti podal ruku.

Neďaleko Vatikánu sa motal žobrák, v ktorom

jeden z monsignorov spoznal bývalého kňaza.

Podarilo sa mu ho dostať na audienciu

a upozornil pápeža na jeho prítomnosť. Po

audiencii si ho Ján Pavol zavolal do vedľajšej

izby. Keď kňaz - žobrák vyšiel von, plakal. Pápež

ho totiž požiadal, aby ho vyspovedal a potom mu

povedal: „Vidíš, aké je mocné poslanie sviatosti

kňazstva? Neznevažuj ho!“

Bože, chceme sa snažiť o život bohatý na

lásku v našich skutkoch.

*K. Ukrižovaný Ježišu ....*

*Ľ. Aj nad dušami ....*

11

**7. Pán Ježiš druhý raz padá pod krížom**

*K. Klaniame sa ti ...*

*Ľ. Lebo si ....*

Kristus opäť padá pod krížom. Ťarcha našich

previnení je skutočne veľká. Ale on opäť vstal.

Aj my často krát padáme. Pápež nám dáva

návod, čo máme robiť vo svojej encyklike

"Vykupiteľ človeka". Jediné smerovanie ducha,

jediné zameranie rozumu, vôle a srdca je pre nás

toto: Ku Kristovi Vykupiteľovi sveta. Boží Syn sa

spojil s každým človekom. Cirkev túži, aby každý

človek mohol znovu nájsť Krista. Ježiš Kristus je

hlavnou cestou pre Cirkev. Na tejto ceste nemôže

byť Cirkev nikým zastavená. Ľudia boli unesení

výnimočnou úctou Karola Wojtylu k Eucharistii.

Trávil časť noci v tichej modlitbe pred oltárom.

Ležal na zemi a ruky mal rozpažené v tvare kríža.

Tu bral silu, aby potom vstal a niesol kríž ďalej.

Aj my chceme vždy vstať a ísť po ceste

prikázaní. V tom je naša veľkosť: vstať po páde a

ísť späť za Kristom. Ján Pavol, vyprosuj nám

milosti, aby sme to zvládli.

*K. Ukrižovaný Ježišu ....*

*Ľ. Aj nad dušami ....*

12

**8. Pán Ježiš napomína plačúce ženy**

*K. Klaniame sa ti ...*

*Ľ. Lebo si ....*

Plačú nad Bohočlovekom. Neplačte nado

mnou, ale sami nad sebou a nad svojimi deťmi.

Aj pápež nás napomínal, aby sme žili vo

svojej rodine usporiadane. Aby rodina bola malou

cirkvou. Rodine venoval aj exhortáciu „O

rodinnom spoločenstve,“ kde zdôrazňuje

potrebnosť usporiadanej rodiny v súlade s Božím

programom. Veľmi jasne sa vyjadril aj na adresu

potratov: "Život človeka musí byt chránený od

jeho počatia". Pápež je nekompromisný obhajca

každého počatého života. Veď každé dieťa, ktoré

prichádza na svet, prináša posolstvo, že Boh

doteraz nestratil dôveru v človeka. Ochrana

života od počatia bola preňho aj počas jeho

pontifikátu jedna z priorít. Svedok v procese

blahorečenia rozprával, ako v rozhovore na túto

tému Ján Pavol II. uprel naňho prenikavý pohľad

a prudko dvihol ruku, aby dal najavo svoju

rozhodnosť. Vzápätí vyhlásil: „Musíme urobiť

všetko, čo sa dá, proti hnusnému zločinu, akým

je potrat.“ Presadzoval „kultúru života“ a bol

proti „kultúre smrti,“ ktorá ničí svet.

Pane, vštep našim rodinám, otcom, matkám i

deťom, hlboký zmysel pre charakter i zodpovednosť.

*K. Ukrižovaný Ježišu ....*

*Ľ. Aj nad dušami ....*

13

**9. Pán Ježiš tretí raz padá pod krížom**

*K. Klaniame sa ti ...*

*Ľ. Lebo si ....*

Ďalší pád. Posledný a najťažší. Veľmi

bolestný.

Pápež vychádza z lietadla, zostupuje na zem,

kľaká si a bozkáva zem krajiny, do ktorej prišiel.

Úžasná pokora a veľká česť pre každú krajinu,

ktorú navštívil. Padá na zem a prejavuje gesto,

ktorým si veľmi uctí každý kút jeho veľkej

svetovej farnosti. Dlho bolo len snom pre

Slovensko, aby tento apoštol lásky prišiel aj na

slovenskú zem, pod Tatry. Ako veľmi túžil a dlho

mu to nebolo dovolené. Aké nevyspytateľné sú

Božie cesty a nepochopiteľné jeho súdy. Kristov

posol prišiel prvý raz k nám 22. apríla 1990.

Potom to bolo v roku 1995 a tretí raz v roku

2003. Vždy prišiel s Božím optimizmom, silnou

vierou, priniesol novú nádej Slovensku. Boží

pútnik, ktorý hovoril aj Slovákom: „Nebojte sa,

Kristus vás miluje, milujte aj vy Krista.“

Ján Pavol, vyprosuj nášmu národu silnú

vieru, úctu a lásku k Pánu Bohu.

*K. Ukrižovaný Ježišu ....*

*Ľ. Aj nad dušami ....*

14

**10. Pánu Ježišovi zvliekajú šaty**

*K. Klaniame sa ti ...*

*Ľ. Lebo si ....*

Bolestné zvliekanie a tie pohľady! Má miesto

v našom živote cudnosť a čistota? Mala by mať

svoje miesto.

Pápež sa obracia na mladých: „Buďte stále

pripravení obhájiť sa pred každým, kto vás vyzýva

zdôvodniť nádej, ktorá je vo vás. Vaša mladosť je

veľké bohatstvo, prežite ju s Kristom.“ Pápež je

verným ohlasovateľom evanjelia. Morálka musí

byt rešpektovaná. Pán Ježiš žiada život v čistote.

Naša spoločnosť je vystavená rôznym vplyvom,

ktoré sloboda prináša. Chráňme si svoju

mravnosť a učme našu mládež zodpovednosti aj v

tejto oblasti.

Tak veľmi potrebujeme mládež, ktorá má

zásady mravnosti, ktorá má svoju ľudskú

dôstojnosť. Tak veľmi potrebujeme ženské

pokolenie, ktoré je hrdé na svoju ženskosť, ktoré

sa nedá ponižovať.

*K. Ukrižovaný Ježišu ....*

*Ľ. Aj nad dušami ....*

15

**11. Pána Ježiša pribíjajú na kríž**

*K. Klaniame sa ti ...*

*Ľ. Lebo si ....*

Hrozné muky prežíva dobrotivý Pán. Aj moje

hriechy ho pribíjajú.

Aj pápeža Jána Pavla často pribíjali na kríž.

Ťažké kríže musel znášať už v mladosti. Ešte

pred jeho narodením mu zomrela sestra, keď mal

9 rokov zomrela mu matka Emília, keď mal 12

rokov zomrel brat Edmund. Dvadsaťjedenročný

stráca otca Karola. Absolvuje tajné štúdium

teológie, keby mu prišlo nemecké gestapo na

stopu, nemilosrdne by ho zabilo. Mnohými krížmi

ho „obdaroval“ režim, ktorý vládol v Poľsku. Nowa

Huta mala byť robotníckou štvrťou bez Boha.

Karol Wojtyla nebol ochotný ustúpiť, naďalej

podporoval zámer postaviť tam kostol. Došlo to až

tak ďaleko, že celebroval polnočnú svätú omšu vo

veľkom mraze, pod holým nebom. Akým veľkým

krížom bol pre neho atentát, vražda poľského

kňaza Popieluszka, Parkinsonova choroba, koľkí

protestovali proti jeho návštevám. Za čo všetko

ho kritizovali, jeho postoj, jeho rozhodnutia.

Vyčítali mu, že nechce dovoliť potraty, že nechce

dovoliť, aby svätili za kňazov aj ženy, že Cirkev je

spiatočnícka. Vyčítali mu, že nechce dovoliť, aby

sa kňazi ženili. Ale bola to opodstatnená kritika?

Pomáhajme súčasnému Svätému Otcovi

Benediktovi tak, ako môžeme: menej kritiky, viac

obetí, viac modlitby.

16

*K. Ukrižovaný Ježišu ....*

*Ľ. Aj nad dušami ....*

**12. Pán Ježiš na kríži zomiera**

*K. Klaniame sa ti ...*

*Ľ. Lebo si ....*

Pán zomiera, ale jeho slová: Otče, odpusť

im, lebo nevedia, čo robia - hovoria za všetko.

27. decembra 1983 došlo k historickému

stretnutiu. Pápeža počas návštevy rímskej

väznice prijalo 500 väzňov s nadšením a

potleskom. Stretol sa aj so svojim atentátnikom

Alim Agčom. Dvadsať minút sa spolu rozprávali.

"O čom sme spolu hovorili, zostane tajomstvom

medzi nami dvoma. Hovoril som s ním ako s

bratom o tom, že som mu odpustil hneď po

atentáte, že mu dôverujem a modlím sa za neho".

Svätý Otec objal Aliho Agču vo väzení a Agča sa

pred ním hlboko sklonil, pobozkajúc mu úctivo

ruku. Agča povedal: "Ľutujem svoj čin a vážim si

pápeža". Ale nikdy Agča nepožiadal pápeža

o odpustenie.

Kiež by sme aj my mali takú odpúšťajúcu

lásku, akú má Boží Syn, akú mal jeho námestník

na zemi, Ján Pavol II.

*K. Ukrižovaný Ježišu ....*

*Ľ. Aj nad dušami ....*

17

**13. Mŕtveho Pána Ježiša vkladajú do rúk**

**Panny Márie**

*K. Klaniame sa ti ...*

*Ľ. Lebo si ....*

Ježiš je mŕtvy. Vkladajú ho do rúk jeho

Matky. Veľkú bolesť musela cítiť.

Slovensko má Sedembolestnú Máriu za svoju

Patrónku. A Mária bola aj veľká ochrankyňa

Karola Wojtylu. Pri jednej príležitosti, keď ešte

nemohol Ján Pavol II. prísť na Slovensko,

povedal: „Dnes nás naša návšteva mariánskych

svätýň privádza na Slovensko - do Levoče. Z

Levoče sa náš pohľad upiera na ďalšie mariánske

svätyne, ktorými Slovensko oplýva; spomeniem

aspoň niektoré: Gaboltov, Ľutina, Mariánka,

Staré Hory a predovšetkým Šaštín - národná

svätyňa Panny Márie, Patrónky Slovenska. Každý

kút Slovenska je sprevádzaný materinským

pohľadom Panny Márie. Úcta k Sedembolestnej

sprevádza tento drahý národ po stáročia jeho

dejín, plný toľkých ťažkých skúšok. Drahí

levočskí pútnici: Putujem s vami na levočskú

horu. Zo srdca vás požehnávam. Nech vás Matka

posilní vo viere.“ To sú slová pápeža, ktorý mal

vrúcny vzťah k Slovensku.

Matka drahá, spomni na nás, tu pod

Tatrami, verní sme my svätej Cirkvi, prebývaj s

nami.

*K. Ukrižovaný Ježišu ....*

*Ľ. Aj nad dušami ....*

18

**14. Pána Ježiša pochovávajú**

*K. Klaniame sa ti ...*

*Ľ. Lebo si ....*

Pochovávajú ho. Zdanlivo je všetkému koniec.

Nie. Všetko len začína.

Pri blahorečení v Bratislave Ján Pavol

povedal: „Drahí bratia a sestry! Dnešná nedeľná

liturgia nás pozýva upriamiť pohľad na kríž. On

je tým „privilegovaným miestom“, na ktorom sa

nám zjavila Božia láska. Na kríž upierali svoj

nezlomnou vierou naplnený pohľad aj biskup

Vasiľ Hopko a rehoľná sestra Zdenka

Schelingová, ktorých som dnes s radosťou zapísal

do zoznamu blahoslavených. Na kríži sa stretá

ľudská úbohosť s Božím milosrdenstvom.

Adorácia tohto nekonečného milosrdenstva

predstavuje jedinú cestu, ako sa človek môže

otvoriť tajomstvu kríža. Kríž je osadený v zemi,

akoby zakorenený v ľudskej zlobe. Ale zároveň je

vztýčený do výšky, smerom k nebu, kam akoby

prstom ukazoval na Božiu dobrotu. Kristov kríž je

víťazstvom nad zlom, porážkou smrti,

sprostredkovaním života, znovunavrátením

nádeje a zvestovaním svetla. Buď pozdravený

kríž, nádej naša jediná.“

Pápež vyzýval Európu i svet: „Nie je možné žiť

bez Boha! Pochovajte zlobu, vojnu, pýchu,

násilie, ateizmus, nevraživosť, samoľúbosť a

vzkrieste Boha vo svojich srdciach.“ Európa, svet,

Slovensko i naša obec (mesto) - to všetko bude

zrazu úplne iné!

19

*K. Ukrižovaný Ježišu ....*

*Ľ. Aj nad dušami ....*

**15. Pán Ježiš vstal zmŕtvych**

*K. Klaniame sa ti ...*

*Ľ. Lebo si ....*

Ježiš opúšťa hrob. On nezostal v hrobe. Vyšiel

ako oslávený, vzkriesený, živý Pán. Žije a je s nami

po všetky dni až do skončenia sveta.

Ján Pavol bol a je neustále s nami. S našim

slovenským národom. Nosil nás vo svojom srdci.

Vždy sme boli drahí jeho srdcu. On sám to často

krát spomenul pri rôznych príležitostiach. Vždy bol

dobre informovaný o náboženskej situácii u nás.

Vždy sme boli drahí jeho srdcu. 3. 7. 1995 pred

odchodom zo Slovenska povedal: „Obraciam sa na

celý slovenský národ, ktorý chcem v tejto chvíli

lúčenia privinúť k svojmu srdcu veľkým objatím.

Ako nespomenúť, že vaša viera má hlboké korene,

dobre zasadené medzi vami ohlasovaním svätých

misionárov Cyrila a Metoda? Prosím Vás, aby ste

sa v duchu vždy vracali k týmto vzorom. Vraciam

sa do Ríma s obrazom vašich hôr - našich hôr,

ktorý sa mi vtlačil do pamäti. Vysoké Tatry, také

drahé srdcu Slovákov i Poliakov. Ony nerozdeľujú,

ale spájajú dva národy. Nech vládne pokoj vo

vnútri vašich múrov, vo vašich domoch a

občianskych spoločenstvách celého Slovenska

Nech Boh ochraňuje Slovensko a jeho obyvateľov.

Do videnia.“

Pápež sa vtedy evidentne lúčil so Slovenskom v

nádeji, že pod Tatry zo slovenskej strany sa ešte

20

vráti. Fyzicky sa vrátil na Slovensko v roku 2003.

A potom 2. apríla 2005 odišiel do Neba. Odvtedy je

stále s nami. Ján Pavol II., prosíme ťa, oroduj za

slovenský národ. Dovidenia v Nebi.

*K. Ukrižovaný Ježišu ....*

*Ľ. Aj nad dušami ....*

**Záver**

Pane, skončili sme krížovú cestu. Pozerali

sme na tvoje utrpenie cez pápeža Jána Pavla II.,

ktorý išiel svojou krížovou cestou s tebou a s

veľkou vierou.

Ako máme kráčať my? Poľský pápež nám

dáva usmernenie: „Budovanie Európskej únie

sa nesmie obmedziť na oblasť hospodárstva a

organizáciu trhu. Je potrebné podporovať taký

model spoločnosti, ktorý rešpektuje dôstojnosť

všetkých ľudí a ich práva, a ktorý napomáha

vzťahy medzi ľuďmi a národmi, založené na

spravodlivosti, vzájomnej úcte a pokoji. Hodnota

človeka vyplýva skôr z toho, čím je, ako z toho, čo

vlastní," zdôraznil.

Vštepme si hlboko do srdca jeho slová

z Bratislavy: „S pocitmi najhlbšej lásky

pozdravujem teba, milovaný slovenský národ, tu

prítomný, alebo ma počúvajúci cez rozhlas či

televíziu. Vzdávam vďaky Bohu za teba, že si si

dokázal aj v ťažkých chvíľach zachovať vernosť

Kristovi a jeho Cirkvi. Povzbudzujem ťa: nikdy sa

nehanbi za evanjelium (porov. Rim 1,16)! Chráň

21

si ho vo svojom srdci ako najcennejší poklad, z

ktorého môžeš čerpať svetlo a silu do

každodenného života.“

Ján Pavol, zverujeme ti celý slovenský národ

a jeho vieru.

*Modlitba na úmysel Sv. Otca:*

*Otče náš, Zdravas Mária, Sláva*

Jozef Bagin, Pôst - Višňové 2011