Krúžok mladých šachistov

Anotácia

Šach je stará kráľovská hra, ktorá v priebehu stáročí nestratila na popularite ani dnes. Šach môže hrať každý, okrem zábavy prináša i celú radu osobnostných stimulov. Podporuje predstavivosť, pamäť, strategické a logické myslenie, je skvelou školou tvorivého myslenia a pevných nervov. Šach i napriek tomu, že prináša napätie a tvrdý boj (samozrejme na šachovom poli ☺) je i skvelou príležitosťou pre zblíženie a nadviazanie nových kamarátstiev. Cieľom tohto krúžku je priblížiť žiakom základné strategické a taktické pravidlá, šachové otvorenia a koncovky. Povieme si niečo o histórii a súčasnosti tejto skvelej hry. Naučíte sa zvládať stresové situácie pri hre na čas, ukážeme si ako hrať šach na počítači a samozrejme ukážeme si i niekoľko šachových úloh, ktoré dokážu zamotať hlavu i nejednému pokročilému šachistovi. Krúžok mladých šachistov je určený pre všetkých žiakov Gymnázia Gelnica. Krúžok sa bude konať počas školského roka v rozmedzí 2 hodín týždenne.