**Kvasinky** sú jednobunkové [hubové](https://sk.wikipedia.org/wiki/Huby) [mikroorganizmy](https://sk.wikipedia.org/wiki/Mikroorganizmus). Väčšina kvasiniek patrí do triedy [vreckatých húb](https://sk.wikipedia.org/wiki/Vreckat%C3%A9_huby) (*Ascomycota*), niektoré však aj do triedy [bazídiových húb](https://sk.wikipedia.org/wiki/Baz%C3%ADdiov%C3%A9_huby" \o "Bazídiové huby) (*Basidiomycota*), a preto spoločne netvoria [taxonomickú](https://sk.wikipedia.org/wiki/Taxon%C3%B3mia_(biol%C3%B3gia)) skupinu.

Netvoria [plodnice](https://sk.wikipedia.org/wiki/Plodnica), množia sa hlavne [nepohlavne](https://sk.wikipedia.org/wiki/Nepohlavn%C3%A9_rozmno%C5%BEovanie) a je pre ne charakteristický spôsob [delenia buniek](https://sk.wikipedia.org/wiki/Delenie_bunky), takzvané [***pučanie***](https://sk.wikipedia.org/wiki/Pu%C4%8Danie).

.

Kvasinky sa hojne využívajú v [potravinárstve](https://sk.wikipedia.org/wiki/Potravin%C3%A1rsky_priemysel) a [biotechnológiách](https://sk.wikipedia.org/wiki/Biotechnol%C3%B3gie). Používajú sa napríklad pri výrobe [vína](https://sk.wikipedia.org/wiki/V%C3%ADno), [piva](https://sk.wikipedia.org/wiki/Pivo) alebo [chleba](https://sk.wikipedia.org/wiki/Chlieb). Využíva sa ich schopnosť [kvasenia](https://sk.wikipedia.org/w/index.php?title=Kvasenie&action=edit&redlink=1). Sú ale medzi nimi aj pôvodcovia chorôb, ako je napr. *[Candida albicans](https://sk.wikipedia.org/w/index.php?title=Candida_albicans&action=edit&redlink=1" \o "Candida albicans (stránka neexistuje))*.

Prvé jednotlivé kvasinky prvýkrát pozoroval [Anton van Leeuwenhoek](https://sk.wikipedia.org/wiki/Anton_van_Leeuwenhoek), ktorý opísal vo svojich listoch Kráľovskej spoločnosti v [Londýne](https://sk.wikipedia.org/wiki/Lond%C3%BDn) výsledky pozorovaní malých guličiek v pive pomocou primitívneho [mikroskopu](https://sk.wikipedia.org/wiki/Mikroskop).

Stavba]


[](https://sk.wikipedia.org/wiki/S%C3%BAbor:Yeast_cell_cs.svg)

schéma bunky kvasinky

Kvasinky vykazujú veľkú tvarovú, rozmerovú či farebnú diverzitu. Obvykle sú guľaté alebo oválne, ale vyskytujú sa aj druhy, ktoré majú bunky charakteristického citrónovitého, vajíčkovitého, fľaškovitého či vláknitého tvaru. Dokonca medzi samotnými bunkami jedného [kmeňa](https://sk.wikipedia.org/wiki/Kme%C5%88_(taxon%C3%B3mia)) možno nájsť morfologické a farebné odlišnosti. To je spôsobené zmenami fyzikálnych a chemických podmienok v prostredí. Pre zjednodušenie ukážeme štruktúru kvasinky *Saccharomyces cerevisiae*.