**Kvetná nedeľa – B - Už tomu nevelí**

Ježiš počas troch rokov chodil z dediny, robil dobro, učil a uzdravoval. Všade, kam išiel bol obkľúčený davom ľudí, ktorí ho počúvali a čakali, že im pomôže. **Boli to veľmi plnohodnotné a aktívne tri roky.** Lenže **počas celých týchto troch rokov mal svoj život a svoju činnosť pod kontrolou**. Mal ho úplne vo svojich rukách. Šiel, kam chcel, prišiel, kedy chcel a aj odišiel, kedy chcel. Ježiš tu bol autorom a usmerňovateľom svojho života.

**Čas sa ale zmenil.** Dnes sme počuli, ako sa v istom momente Ježiš stal subjektom konania niekoho iného. **Niekto iný začal mať jeho život pod kontrolou a začal mu robiť to, čo Ježiš nechcel** (??? – vysvetlíme si ďalej). Pozícia Ježišova sa teda radikálne zmenila. Ježiš sa s touto novou situáciou musel vyrovnať. Treba povedať (aby som vysvetlil to, čo som povedal), že Ježiš si túto situáciu vyvolil, to znamená, ako sa to spomína u evanjelistu Jána – Ježišovi jeho život nikto nebral, on ho dával dobrovoľne. Ale navonok všetko tak vyzeralo: Ježiš odovzdal kontrolu nad svojím životom druhým.

Je to veľmi poučné. **Náš život sa mnohoráz podobá životu Ježišovmu. V istom momente ho máme kompletne pod kontrolou. Prídu však dni, kedy sa tejto kontroly musíme vzdať.** Staneme sa subjektmi konania niečoho alebo niekoho iného. Sú to chvíle bolesti, zmätku a utrpenia. Príklady?

Napríklad **choroba**. Možno niektorý sme tu mladší ale aj starší. Myslíte si, že nič zlé sa vás nemôže dotknúť. Vážne? To si mysleli mnohí, ktorí sú chorí. Môže sa stať, že človek, ktorý je tak silný a tak mocne má pod kontrolou svoje zdravie, začne chradnúť. Alebo **staroba**- to je ďalší príklad.

Alebo **väzenie** – o dva týždne v noci z 13. na 14. apríla sme si pripomenuli 50 výročie **barbarskej noci**, kedy komunistická moc začala brutálnym spôsobom likvidáciu reholí v Československu. Takmer 10 000 rehoľných sestier a skoro 3 000 rehoľníkov bolo umiestnených v koncentračných táboroch a neskôr súdených a väznených na dlhé roky. Medzi nimi ľudia, ktorí si mysleli, že svoj život majú kompletne pod svojou vlastnou kontrolou. Skúsme sa vžiť do ich situácie. Robili si s nimi, čo chceli. Rešpekt pre dôstojnosť človeka tu bol na nule. A oni si nič nepomohli. Niektorí to síce vzdali ale tých bola menšina (nehovorím o tých, ktorí boli ešte bez rehoľných sľubov, ako postulanti alebo novici – takí sa možno nachádzajú aj v tomto kostole). Mám na mysli rehoľníkov so sľubami.

Alebo si predstavte, že niekoho z **vás niekto z niečoho obviní**, poškvrní vám česť a pritom vy ste bez viny... Nemôžete sa brániť, nik vám neverí...

Všetko toto sú príklady podobného údelu, ako mal Ježiš. Čo v takých chvíľach robiť? To, čo Ježiš: **najprv sa brániť a potom situáciu prijať a premôcť ju** (cez utrpenie a smrť k životu). Je zaujímavé, ako Ježiš v tejto ťažkej situácii **myslí nie na seba, ale na iných**: na ženy, na zločinca, na svoju matku. Táto starostlivosť o iných aj jemu samému pomáha. Toto skúsenosť aj mnohých ľudí: ak ostanú vo svojom utrpení zameraní len na seba, prežívajú peklo. Iba cez otvorenie sa na iných prichádza k životu...

***Uvedenie do pašijí***

Bratia a sestry teraz sa posadíme a budeme počúvať pašie, evanjelium o umučení Pána. Nie je to len načrtnuté to čo urobili ľudia Pánovi Ježišovi pred dvetisíci rokmi. Je to i o tom, ako sa chováš k Ježišovi ty, ja, i dnešné ľudstvo. Kto sa spozná v Petrovi, ktorý sa k Ježišovi hlásil všetkými desiatimi, keď bol populárny, módny, ale dnes sa zaprisaháva, že nie je jeho učeník? Kto sa spoznáva v Pilátovi, ktorý si umýva alibisticky ruky, chce zostať neutrálny? Kto patrí ku komparzistom k miliónovému zástupu, ktorým je všetko jedno a idú tam, kam ich vietor zafúka? Kto patrí medzi katov, ktorí si neodpustia odpľuť a kopnúť, keď je do koho. Kto z nás sa nájde v Judášovi; vo Veronike; kto v Šimonovi Cyrenejskom; kto v Jánovi; - kto má miesto po boku bolestnej matky Márie? Veľká dráma sveta sa hrá, a bude hrať, a bude sa hrať až do konca vekov. Moja úloha v nej môže byť len jedna. Ktorá to je?

***Doslov po pašijích***

Ježiš zomrel. Zomrel nadarmo? Prečo sa vlastne umiera? Vojakovi povedia, že zomiera za vlasť, ale on dúfa, že guľka minie práve jeho. – Chorý dúfa, že liek zaberie. Ježiš nedúfal, že prežije. Vedel, že ho zabijú. Ale vlastne predsa dúfal – až za smrť. Dúfal, že vstane k inému životu. Ježiš vsadil celú svoju existenciu, celú svoju budúcnosť do nádeje až za telesnou, ľudskou smrťou. To je zmysel Veľkého piatku. Z tejto veľkopiatočnej nádeje rastie i naša dôvera. Tu má korene naša viera. Kázať Veľký piatok znamená uveriť vo veľkonočné ráno, zatiaľ čo náš život sa odohráva v pašijovom týždni. Zomrel Ježiš nadarmo? Nie. Ježiš nás zbavil strachu zo všetkého na svete. Zo všetkého za svetom. Zbavil nás strachu zo smrti. Ježiš nezomrel nadarmo. Obráťme sa preto s dôverou k tomuto víťazovi nad smrťou zo svojimi potrebami a prosbami.

Ježíš umřel. Umřel nadarmo? Proč se vlastně umírá? Vojákovi říkají, že umírá za vlast, ale on doufá, že kulka mine právě jeho. - Nemocný doufá, že lék zabere. Ježíš nedoufal, že přežije. Věděl, že ho zabijí. Ale vlastně přece doufal, doufal - až za smrt. Doufal, že vstane k jinému životu. Ježíš vsadil celou svou existenci, celou svou budoucnost do naděje až za tělesnou, lidskou smrtí.   
To je smysl Velkého pátku. Z této velkopáteční naděje roste i naše důvěra. Zde má kořeny naše víra. Kázat Velký pátek znamená uvěřit ve velikonoční jitro, zatímco náš život se odehrává v pašijovém týdnu.   
Umřel Ježíš nadarmo? Ne. Ježíš nás zbavil strachu ze všeho na světě. Ze všeho za světem. Zbavil nás strachu ze smrti. Ježíš neumřel nadarmo.   
Obraťme se proto s důvěrou k tomuto vítězi nad smrtí se svými potřebami a prosbami.