**Pracovný list – literatúra - dráma – príma**

Milá príma, prosím vás, aby ste vypracovali pracovný list, vypracovaný list mi odfoťte a pošlite mi **do utorka 23. 6. 2020 do 10:00.**

**1. Doplň chýbajúce informácie:**

a) autor: Daniel Hevier

b) literárny žáner: rozhlasová hra

c) hlavná postava: princezná Lada

d) téma: Príbeh princeznej Lady, ktorá sa vybrala do sveta

e) hlavná myšlienka: Dobrému človeku sa jeho dobré skutky vrátia.

**2. Prečiarkni 1 pojem, ktorý k dramatickému umeniu nepatrí:**

divadelná hra, bábková hra, televízna hra, **dobrodružný román,** rozhlasová hra, hraný film, kreslený film;

**3. Vysvetli, čo znamená mať:**

a) zlaté vlasy - byť svetlovlasý/blondína

b) zlaté srdce - byť dobrý, šľachetný človek

**4. Podčiarkni citovo zafarbené slová:**

kráľovná, svieca, **tatuško**, spomienka, **mamička**, **Laduška**, ťažoba, motýľ, **srdiečko**, **trošička**;

**5. Pomenuj umelecké prostriedky:**

a) nohy sa napili prach ciest metafora

b) malá ako makovička prirovnanie

c) horúce slzy epiteton

**6. Vysvetli, ako sa Lade objavila na čele zlatá hviezda?**

Otcov bozk na cestu sa premenil na zlatú hviezdu.

**7. Z čoho boli obyčajné šaty, ktoré podarovala Lade studnička, aby si ju nikto nevšimol. Kto ich ušil a pri akej príležitosti?**

Z myšaciny. Ušila ich lesná myška pre svoju dcéru na svadbu, ale boli jej príliš veľké.

**8. Z čoho boli zhotovené Ladine slávnostné šaty?**

Ladine slávnostné šaty boli z motýlieho krídla.

**9. Doplň prirovnania, ktoré sa hodia na princeznú Ladu?**

a) pekná ako obrázok/ruža

b) dobrá ako anjel/kus chleba

c) tvár má bielu ako sneh/mlieko/stena

d) líca ako ruža/pivónia/maľované

e) vlasy žlté ako zlato/klasy

f) povahou krotká a tichá ako ovečka

**Maximálny počet bodov: 21 bodov**