**Príprava na vyučovaciu jednotku (45 minút)**

**Meno a priezvisko:** Radka Schwartzová

**Tematický celok:** Amerika

**Téma:** Latinská Amerika

**Ročník**: 4. A

|  |  |
| --- | --- |
| ***Ciele vyučovacej hodiny*** | ***Vstupné vedomosti*** |
| Žiak vie: | * Fyzická a humánno-geografická charakteristika Ázie, * Podnebné pásma, * Fyzická a humánno-geografická charakteristika JV Ázie, |
| ***Didaktické problémy, miskoncepcie*** |
|  |
| ***Prostriedky, pomôcky*** | ***Metódy a formy*** |
| Kartičky, prezentácia, písacie pomôcky, tabuľa, fixka, interaktívna tabuľa, internet, atlasy. | * frontálna práca, skupinová práca. * didaktická hra, výklad, sokratovský rozhovor, demonštrácia, výklad, metóda otázok a odpovedí. |

**Úvod (2 min.)**

Pozdrav so žiakmi. Zápis chýbajúcich žiakov, predstavenie cieľa vyučovacej hodiny a upozornenie žiakov na mobily, ktoré majú mať počas hodiny odložené v košíku.

*Hlavný cieľ vyučovacej hodiny:*

Zopakovať vedomosti žiakov z každého regiónu sveta (okrem SR a Latinskej Ameriky), ktoré už vedia ale aj pripomenúť a viac im priblížiť región Latinská Amerika.

**Opakovanie (15 min.)**

V rámci opakovania budú žiaci samostatne vypĺňať pracovné listy. Cieľom týchto pracovných listov je aby si žiaci zopakovali regióny sveta, ktoré by už mali ovládať. Každý žiak pracuje bez atlasu.

Žiaci budú mať na vyplnenie 10 minút. Po 10 minútach budem náhodne vyvolávať žiakov aby prečítali svoje odpovede v pracovnom liste.

**Motivácia (8 min.)**

Keďže študenti by už mali tento región Latinská Amerika poznať z minulých rokov a na tejto hodine je cieľom im región viac priblížiť a zopakovať ho, tak by už mali nejaké poznatky o spomínanom regióne mať.

Učiteľ bude v prezentácii postupne zobrazovať body, ku ktorým sa žiaci budú musieť vyjadriť. Aktivita prebehne frontálne a žiaci, no zároveň aj učiteľ tak získajú prehľad o tom, čo všetko si o danom regióne pamätajú. V prípade, že sa žiaci k nejakému bodu nebudú vedieť vyjadriť zapíšem ho na tabuľu a žiaci ho zodpovedať zatiaľ nemusia.

*Body, ku ktorým sa žiaci budú vyjadrovať:*

* Ktoré časti Ameriky tvoria Latinskú Ameriku?
* Povrch Latinskej Ameriky (prapevnina, najvyšší vrch, nížiny, náhorné plošiny)
* Podnebie Latinskej Ameriky (podnebné pásma)
* Vodstvo Latinskej Ameriky (rieky, jazerá)
* Rastlinstvo a živočíšstvo (bioklimatické pásma)
* Obyvateľstvo (prirodzený pohyb obyvateľstva, najviac osídlené oblasti)
* Sídla (urbanizácia, mestá)
* Hospodárstvo (ohodnoť vyspelosť krajín LA)

**Expozícia (18 min.)**

Žiakom predstavím novú tému - Latinská Amerika prostredníctvom prezentácie vytvorenej v programe PowerPoint. Počas vysvetľovania nového učiva si žiaci dopĺňajú poznámky, ktoré dostanú vytlačené.

**Fixácia (5 min.)**

Aktivitu, ktorú som využila v motivácii budem so žiakmi realizovať aj v tejto fáze. Žiaci budú mať tak možnosť porovnať si svoje vedomosti a odstrániť tak body z tabule (ak tam nejaké budú), ku ktorým sa nevedeli vyjadriť. Učiteľ zároveň dostane spätnú väzbu o tom, čo všetko si žiaci zapamätali z vyučovacej hodiny.