LISABONSKA ZMLUVA

KONTEXT

Lisabonská zmluva je do značnej miery inšpirovaná Zmluvou o Ústave pre Európu. Ústavou sa mali nahradiť zakladajúce zmluvy EÚ jediným textom. Bola podpísaná v Ríme 29. októbra 2004. Aby ústava nadobudla účinnosť, bolo potrebné, aby ju ratifikovalo všetkých (v tom čase) 27 členských krajín EÚ (17 ratifikovalo). V roku 2005 ju však v národných referendách odmietli vo Francúzsku a Holandsku.

Na druhej strane sa Lisabonskou zmluvou tieto zmluvy menia, rovnako ako [Amsterdamskou](http://eur-lex.europa.eu/legal-content/sk/TXT/?uri=LEGISSUM:4301858) zmluvou a Zmluvou z [Nice](https://eur-lex.europa.eu/legal-content/SK/AUTO/?uri=celex:12001C/TXT). Zahŕňa väčšinu inštitucionálnych a politických reforiem uvedených v ústavnej zmluve.

---------------------------------------------------------------------------------------------------------------------------

[Lisabonská zmluva](https://eur-lex.europa.eu/legal-content/SK/AUTO/?uri=celex:12007L/TXT), ktorou sa mení a dopĺňa Zmluva o Európskej únii a Zmluva o založení Európskeho spoločenstva, podpísaná v Lisabone 13. decembra 2007

Lisabonská zmluva nadobudla platnosť 1. 12. 2009. Od tohto dátumu boli podstatne zmenené dve zmluvy, na ktorých stálo Európske spoločenstvo a Európska únia. Doposiaľ platné zakladajúce zmluvy – Zmluva o založení Európskeho spoločenstva a Zmluva o Európskej únii– boli Lisabonskou zmluvou novelizované, a to tak, že formálne zo Zmluvy o založení Európskeho spoločenstva sa stala Zmluva o fungovaní Európskej únie. Označenie Zmluvy o Európskej únii zostalo zachované. O jej obsahu, ako aj obsahu bývalej Zmluvy o založení Európskeho spoločenstva to už tvrdiť nemožno. Lisabonskou zmluvou zostala nedotknutá Zmluva o založení Európskeho spoločenstva pre atómovú energiu, takže popri Európskej únii bude existovať jedno samostatné spoločenstvo – Európske spoločenstvo pre atómovú energiu.

**Cieľ Lisabonskej zmluvy :**

* Reformuje sa ňou fungovanie inštitúcií EÚ a prijímanie rozhodnutí tak, aby zodpovedali potrebám EÚ, ktorá sa po postupnom rozširovaní rozrástla na 28 členov.
* Reformujú sa ňou vnútorné a vonkajšie politiky EÚ a tým, že sa ňou Európskemu parlamentu udeľuje väčšia zákonodarná moc, prehlbuje sa demokracia rozhodovania EÚ.

**HLAVNÉ BODY**

1. **Inštitucionálne zmeny**

[***Európsky parlament***](https://eur-lex.europa.eu/summary/glossary/european_parliament.html)

* sa teraz skladá zo zástupcov občanov EÚ a nie z národov krajín EÚ ako predtým, čím sa vytvára silnejšie demokratické prepojenie medzi poslancami Európskeho parlamentu a voličmi;
* má väčšiu zákonodarnú moc, pretože sa uplatňuje [riadny legislatívny postup](http://eur-lex.europa.eu/summary/glossary/ordinary-legislative-procedure.html). Lisabonskou zmluvou sa uplatňovanie tohto postupu rozširuje na [40 nových oblastí politiky](http://eur-lex.europa.eu/legal-content/sk/TXT/?uri=LEGISSUM:ai0015), čím sa celkový počet oblastí, kde pri prijímaní právnych predpisov má Parlament a Rada rovnaké postavenie, zvyšuje na 73 oblastí;
* volí [predsedu Európskej komisie](http://eur-lex.europa.eu/summary/glossary/european_commission_president.html) väčšinou svojich členov;
* má maximálne 751 členov.

[***Európska rada***](http://eur-lex.europa.eu/summary/glossary/european_council.html)

Skladá sa z hláv štátov alebo vlád, čo zabezpečuje EÚ väčšiu kontinuitu a súdržnosť. Oficiálne sa uznáva ako inštitúcia EÚ, ktorá stanovuje všeobecné politické smerovanie EÚ a jej priority.

Väčšinou hlasov volí predsedu na funkčné obdobie 30 mesiacov, ktoré možno raz obnoviť, čím sa nahrádza predchádzajúce šesťmesačné rotujúce predsedníctvo.

[***Rada***](https://eur-lex.europa.eu/summary/glossary/eu_council.html)

Pri schvaľovaní právnych predpisov uplatňuje nové pravidlá hlasovania väčšinou hlasov. Na dosiahnutie väčšiny sa vyžaduje aspoň 55 % krajín EÚ, ktoré predstavujú najmenej 65 % obyvateľstva EÚ. Na zablokovanie návrhu musia byť proti aspoň 4 krajiny.

Keď Rada rokuje a hlasuje o návrhu legislatívneho aktu, sú jej zasadnutia verejné.

[***Európska komisia***](http://eur-lex.europa.eu/summary/glossary/european_commission.html)

Predseda Komisie:

* sa vyberá a volí na základe výsledkov európskych volieb;
* zodpovedá za menovanie komisárov, rozhoduje o ich portfóliách a môže jednotlivých komisárov požiadať, aby odstúpili.

[***Súdny dvor Európskej únie***](http://eur-lex.europa.eu/summary/glossary/eu_court_justice.html)

Jeho právomoc sa rozširuje na všetky oblasti politiky EÚ okrem [spoločnej zahraničnej a bezpečnostnej politiky](http://eur-lex.europa.eu/summary/glossary/foreign_security_policy.html).

[***Európska centrálna banka (ECB)***](http://eur-lex.europa.eu/summary/glossary/european_central_bank.html)

Tým, že sa ECB uvádza v [článku 13](https://eur-lex.europa.eu/legal-content/SK/AUTO/?uri=celex:12016M013) Zmluvy o Európskej únii (ZEÚ), oficiálne sa uznáva ako inštitúcia EÚ.

1. ***Spoločná zahraničná a bezpečnostná politika***

Zmluvou:

* sa ustanovuje nová funkcia podpredsedu Komisie a [vysokého splnomocnenca pre spoločnú zahraničnú a bezpečnostnú politiku](http://eur-lex.europa.eu/summary/glossary/high_representative_cfsp.html). Táto osoba predsedá [Rade pre zahraničné veci](http://eeas.europa.eu/diplomatic-network/foreign-affairs-council_en) ([článok 18 ZEÚ](https://eur-lex.europa.eu/legal-content/SK/AUTO/?uri=celex:12016M018));
* sa vytvára [Európska služba pre vonkajšiu činnosť](http://eur-lex.europa.eu/summary/glossary/eu_external_action_service.html), ktorá sa skladá z pracovníkov Komisie, Rady a národných diplomatických služieb;
* sa zavádza [doložka o vzájomnej obrane](http://eur-lex.europa.eu/summary/glossary/mutual_defence.html), podľa ktorej musia všetky krajiny EÚ pomáhať sebe navzájom alebo inej krajine EÚ, ak ju napadnú.

**Ďalšie zmeny**

1. ***Politiky EÚ***

Predchádzajúca štruktúra pilierov sa nahrádza novým [rozdelením právomocí](http://eur-lex.europa.eu/summary/glossary/competences.html):

* **výlučná právomoc:** oblasti, kde legislatívnu činnosť vykonáva len EÚ a členské štáty túto legislatívu vykonávajú ([článok 3](https://eur-lex.europa.eu/legal-content/SK/AUTO/?uri=celex:12016E003) Zmluvy o fungovaní Európskej únie (ZFEÚ));
* **spoločné právomoci:** oblasti, v ktorých krajiny EÚ môžu vykonávať legislatívnu činnosť a prijímať právne záväzné opatrenia, ak tak EÚ nevykonala ([článok 4 ZFEÚ](https://eur-lex.europa.eu/legal-content/SK/AUTO/?uri=celex:12016E004));
* **podporné právomoci:** oblasti, v ktorých EÚ prijíma opatrenia na podporu, koordináciu alebo doplnenie vnútroštátnych politík ([článok 6 ZFEÚ](https://eur-lex.europa.eu/legal-content/SK/AUTO/?uri=celex:12016E006));
* okrem toho všetky politiky vzťahujúce sa na hraničné kontroly, azyl a prisťahovalectvo, ako aj justičnú a policajnú spoluprácu sú zahrnuté do právomoci EÚ namiesto toho, aby za ne zodpovedali jednotlivé vlády ako predtým.

1. ***Prehĺbenie demokracie***

Zmluvou:

* sa potvrdzujú tri základné zásady :

-demokratickej rovnosti[\*](https://eur-lex.europa.eu/legal-content/SK/TXT/?uri=LEGISSUM%3Aai0033#keyterm_E0001), - EÚ dodržiava zásadu rovnosti občanov, ktorým sa dostáva rovnakej pozornosti zo strany jej inštitúcií, orgánov, úradov a agentúr (článok 9 ZEÚ).

-zastupiteľskej demokracie[\*](https://eur-lex.europa.eu/legal-content/SK/TXT/?uri=LEGISSUM%3Aai0033#keyterm_E0002)  - Občania sú na úrovni Únie priamo zastúpení Európskym parlamentom.

- participatívnej demokracie[\*](https://eur-lex.europa.eu/legal-content/SK/TXT/?uri=LEGISSUM%3Aai0033#keyterm_E0003); - Občania EÚ sa majú právo zúčastňovať na rozhodnutiach EÚ a spolupracovať s inštitúciami EÚ, napríklad formou dialógu prostredníctvom organizácií občianskej spoločnosti, ktorých sú členmi.

* sa zavádza [iniciatíva občanov](http://eur-lex.europa.eu/legal-content/sk/TXT/?uri=LEGISSUM:ai0044), ktorá je jednou z hlavných zmien Lisabonskej zmluvy, podľa ktorej môže (za určitých podmienok) najmenej jeden milión občanov vyzvať Komisiu na predloženie návrhu ([článok 11 ZEÚ](https://eur-lex.europa.eu/legal-content/SK/AUTO/?uri=celex:12016M011));
* sa [Charta základných práv Európskej únie](http://eur-lex.europa.eu/summary/glossary/charter_fundamental_rights.html) stáva právne záväznou a nadobúda rovnakú právnu hodnotu ako zmluvy ([článok 6 ZEÚ](https://eur-lex.europa.eu/legal-content/SK/AUTO/?uri=celex:12016M006))
* získavajú národné parlamenty väčšie slovo pri rozhodovaní EÚ ([článok 12 ZEÚ](https://eur-lex.europa.eu/legal-content/SK/AUTO/?uri=celex:12016M012));
* sa riadny legislatívny postup (predtým spolurozhodovanie) stáva štandardným legislatívnym postupom, pri ktorom má Európsky parlament ako spoluzákonodarca rovnaké postavenie ako Rada ([článok 294 ZFEÚ](https://eur-lex.europa.eu/legal-content/SK/AUTO/?uri=celex:12016E294));
* sa zavádza rozdiel medzi legislatívnymi aktmi a nelegislatívnymi aktmi v závislosti od ich rozhodovacieho procesu ([článok 297 ZFEÚ](https://eur-lex.europa.eu/legal-content/SK/AUTO/?uri=celex:12016E297));
* sa zavádzajú [**delegované akty**](https://eur-lex.europa.eu/summary/glossary/delegated_acts.html) ([článok 290 ZFEÚ](https://eur-lex.europa.eu/legal-content/SK/AUTO/?uri=celex:12016E290)) a [**vykonávacie akty**](https://eur-lex.europa.eu/summary/glossary/implementing_acts.html) ([článok 291 ZFEÚ](https://eur-lex.europa.eu/legal-content/SK/AUTO/?uri=celex:12016E291)). Prvým sa udeľuje Komisii právomoc prijímať všeobecne záväzné nelegislatívne akty na doplnenie legislatívneho aktu (netýkajú sa však podstatných prvkov). Druhým sa zabezpečuje rámec pre činnosť Komisie v doterajších [komitologických](http://eur-lex.europa.eu/summary/glossary/comitology.html) oblastiach.

1. ***Vystúpenie z EÚ***

Zmluvou sa po prvýkrát stanovuje oficiálny postup pre prípad, že krajina EÚ chce z EÚ vystúpiť ([článok 50 ZEÚ](https://eur-lex.europa.eu/legal-content/SK/AUTO/?uri=celex:12016M050) – pozri zhrnutie týkajúce sa [Rokovaní s UK podľa článku 50](http://eur-lex.europa.eu/legal-content/sk/TXT/?uri=LEGISSUM:4301000)).