Ježiš povedal: „Ak niekto prichádza ku mne a nemá v nenávisti svojho otca, matku, ženu, deti, bratov, sestry, ba aj svoj život, nemôže byť mojím učeníkom.“ Lk 14, 25–33; Flp 2, 12–18; Ž 27   
  
V histórii kresťanstva spôsobilo doslovné vysvetľovanie evanjelia mnoho omylov a nešťastí. Mnohí chceli tak milovať Boha, až zabúdali na ostatných a na seba. Pálili mosty vzťahov, ničili svoje telo, pretože im to bránilo naplno sa oddať láske najvyššej. Cirkev takéto počínania tvrdo odsudzovala. Podobné postoje vyvierali z presvedčenia, že láska k sebe a k blížnemu je konkurenciou lásky k Bohu. V takom prípade by sa sám Ježiš musel vzdať svojich bratov a priateľov – učeníkov, Lazára, Márie a Marty. On však využíval všetko, čo mu život ponúkal, aby si nachádzal ešte viac priateľov. A. de Mello: „vidieť lásku k Bohu vo všetkých ostatných láskach“. Ale problém v dneš. evanjeliu dýcha z príkazu **„mať v nenávisti“**. Ak by sme sa však pozreli do gréckej pôvodiny, tak, ako ju napísal sv. Lukáš, prišli by sme na to, že semitský spôsob vyjadrovania **„mať v nenávisti“** skôr znamená **„nemať menej rád“**. Čiže tá veta by mohla lepšie znieť: *„ak niekto prichádza ku mne a nemá menej rád svojho otca a matku, ba svoj život, nemôže byť mojím učeníkom.“ Z* tohoto vidíme, že Pán Ježiš nežiada mať v nenávisti svojich najbližších, veď to by sa priečilo 4. Božiemu prikázanie, ktoré platilo aj v tej dobe: cti otca svojho i matku svoju. Ide o zámerné orientálne zveličenie, ktoré by sme do našej „európskej“ reči dneška mohli preložiť takto: **„postaviť túto lásku až za lásku k Bohu“.** Boh od nás žiada BS, aby sme **Jeho** vôľu – **Jeho** prikázanie – umiestnili vo svojom živote pred všetkým ostatným, teda aj pred najbližšou rodinou. Boh má byť na prvom mieste v našom živote, nie na jednom z popredných, ale na prvom. Ježišovo prikázanie milovať Boha nadovšetko a blížneho ako seba samého vonkoncom nie je jednoduché - Možno na zapamätanie, ale isto nie na plnenie. Je tu teda odvážna požiadavka – nad všetko, čo je nám drahé, nad našich blízkych, nad hodnoty tohto sveta máme postaviť Boha. Ale BS verte, bez modlitby to nepôjde.