Ako (Ježiš) vchádzal do ktorejsi dediny, išlo oproti nemu desať malomocných mužov.   
Lk 17, 11 – 19, Tit 3, 1 – 7; Ž 23   
  
Ježiš, ktorý sa mnohých ľudí dotýkal, pomáhal im na nohy, daroval sa im celý, občas takisto potreboval, aby sa ho niekto dotkol, aby ho pohladil na duši. Bol na ceste do Jeruzalema, kde mal zomrieť, a dobre o tom vedel. Sám bol „málo mocným“ – človekom, ktorý síce nemal škvrnu na tele ani na duši, ale mal „čierne body“ v hlavách tých, ktorí mali moc zabiť ho. Bol človekom, ktorý sa kvôli vypísanej odmene za svoju hlavu musel pohybovať aj po menej frekventovaných cestách. Mal skrátka s desiatimi malomocnými veľmi veľa spoločného. Tentoraz sa nepriblížil k nim, aby sa ich dotkol (por. Lk 5, 12 – 16). Bol jedným z nich a sám potreboval dotyk. Sprostredkoval im vyliečenie, nový život, teda to, čo o pár dní po svojom zmŕtvychvstaní sprostredkuje všetkým. Oni prejavili vieru napriek tomu, že nemali „dôkazy namiesto sľubov“, že naozaj budú vyliečení. Ale len jeden z nich mu prejavil lásku, ktorú tak potreboval. A bol to Samaritán. Milosrdný Samaritán, ktorý nepreskočil Ježiša, aby splnil Zákon.

(Ježiš) povedal: „Neočistilo sa ich desať? A tí deviati sú kde?“   
Lk 17, 11 – 19, Múd 6, 1 – 11; Ž 82   
  
Čo sa stalo, že sa tí deviati neotočili hneď, ako zažili, že sú vyliečení? Problém možno spočíval v tom, že ako Židia boli zvyknutí do bodky plniť Zákon. Prístup k Bohu sa predsa dial len cez jeho bezchybné zachovávanie. Tak ich to naučili. Keď im učiteľ Ježiš prikázal ukázať sa kňazom, robil to podľa Zákona, pretože iba kňaz ich mohol opäť vyhlásiť za čistých. Celkom sa sústredili na vyplnenie Zákona. Tak ich to naučili. Ani na chvíľu im nenapadlo, že by sa mohli vrátiť k tomu, ktorý ich vyliečil, poďakovať mu a až potom sa vydať za kňazom. Na to by však potrebovali naučiť sa rozprávať so svojím srdcom. Ježišova cesta je nielen o urobení niečoho navyše, ale ak treba, aj o urobení niečoho inak. Tak ako to človeku hovorí jeho srdce. Zákon Nezákon. Toto ich zrejme nikto nenaučil. A tak Samaritán, ktorého Židia vnímali ako človeka druhej kategórie, mal vlastne výhodu, že mu Zákon nedal klapky na oči. Tento Samaritán bol naozaj vyliečený. Pretože mal zdravé ľudské srdce.

Keď Ježiš uvidel (desať malomocných mužov), povedal: „Choďte, ukážte sa kňazom!“   
Lk 17, 11 – 19   
Kedysi Ježiš prikázal to isté inému uzdravenému z malomocenstva a ešte to, aby nikomu nehovoril, čo sa stalo. On však nepočúvol, začal rozprávať svoj príbeh na počkanie, a tak znemožnil Ježišovi verejné účinkovanie (por. Mk 1, 40 – 45). Desať malomocných tentoraz počúvlo, ale vyzdvihnutý bol iba jeden, ktorý nepočúvol. O poslušnosti sa už napísali tony kníh. Niektoré teórie viedli až k absurdite, že ten, kto počúvne nadriadeného, aj keď vie, že jeho požiadavka je nesprávna, koná cnostne, chyba ide na vrub nadriadeného. V podstate je to jednoduchšia cesta pre podriadených a alibizmus pre nadriadených. Ako vidno, na poslušnosť neexistuje šablóna. Boh dal človeku rozum, srdce a slobodnú vôľu nie na okrasu, ale preto, aby sa vedel rozhodovať, kedy povedať „áno“ a kedy „nie“. Počúvať na slovo môžu tí, ktorí tieto atribúty nevlastnia, teda pes alebo japonský robot. Ruku na srdce, koľko vojen by sa nezačalo, keby sa našlo desať vnútorne mocných mužov, ktorí by vodcovi povedali „nie“ ?

**Tvoja viera ťa uzdravila. (Lk 17, 19)**  
  
Prestav si, že si Samaritán z dnešného evanjelia. Ako obeť malomocenstva si vyhostený. Vyhostený pre zdravie komunity a rituálnu čistotu; musíš žiť mimo mesta, ďaleko od svojej rodiny (Nm 5, 2 – 3). Máš znetvorenú tvár a čiastočne si už paralyzovaný. Možno ti už amputovali niekoľko prstov, možno celú ruku. Možno už aj tvoje chodidlá sú zdeformované a je pre teba náročné kráčať. Zápach z tvojich vredov na tele spôsobuje, že ľudia okolo teba prechádzajú so znechutením. Keď kráčaš po cestách, musíš upozorniť ľudí, aby sa ti vyhli: „Nečistý, nečistý!“ (Lv 13, 45-46) Neexistuje pre teba nijaký liek. Si odsúdený na život v utrpení a hnilobe.  
  
Ale potom stretneš Ježiša. Zavoláš na neho a on ťa pošle za kňazmi. Keď uveríš a začneš kráčať, jeden z tvojich kamarátov sa na teba pozrie a povie: „Tvoje rany zmizli! Tvoja pokožka je hladká a čistá! Si uzdravený!“ Pozrieš sa na svoje ruky, prejdeš si po tvári a tvoje srdce podskočí od radosti. Užasnutý a vďačný bežíš naspäť k Ježišovi, hodíš sa mu k nohám a začneš ho chváliť.   
  
Tento príbeh nám vraví, čo Ježiš očakáva od každého z nás. Vždy, keď vzrastá naša viera alebo sú vypočuté naše modlitby, chce, aby sme sa k nemu obrátili s vďačnosťou a chválou. Prečo? Pretože mu robí dobre, keď ho chválime? Nie, v žiadnom prípade. Je to preto, lebo vie, že ak k nemu pristúpime s chválou, naša viera ešte väčšmi vzrastie. Vždy, keď ho chválime a ďakujeme mu za jeho nádherné dielo, ktoré koná v našom živote, naše srdce je citlivejšie a my sa otvárame na jeho slovo, konanie a lásku.  
  
Preto si dnes spíš najmilostiplnejšie chvíle svojho života. Kedy si zakúsil mocné Božie konanie v tvojom živote? Uvažuj nad tými udalosťami a nech ťa privedú k modlitbe chvál. Odovzdaj sa Pánovi, aby ťa mohol v tvojej viere viesť ešte hlbšie.

**Nenašiel sa okrem tohoto cudzinca nik, čo by sa bol vrátil a vzdal Bohu chválu?**  
  
Profesor literatúry hovoril o dôležitosti slova. Študenti sa mrvili a dávali najavo, že nesúhlasia. Jeden z nich sa prihlásil: „Pán profesor, dnes už na slovo, nikto nič nedá. Je inflácia slova.” Profesor sčervenal a povedal: „Ty jeden chrapúň!…” Poslucháreň stŕpla. Študent bol urazený a povedal: „Pán profesor to ste prehnali.” Chcel odísť, ale profesor hovorí. „Počkajte. Prehnal som, uznávam, ľutujem, odpusťte.” Vrátil sa do lavice. Po chvíli pán profesor: „Prepáčte mi ten nepodarený výstup…V jednu chvíľu som vás urazil, za chvíľu som vás odprosil. Vidíte, aké je slovo mocné.”  
  
Ježiš uzdravil desiatich malomocných. Len jeden sa vrátil a velebil Boha. Bol to Samaritán. Ježiš na to povedal: „Neočistilo sa ich desať? A kde sú tí deviati? Nenašiel sa okrem toho cudzinca nik, čo by sa bol vrátil, a vzdal Bohu chválu?” Aj my sa tak správame medzi sebou. Je málo vďačnosti medzi ľuďmi. Pragmatizmus a využitie druhého k svojmu dobru, to je dnes v móde. My často vieme Boha prosiť o to, čo potrebujeme. Dlho kľačíme na kolenách. Ale za to, čo dostaneme, nevieme mu povedať ani ďakujem! Koľkokrát aj nám očistil dušu v zmierení, koľkokrát sme ho prijali ako posilu k svojmu snaženiu. Velebili sme za tieto dary Boha?  
  
Opáta sa pýtali: „Prečo všetci mnísi, hoci majú rôzny pôvod vždy tvoria pevný celok?” Odpovedal: „Predstavte si koleso. Obruč prestavujú múry kláštora. Od okraja do stredu vedú špice do hlavy kolesa, ktorá ich drží pohromade. Špice sme my sami. Hlava je Kristus. Táto hlava nás drží pohromade. Čím sa viac špice blížia k stredu, tým viacej sa zbližujú.” Nebeský Otec, ďakujeme Ti za všetky dary, ktoré nám vo svojej štedrosti denne dávaš. Odpusť nám, že ich berieme často s veľkou samozrejmosťou.

Lk 17,11-19 – P. Havlát

**Lk 17,11-19**

V ťažkých chvíľach ľudia často volajú k Bohu. Sľubujú mu všetko možné i nemožné, len aby ich vypočul a pomohol. A niektorí, keď dostanú dar, o ktorý prosili, potom od Boha odchádzajú. Brať dary, a pritom si nevšímať Darcu, je veľmi zvláštne a podivné, ale stáva sa to : nevďačnosť za rady Stvoriteľa. Psychológovia hovoria, že vďačnosť prospieva i duševnému zdraviu človeka. Totižto ľudia, ktorí v živote vnímajú milosť, bývajú vďačnejší než tí, ktorí ju nevnímajú vôbec. Vďační ľudia taktiež v mnohom viac prispievajú ku šťastiu druhých. A je veľkou pravdou, že tí vďační bývajú omnoho šťastnejší než tí nevďačný. Oni totiž cítia, že im je dávané a tak majú chuť sami taktiež dávať. Dokonca i nepriaznivé okolnosti života môžu napomáhať k vďačnosti.

Všetko je totiž dar. Darom je nie len niečo dostať, ale i niečo nedostať. Vo svetle viery je darom nie len zdravie, ale i jeho nedostatok. Záleží, čo s ním človek urobí. Premárniť sa dajú obe – zdravie i choroby. Darom je i to, že sa človek nedokáže modliť. Dôležité je, čo s tým urobí. Zo všetkého sa dá vyťažiť, všetko je dar, všetko je šanca. A len človek, ktorý verí, dokáže byť vďačný za všetko. Podobne sa pozerala na svoj život i sv. Bernadeta. Píše: *„Za biedu, za to, že sa nám nedarilo, za prokurátora, za policajta, za výsmech, urážky, za tých, ktorí ma obviňovali z podvodu, za pravopis, ktorý som nikdy nevedela, za svoju hlúposť, za chorobu páliacu ako oheň, za púšť – duchovnú vyprahnutosť... Za teba – i keď si tu bol, i keď si tu nebol a si sa vzdialil ... ďakujem ti, Ježišu.“*

V těžkých chvílích lidé volají k Bohu. Slibují mu všechno možné i nemožné, jen když vyslyší a pomůže. A někteří, když dostanou dar, o který prosili, potom od Boha odcházejí. Brát dary, a přitom si nevšímat Dárce, je velice zvláštní a podivné, ale stává se to: nevděk za rady Stvořitele. Psychologové říkají, že vděčnost prospívá i duševnímu zdraví. Totiž lidé, kteří v životě vnímají milost, bývají vděčnější než ti, kteří ji nevnímají vůbec. Vděční lidé také mnohem více připívají ke štěstí druhých. A je velkou pravdou, že ti vděční bývají mnohem šťastnější než ti nevděční. Oni totiž cítí, že je jim dáváno, a tak mají chuť také dávat. Dokonce i nepříznivé okolnosti života mohou napomáhat k vděčnosti.  
  
Vše je totiž dar. Darem je nejen něco dostat, ale i něco nedostat. Ve světle víry je darem nejen zdraví, ale i jeho nedostatek. Záleží, co s ním člověk udělá. Promarnit se dá obojí – zdraví i nemoc. Darem je i to, že se člověk nedokáže modlit. Důležité je, co s tím udělá. Ze všeho se dá vy těžit, vše je dar, vše je šance. A pouze člověk, který věří, dokáže být vděčný za vše. Podobně pohlížela na svůj život i sv. Bernadeta. Píše: „Za bídu, za to, že se nám nedařilo, za prokurátora, za četníky, za výsměch, urážky, za ty, kdo mě obviňovali z podvodu, za pravopis, který jsem nikdy neuměla, za svoji hloupost, za nemoc pálící jako oheň, za poušť duchovní vyprahlosti… Za tebe – i když jsi tu byl, i když ses vzdálil… děkuji ti, Ježíši.“