**Nehodnosť**  
  
Človek, ktorý si o sebe namýšľa viac, ako v skutočnosti je, nám nie je veľmi sympatický. Medzi nami žijú ľudia, ktorí sú vnútorne prázdni, ale navonok sebavedomí. Inak sa správajú tri veľké osobnosti v náboženských dejinách, ktoré spomínajú dnešné liturgické čítania – Izaiáš, svätý Peter a sv. Pavol. Izaiáš vidí sedieť na vysokom tróne Pána obklopeného serafínmi. Zanecháva to v ňom mocný dojem, a preto volá: *„Beda mi, som stratený;. Veď ja som muž s nečistými perami a bývam medzi ľudom s nečistými perami a na vlastné oči som videl kráľa, Pána zástupov“ (Iz 6, 5).*  
Svätý Pavol rozpráva o tom, ako si jeho, nehodného prenasledovateľa kresťanov, povolal Ježiš. Hovorí: *„Veď ja som najmenší z apoštolov. Ba ani nie som hoden menovať sa apoštolom, veď som prenasledoval Božiu Cirkev. Ale z Božej milosti som tým, čím som, a jeho milosť nebola vo mne márna“ (1 Kor 15, 9 – 10a).* Aj sv. Peter po zázračnom rybolove hovorí Ježišovi: *„Pane, odíď odo mňa, lebo som človek hriešny.“* A práve v tej chvíli, keď Peter hovorí o svojej nehodnosti, Ježiš mu dáva povolanie: *„Neboj sa, odteraz už budeš loviť ľudí.“* Je normálne zdôrazňovať vlastnú nehodnosť? V bežnom živote asi nie. Keď hľadáme zamestnanie, tak nepovieme, že sme neschopní. Práve naopak, hovoríme o svojich prednostiach. Keď sa niekto chce stať poslancom, tak nerozpráva o defektoch svojej povahy, ale o svojej výnimočnosti. Takto a podobne sa správame v bežnom živote a pokladáme to za normálne.   
  
Prečo však nie je normálne hovoriť Bohu o našich schopnostiach, keď nás povoláva do nejakej služby? Preto, lebo Boh nás pozná lepšie ako my seba samých. On nás povoláva preto, že nás pozná takých, akí sme, a nie preto, že sme ho presvedčili o svojej výnimočnosti. Ďalej preto, že čím viac človek zdôrazňuje svoje schopnosti, tým menej môže Boh v ňom pôsobiť. A napokon aj preto, aby sme neboli namyslení, keď budeme pred inými vydávať svedectvo svojho kresťanského života. Prirodzeným miestom, kde by sme mali uznať svoju nehodnosť, pokoru a slabosť, je spovednica. Úprimný a pokorný pohľad na seba nás robí v Božích očiach veľkými. Kto sa vie spovedať úprimne, ten vie úprimne žiť. Je tiež aj vynikajúcim apoštolom v Ježišových službách, lebo len pokorní ľudia mu môžu pomáhať pri obnove sveta.

Lk 5,1-11

Medzi rozličné tajomstvá v živote patrí aj tajomstvo povolania. Či už je to povolanie k manželstvu, kňazstvu, rehoľnému životu, alebo k nejakému zvláštnejšiemu spôsobu prežívania života, vždy sa natíska otázka: prečo práve ja, Pane? Všetky tri liturgické texty nám dnes hovoria o povolaní veľkých osôb v dejinách spásy. Sú to Izaiáš, sv. Peter a sv. Pavol. U všetkých troch sa stretneme s rovnakým postojom, ktorý patrí k podstate povolania. Mohli by sme ho nazvať: nehodnosť. Prvé čítanie nám predstavuje azda najznámejšie povolanie v Starom zákone: povolanie proroka Izaiáša. On vidí sedieť Pána na vysokom tróne obklopeného serafínmi. To zanecháva v ňom mocný dojem a preto volá: *“Beda mi, som stratený. Veď ja som muž s nečistými perami a bývam medzi ľudom s nečistými perami”.* Anjel ale žeravým uhlíkom očisťuje jeho pery a Izaiáš na Pánovu otázku: *“Koho pošlem?”,* odpovedá: *“Hľa, tu som, mňa pošli!”* Po uvedomení si svojej nehodnosti, Izaiáš prijíma Pánove povolanie. Sv. Pavol v druhom čítaní rozpráva o tom, ako si jeho, nehodného prenasledovateľa kresťanov, povolal Ježiš. Znova vidíme postoj nehodnosti o svojej osobe a skutkoch, ktorá vyústila do obetovania celého Pavlovho života do služby Ježiša a Cirkvi. Aj sv. Peter po zázračnom rybolove hovorí Ježišovi: *“Pane odíď odo mňa, lebo som človek hriešny.”* A práve v tej chvíli, keď Peter hovorí o svojej nehodnosti, Ježiš mu dáva povolanie: *“Neboj sa, odteraz už budeš loviť ľudí.”*   
  
Je to normálne zdôrazňovať svoju nehodnosť? V bežnom živote asi nie. Keď hľadáme zamestnanie, tak nepovime, že sme neschopní, ale práve naopak: zdôraznime svoje schopnosti. Ak manažér predáva nejakého futbalistu, tak nebude kupujúcemu rozprávať o jeho slabostiach, ale predovšetkým o jeho prednostiach. Ak sa chce stať niekto poslancom, tak nerozpráva o defektoch svojej povahy, ale o svojej výnimočnosti. Takto sa správame my, ľudia v našom živote a pokladáme to za normálne. Či je to naozaj normálne, to je druhá vec, ktorá v tejto chvíli nie je našim problémom. Našim problémom je otázka, že prečo nie je normálne zdôrazňovať Bohu naše prednosti, keď si nás povoláva do svojej služby? Predovšetkým preto, že Boh nás pozná lepšie, ako my seba samých. On nás povoláva preto, že nás pozná takých, akí sme a nie preto, že sme ho my presvedčili o svojej výnimočnosti. Ďalej preto, že čím viac človek zdôrazňuje svoje schopnosti, tým menej by mohol Boh v ňom pôsobiť. Aj sv. Pavol, keď hovorí, ako sa namáhal, tak sa rýchlo spamätal a dodáva: *“vlastne ani nie ja, ale Božia milosť spolu so mnou”.* A napokon aj preto, aby sme sa nestavali tyranmi, keď budeme iných získavať pre vieru. Kto si neuvedomuje svoju nehodnosť, tak ten druhých pokladá za objekty, ktoré treba tvrdo zmanipulovať, aby uverili za každú cenu.  
  
Mladý šľachtic prišiel k svätému opátovi a chcel, aby ho prijal do svojej rehole. Opát chcel najprv spoznať jeho duchovné sklony a schopnosti, aby sa potom rozhodol, čo mu poradiť. Mladík, plný hrdosti vstal a začal hovoriť: Ja sa vždy obliekam iba do bielych šiat. Ja nepijem nič, okrem vody. Ja sa v zime neoblečený váľam po snehu, aby som umŕtvoval svoje telo. Ja si dávam do svojich topánok aj klince, aby ma aj tie umŕtvovali. Ja každý deň nariaďujem svojmu zbrojnošovi, aby ma 40x udrel bičom. Ja… Ja… a znova ja… Práve v tej chvíli pred oknom cely, v ktorej sa rozprávali, zjavil sa kláštorný kôň. Išiel ku korytu, napil sa vody a pred vchodom do maštale sa vyváľal v snehu. Opát zakončí: Vidíš! Aj tento tvor je biely. Nepije nič okrem vody. Holý sa váľa v snehu. Klince má pod nohami. Viac ako 40x denne sa mu dostane úderov od korbáča. A keď to všetko dáme do hromady, ostane iba koňom a nič viac. Pre rehoľníka je potrebné niečo iné a to ostatné nasleduje až potom. Aj pre nás všetkých je potrebná predovšetkým pokora. Len na nej môžeme vybudovať svoje povolanie a pomáhať tak Bohu pri obnove sveta. Poďakujme Bohu za všetky povolania, ktoré sme od neho dostali, ale so svätým Pavlom dodajme: *„Ale z Božej milosti som tým, čím som”.*

Lk 5,1-11

Ľudia radi čítajú životopisné knihy slávnych osobností sveta. V knihách sa neraz dočítajú, ako sa z jednoduchých ľudí stáli osobnosti. Podobné čítanie nám ponúka aj Biblia. V nej je veľké množstvo životných osudov ľudí, ktorí sa stali osobnosťami v dejinách spásy. Dnes sme čítali o troch veľkých osobnostiach. Volajú sa Izaiáš, Peter a Pavol. Izaiáš má videnie, v ktorom vidí Pána na vysokom tróne obklopeného serafínmi. To robí na neho silný dojem a preto kričí: „*Beda, som stratený“*. V tomto postoji Izaiáš dosvedčuje, že na začiatku každého povolania je pocit hlbokej priepasti medzi Bohom a človekom, pocit celkovej nehodnosti. No jeden zo serafínov sa žeravým uhlíkom dotýka jeho úst a hovorí: *„zmizla tvoja vina a tvoj hriech je zmytý“.* A potom vystupuje Boh a pýta sa: *„Koho mám poslať“*? A Izaiáš už nerozmýšľa, či je hodný, či nehodný, ale pokorne hovorí: *„Hľa, tu som, mňa pošli“*! Podobne je to aj s povolaním sv. Petra. Rozdiel je len v tom, že u Petra je vidieť akt poslušnosti k Pánovi, ktorého slová už počul. Napriek svojim rybárskym skúsenostiam, ktoré hovorili, že v danej chvíli už nemá význam loviť, Peter Pána poslúchne. A podobne ako Izaiáš aj Peter po zázračnom rybolove volá: *„Pane, odíď odo mňa, lebo som človek hriešny“.* Aj tu Peter vyjadruje priepasť medzi ním a Synom Božím. Na základe toho mu Ježiš dáva nové povolanie: bude loviť ľudí. A tak ako Panna Mária pri zvestovaní, aj Peter počuje slovo: neboj sa! Svätý Pavol prenasledoval kresťanov a preto má najväčší dôvod, aby po svojom obrátení povedal: *„Áno, ja som najmenší z apoštolov. Ba ani nie som hoden menovať sa apoštolom, veď som prenasledoval Božiu Cirkev“.* A aby Korinťanom vysvetlil, že u neho sa nestala len nejaká zmena, ktorú on sám chcel, dodáva: *„Ale z Božej milosti som tým, čím som“.*   
  
Tieto tri veľké osobnosti, ale aj iní, ďalej svojim životom potvrdzujú, že Božie povolanie nie je aktom, po ktorom nasleduje pohodlný život. Každé povolanie je službou pre druhých. Službou, ktorá nie je sprevádzaná vždy vonkajšími úspechmi, popularitou a obdivom. Každý, kto pracuje pre záujmy Boha, skusuje silu ľudského zla. Má však jedno presvedčenie, že Boh ho povolal a musí mu slúžiť do smrti. Vie, že nezáleží na ľudských ohľadoch, ale na tom, čo o jeho živote povie Boh.   
  
Či kňazi alebo laici sme povolaní do služieb Boha dvojakým spôsobom: zážitkom a sviatosťami. Zážitok je chvíľa, keď človek cíti blízkosť Boha a počuje jeho volanie. Sila zážitkov je u každého odlišná. Niekto je oslovený vo chvíli, keď najmenej premýšľa o zmene svojho života. Iný môže byť oslovený naopak, keď hľadá zmysel svojho života. Niekto žije zodpovedným kresťanským životom, iný je ľahostajný. O čase, našej situácii a mieste vždy rozhoduje Boh. Čo urobíme s týmto zážitkom, o tom už rozhodujeme samy. Pre každého sú potrebné dve veci: uvedomiť si pokorne svoju hriešnosť a nebáť sa. Všetci sme povolaní do služieb Bohu aj prostredníctvom sviatostí krstu a birmovania. Na ne naväzujú dve špeciálne sviatosti, ktoré majú slúžiť spoločenstvu: kňazstvo a manželstvo. Ak by sme to chceli povedať moderným spôsobom, tak je slušné, aby sme v svojom povolaní nezrádzali Boha. A je neslušné, ak Boha zrádzame. My tým Bohu neškodíme, ale škodíme sebe a blížnym. Musíme si stále uvedomovať, že náš svet môže dať ľuďom všetko. Nemôže im však dať zážitok Boha a blízkosť Boha. To môže len ten dať, kto to prežil a kto to prijal. Radi čítame a počúvame o hrdinoch nášho sveta. Až tak radi, že možno zabúdame, že k veľkým veciam sme povolaní aj my. Premýšľajme často o tom.

**Na tvoje slovo…**  
  
Dobre to poznáme: sú dni, keď stretneme, koho potrebujeme, dovoláme sa na prvýkrát, vybavíme hneď, čo treba; všetko ide „ako po masle“… A sú iné, keď sa napriek snahe nedarí. Akoby sme stratili rytmus a nemohli sa znova doladiť. Autobus nám ujde pred nosom, druhý spoj vypadne, dohodnutú schôdzku na poslednú chvíľu odvolajú… Prečo je to tak? *„Duchovný život znamená naučiť sa rozpoznávať myšlienky a hnutia srdca“* – hovorí výstižná definícia otcov púšte. Duchovný život spočíva v častom kladení si otázky *„prečo?“.* Zistíme napríklad, že ak si nenájdeme päť minút na rannú modlitbu, práve päť minút nám bude celý deň chýbať. No zistíme aj to, že zmysel má aj to, keď sa veci nedaria. Niekto vám napríklad *„ukradne“* výťah, keď je už najvyšší čas pohnúť sa z domu. Koho by nezaliala vlna nervozity? Duchovný prístup radí dať si otázku: Prečo mi Boh vytvoril tieto chvíle čakania? Nič som si doma nezabudol? Ani úmysel, s ktorým vychádzam do pracovného dňa? Koľkokrát pár *„stratených“* sekúnd ušetrí celé hodiny času.   
  
V evanjeliu dnešnej nedele Ježiš vyučuje. Patrí to k základným prvkom jeho poslania. Nestačí len liečiť neduhy tela i duše. Treba im aj predchádzať, vysvetľovať, čo je správne, aby sa potom každý slobodne a správne rozhodol. Ježiš používa aj učebné pomôcky. Keď ho pre veľký zástup nepočuť, vyberá si loďku – a nie náhodou práve Petrovu –, aby ho bolo dobre vidieť i počuť. Vodná hladina, ktorá dobre odráža hlas, bola prvým masmédiom v službe evanjelizácie. A za výkladom Ježiš pripája aj príklad. Priamo z loďky, na ktorej sedí v póze učiteľa. Nečakane vydá pokyn na rybolov, ktorý je proti každej logike. Obracia sa na Petra, i keď sa do činnosti zapájajú aj ostatní. Aj tým Ježiš učí. Učí, že v Cirkvi nám oznamuje svoju vôľu cez Petra. No učí najmä to, čo to znamená konať v sile jeho slova, v poslušnosti jeho slovu. Peter jasne povie logické námietky, ale vzápätí zapojí vieru: *„Ale na tvoje slovo spustím siete.“* Bola to silná lekcia. Božie kráľovstvo, cirkevné, ale aj osobné či rodinné podujatia opravdivo rastú v sile Božieho slova. To, že sa neraz nedarí, je výzva klásť si otázku, či nepostupujeme len podľa ľudských predstáv, podľa pravidiel manažmentu či mediálnej psychológie. Aj tie treba zapojiť, ale nie zbožstvovať. Boh často práve neúspechom vedie k objaveniu úspešných riešení. Zatiahnuť na hlbinu – biblicky do ríše zla – znamená neuzatvárať sa medzi svojimi, ale s odvahou vstúpiť aj do zdanlivo veľmi bezbožného a odmietavého prostredia. A aby sme si apoštolský rybolov nepredstavovali ako predvolebný lov hlasov, treba upresniť, že pôvodina tu používa slovíčko znamenajúce skôr zachytiť, v Biblii používané na označenie tých, čo boli v boji zachránení od smrti a ponechaní nažive. Uloviť teda znamená vytrhnúť z hlbín smrti a zachrániť pre život. Ak sa nám to nedarí, je to výzva položiť si otázku, či konáme v sile Božieho slova a k čomu nás práve podnecuje.

Lk 5,1-11

Slyšeli jsme dobře známé evangelium o zázračném rybolovu. Ježíš začíná svoji veřejnou činnost a tu začíná, můžeme říci, náborem učedníků. Ježíš se setkával s mnoha lidmi. Procházel krajinou a na každé to setkání měl málo času. I na setkání se Šimonem Petrem. Čas neúprosně běžel. Ježíš musel mít v sobě velké kouzlo a také uměl zapůsobit na člověka. Stačilo mu málo a už měl kolem sebe učedníky a přátele. Právě vztahů se týká jedna důležitá myšlenka, která je známa pod pojmem prvních pět minut. Tato myšlenka staví na tom, že prvních pět minut, které proběhnou mezi lidmi, udává tón všemu, co následuje potom. Například politik nebo jiný veřejný řečník má pět minut na to, aby své posluchače přesvědčil, že má opravdu co říci. Když se člověk dívá v televizi na vystoupení politika nebo státníka a ten mluví nudně, či příliš šroubovaně, tak divák rychle televizi vypíná. Rozhoduje prvních pět minut. Je to velmi krátká doba, ale právě ta rozhoduje. Naštěstí politik, státník, kněz nebo kdokoliv jiný kdo mluví, kdykoliv začíná mluvit, má vždycky novou šanci zaujmout a přesvědčit.   
  
Tento prostý princip platí i v rodině. Prvních pět minut rozhoduje, jak bude v rodině vypadat celý den. Když jdou děti k snídani a přitom bručí, nebo maminka je nervózní, to potom pokazí jejich vztah až na několik hodin. Naproti tomu laskavé přijetí po návratu ze školy si děti někdy pamatují dlouhá léta. A když se muž vrátí z práce, zase rozhoduje prvních pět minut. Třeba to, jakým způsobem se pozdraví nebo nepozdraví s manželkou. Jediná kritická poznámka typu „snad už zase nemáme pomazánku“, vyostří jejich vztah až do večera. Všechno to začíná prvními pěti minutami. V souvislosti s tím je tu ještě jedna důležitá skutečnost a ta se týká moci slov. Je snadné něco říci rychle a bez přemýšlení. Může se jednat o odraz chvilkové slabosti, deprese nebo únavy a tato slova mohou bodat jako divoké včely. Každý z nás prožil ty chvíle, kdy nás někdo zranil nějakým podobným „rychlým“ slovem a stejně tak i my jsme někdy mluvili příliš rychle a neuvážlivě, že jsme někoho zranili. To je síla mluveného slova.   
  
Bývalá první dáma Spojených států Hillary Clintonová vyprávěla příhodu o svém otci, který ji nikdy nedokázal ocenit. Když byla na střední škole, přinesla domů vysvědčení se samými jedničkami. Ukázala ho tatínkovi v naději, že ji pochválí. On ale místo toho prohlásil: „No, to asi chodíš do nějaké hodně snadné a jednoduché školy.“ A ona si to dodnes pamatuje. A teď se můžeme krátce vrátit k dnešnímu evangeliu. Ježíš je ten, kdo umí využít prvních pět minut. Umí zapůsobit na člověka, umí ho oslovit a využije tak krátký čas, který má vyhrazen pro setkání. Slova, která řekne Petrovi, neubližují. Ježíš se mu nevysměje za nevydařený rybolov. Ani ho nenazve nešikou. On prostě neublíží slovem. Ale jenom řekne: „Pojď, zajeď na hlubinu a spusť sítě. Pojď, zkusíme to ještě jednou a spolu.“ A Petr to udělá. A tak pamatujme! Při setkání s člověkem, ráno v rodině, večer před spaním – rozhoduje prvních pět minut o tom, jak budou probíhat další hodiny. Stejně tak o tom rozhodují i slova, která vyslovujeme. Tam se rozhoduje o tom, jestli další hodiny budou probíhat v klidu nebo v napětí.