Ježiš povedal: *„Dávajte a dajú vám: mieru dobrú, natlačenú, natrasenú, vrchovatú vám dajú do lona. Lebo akou mierou budete merať vy, takou sa nameria aj vám.“* Lk 6, 36 – 38, Dan 9, 4b – 10; Ž 79   
Malý tulák bol vysilený a hladný. Hanbil sa žobrať. Ale nakoniec bol taký hladný, že zaklopal na dvere. Vyšla z nich krásna mladá žena. Chlapec požiadal len o pohár vody. Ona videla, že je unavený, preto mu podala pohár mlieka. Keď sa spýtal, čo je dlžný, žena odpovedala: „Za skutok lásky sa neplatí.“ O niekoľko rokov neskôr priviezli do nemocnice ženu. Bývalý malý tulák v nej bol lekárom. Túto ženu veľmi dobre poznal. Ujal sa jej prípadu a robil všetko preto, aby jej zachránil život. Operácie boli náročné a drahé. Žena bola vyliečená, ale mala obavu, či bude schopná zaplatiť svoju faktúru. Lekár však na okraj faktúry perom napísal: „Splatená pohárom mlieka.“ Urobiť niečo dobré neznamená hodiť peniaze do kanála. Dobro a v konečnom dôsledku aj zlo je ako bumerang. Vždy sa vrátia, nevieme ani, z ktorej strany. Možno sa nevrátia za nášho života, ale až v živote našich detí. Nič vo vesmíre sa nestráca. Vždy ide len o to, či si človek vyberie dobro alebo zlo. Jedno aj druhé je bumerang.

Lk 6,36-38

K týmto jasným Ježišovým odporúčaniam je ťažko niečo pridávať, skôr prosiť o ich postupné uskutočňovanie v našom živote.

Väčšina z nás má vo svojom vnútri hlboko zakorenené postoje posudzovania iných. Korene našej pýchy, ktorá nás vyzdvihuje nad všetkých okolo nás a robí nás naslovovzatými sudcami všetkých ľudí , sa ťažko odstraňujú vlastnými silami. Len s pomocou Božou si dokážeme nielen priznať, ale aj odstraňovať posudzovanie, ohováranie, ba aj osočovanie zo svojho srdca. Nerozširujme rady ľudí, ktorí kritizujú, odsudzujú bez toho, aby do veci vniesli viac svetla a hľadali porozumenie problémov. Naopak, hľadajú niečo pikantné a ak to nie je, tak ho sami okorenia „zaručenou“ pravdou. Veď nik z nás nemôžeme vedieť, čo sa odohráva v inom človeku, nedokážeme čítať myšlienky blížnych, tak prečo sa „pasujeme“ za ich sudcov?

Ak do našich vzťahov „zasejeme“ milosrdenstvo, odpustenie, lásku, súcit, potom aj my budeme „žať“ v našom živote pokoj, porozumenie, trpezlivosť.

Šírme okolo seba vrchovatú mieru dobra a tak budú merať aj nám.

Malý tulák bol vysilený a hladný. Hanbil sa žobrať. Ale nakoniec bol taký hladný, že zaklopal na dvere. Vyšla z nich krásna mladá žena. Chlapec požiadal len o pohár vody. Ona videla, že je unavený, preto mu podala pohár mlieka. Keď sa spýtal, čo je dlžný, žena odpovedala: „Za skutok lásky sa neplatí.“ O niekoľko rokov neskôr priviezli do nemocnice ženu. Bývalý malý tulák v nej bol lekárom. Túto ženu veľmi dobre poznal. Ujal sa jej prípadu a robil všetko preto, aby jej zachránil život. Operácie boli náročné a drahé. Žena bola vyliečená, ale mala obavu, či bude schopná zaplatiť svoju faktúru. Lekár však na okraj faktúry perom napísal: „Splatená pohárom mlieka.“ Urobiť niečo dobré neznamená hodiť peniaze do kanála. Dobro a v konečnom dôsledku aj zlo je ako bumerang. Vždy sa vrátia, nevieme ani, z ktorej strany. Možno sa nevrátia za nášho života, ale až v živote našich detí. Nič vo vesmíre sa nestráca. Vždy ide len o to, či si človek vyberie dobro alebo zlo. Jedno aj druhé je bumerang.