Lk 8, 1-3

V dnešnom Evanjeliu sv. Lukáš vidíme mimoriadny ciť pre Ježišov vzťah k ženám. Lukáš píše, že Ježiša počas Jeho putovania po Palestíne sprevádzalo nielen dvanásť Apoštolov, ale aj skupina žien – pričom vymenúva niektoré z nich po mene na úrovni s Apoštolmi.

Jedným z vrcholov, na ktorých vidíme revolučnosť Ježišovho pôsobenia, je prijímanie žien ako rovnoprávnych učeníc. Pre rabínov vtedajšej doby to bola neslýchaná vec, ktorá iste zohrávala svoju úlohu v tvrdých konfrontáciách s neznámym potulným kazateľom Ježišom.

Bratia a sestry, keď Ježiš putoval po krajoch, vidíme, že boli v jeho blízkosti aj ženy, ktoré nielen trpel, ale prechovával k nim čulé osobné vzťahy, uzdravoval ich, dotýkal sa ich a dovoľoval, aby sa ony dotýkali jeho - oslobodzoval ich od démonov, oslobodzoval ich od schém brániacich život, od ponižovania a potláčania vlastnej hodnoty a seba-odsudzovania. Snažil sa v nich prebudiť ich ženskú dôstojnosť. Ony to od neho nielen prijímali, ale podávali ďalej. Slúžili mu svojím majetkom, a nielen to ale aj schopnosťami ako ženy – zo všetkými vnútornými a vonkajšími darmi, ktoré mali k dispozícii. Grécky výraz – slúžiť – sa vzťahuje predovšetkým na službu pri stole. Obsluhovali ho pri jedle, slúžili životu, a snažili sa dávať to Ježišovi a jeho učeníkom – čím vytvárali priestor, v ktorom sa mohlo životu dariť.

Ježiš prijímal pomoc od ľudí, ale nikdy nežobral alebo nerobil zázraky preto, aby obsiahol nutné veci pre seba a pre učeníkov.

Dnešné Evanjelium zdôrazňuje vážnosť žien v Cirkvi a ich zásluhy voči Evanjeliu. Nehovorí o degradácii žien v službe, ale o rozdelení kompetencií v službe Evanjeliu.