**Lyrizovaná próza : Margita Figuli**

Lyrizovaná próza sa objavuje ako samostatný prúd v 30. rokoch minulého storočia.

**Znaky lyrizovanej prózy**

Prostredie - autori sa zameriavajú na dedinské prostredie a prírodu, vidia tu určité mravné hodnoty a istoty.

Hrdinovia - sú dedinskí ľudia. Lyrizovaná próza prináša nový typ dedinského človeka. Vo väčšine prípadov je to muž, ktorý bojuje proti prírodným živlom, bojuje proti ľudskej zlobe, nenávisti a často i o svoju česť. Pritom vyniká svojími vlastnosťami, často má podobu vydedenca, darebáka, tuláka.

Jazyk - autori pracovali vo veľkej miere s prvkami lyrizovanej poézie - metafory, personifikácie,( najmä prírody, ktorá je rovnocenná s človekom). Veta plynie v určitom rytme, podobne ako v poézii.

Reprodukcia deja - dejová zložka - autori sa zameriavajú na vnútorný svet človeka, jeho pocity, city, vášne.

Literárne útvary - kratšie novely, poviedky, ojedinele romány. Autori boli inšpirovaní zahraničnou literatúrou (franc., švéds.).

K predstaviteľom lyrizovanej prózy patria

* Ľ. Ondrejov,
* D. Chrobák,
* M. Figuli
* F. Švantner.

**MARGITA FIGULI**

Hrdinkou jej próz je žena, ktorá prežíva osobnú drámu života. Do literatúry vstúpila zbierkou noviel Pokušenie. Nájdeme tu odvážnu ľúbostnú romantiku, intímne zmyslové vnímanie skutočnosti, jemnú psychoanalýzu. Neboli jej vzdialené ani sociálne námety. Pri ich znázorňovaní naznačovala súcit s obeťami nespravodlivého sociálneho a politického poriadku - napr. Uzlík tepla.

Tri gaštanové kone - novela, v ktorej je vyobrazená čistá, úprimná láska, úprimné city. Autorka využila metódu priameho rozprávania, rozprávkové motívy. Magdaléna dáva Petrovi úlohu (Postav dom, zabezpeč hospodárstvo, prídi si po mňa na troch gaštanových koňoch), magické rozprávkové číslo 3, Peter rozpráva s koňom ako s človekom, používa biblické motívy.

Zhodnotenie - ľúbostná sociálna dráma so zjavným sociálnym pozadím. Hl. postavy - vnútorne čistá a citovo bohatá Magdaléna, ušľachtilý "tulák" Peter a násilnícky dedinský boháč Jano Zápotočný - bezohľadný sebec a hmotár, ktorý Magdalénu proti jej vôli dostane za ženu.