***Lúčenie z nás nikto nemá rád,***

***teší ma, že sme každý s každým kamarát.***

***Ani sme sa nenazdali a o chvíľu zazvoní náš posledný zvonec,***

***verím, že to ale neznamená pre nás maturantov koniec.***

***Aj keď si už do školských lavíc nesadneme,***

***určite si k sebe cestu nájdeme.***

***Veľa sme toho spolu zažili,***

***radosť, zábavu aj hádky sme si prežili.***

***Na náš odchod sme dlho čakali,***

***teraz by sme tu aj celkom radi zostali.***

***Prajem každému nech si na neho šťastie sadne,***

***nech si každý na maturách dobré otázky vytiahne,***

***nech sa tu nikto v septembri nemusí vrátiť,***

***nech sa my nikdy neprestaneme kamarátiť.***

***Eva Kubovčíková, 4.A***

Úsmevy, slzy, objatia, stisky rúk... Aj taký bol 11. máj 2012. Na Gymnáziu v Gelnica sa konala rozlúčka s našimi maturantmi. V priestoroch školskej telocvične sa zhromaždili všetci pedagógovia a žiaci školy. Následne spolu so svojimi triednymi profesormi nastúpili študenti 4.A a 4.B. triedy.

Nasledovali príhovory, piesne i rozlúčková báseň.

Študenti, ktorí počas štúdia reprezentovali školu v rôznych súťažiach, si prevzali z rúk pána riaditeľa RNDr. D. Andraška a pani zástupkyne RNDr. A. Slovenkaiovej vecné odmeny.

Slávnostnú rozlúčku pripravili pre svojich starších spolužiakov tretiaci a svojej úlohy sa zhostili výborne.

Úsmevy, slzy, objatia, stisky rúk... Aj toto prináša život. Veríme, že koniec jednej etapy bude začiatkom ešte krajšej a úspešnejšej. Veľa šťastia, maturanti.

Text: Mgr. K. Blahovská, výchovná poradkyňa

Foto: M. Buzášová, 3.A