**M. Macko – literatúra – skúšanie za 1. polrok 2022/2023**

**1. Krátka epická próza – definuj ÚSTNE**

**Božena Slančíková Timrava – Ťapákovci** (úryvok)

*Ťapákovci sedia v izbe – večer je. Práve čo odišli od misy a každý, kde sa mu dostalo miesta sedieť alebo postáť si, dojedá svoj okruštek ražného chleba, čo napiekla Iľa, neobľúbená nikým z nich. Na stole je ešte prázdna misa s lyžicami. Stôl neobriadený, zakvackaný jedlom. Ani jedna zo žien ho neočistila – to nechali Ili. Keď je gazdinou, nech si obriadi. To je všade robota gazdinej. Že Iľa nie je tam, to ich nemýlilo. Na mrzáčkinej posteli sedí Hagarcovkino choré dieťa, bledé, chudé ako pavúk – špatné. Škrieka prenikavo, ručičkami zakrývajúc si oči. Do svetla, čo i len lampového, hľadieť nemôže*.

**Zaraď autorku do národnej literatúry, do literárnej periódy, uveď miesto, čas deja**

**a stručne prerozprávaj dej. ÚSTNE**

**1. Nájdi umelecký prostriedok z vety a pomenuj ho:** *Na mrzáčkinej posteli sedí*

*Hagarcovkino choré dieťa, bledé, chudé ako pavúk – špatné*.

**2. V akom vzťahu je Iľa ku mrzáčke?**

(A) sestra (B) suseda (C) švagriná (D) teta

**3. Rozprávačom príbehu Ťapákovci je:**

(A) autorka (B) jedna z postáv (C)„oko kamery“ (D) personálny rozprávač

**4. Ktorý z uvedených dôvodov nebol príčinou neobľúbenosti Ile-kráľovnej z poviedky**

**Ťapákovci?**

(A) Vyvyšovala sa nad všetkých.

(B) Bola vzdelaná.

(C) Držala sa zvykov predkov.

(D) Považovala sa za gazdinú v dome.

**5.** **Pojem** „**ťapákovčina**“  **neznamená?**

(A) Zaostalosť v myslení.

(B) Lenivosť.

(C) Pracovitosť.

(D) Pridržiavanie sa zvykov predkov.

**J. G. Tajovský – Apoliena** (úryvok)

*„Nuž ale prečože neujdete od neho, keď vás bije, aj deti vám ožobráčil?“*

*„A kdeže ujdem, mladá pani moja? Nuž či sa po dobrých ľuďoch potĺkať, na zárobok chodiť, keď mám okolo svojho dosť práce! Nuž musím len prežrieť a dobre s ním. Veď je on nie vždy taký! Ba ešte aj horší sa nájdu. Len keď už začne hltať, potom je už bez všetkej rozvahy, tlčie, bije, čo pochytí. Ale je už starší ako mladší, dá Pán Boh, že na starosť, ak sa jej dožije, síde mu to na um, čo sa nám naubližoval a nabil mňa aj svojich detí a koľko ráz bez všetkej príčiny, ako by si dobrú vôľu plnil. Teraz ešte pije, ale keď už nebude môcť, a začne si to čistou mysľou rozvažovať…“ hovorila s takým akýmsi presvedčením, ako by sa to muselo stať a otec musel sa polepšiť.*

**Zaraď autorku do národnej literatúry, do literárnej periódy, uveď miesto, čas deja**

**a stručne prerozprávaj dej. ÚSTNE**

1. Vysvetli **meno hlavnej postavy** z prózy Apoliena.
2. Aké bolo **sociálne postavenie** Apolieny?

3. V čom sa ti **postoj Apolieninej matky páčil/nepáčil**.

4. Kto je **rozprávačom** príbehu Apoliena?

5. Vysvetli pojem **nespoľahlivý rozprávač? Aplikuj na prečítanej próze.**

**Známka: ........................................**

**2.**  **Veľká epická próza – definuj ÚSTNE**

1. Veľká epická próza

2. Román

3. Delenie románu podľa 3 kritérií.

4. Rozprávač – druhy

5. Pásmo rozprávača, pásmo postáv

**Známka: ........................................**