4. Koľko prirodzených trojciferných čísel sa dá zostaviť z cifier 2, 3, 4, 5, 6, 7, ak sa cifry nesmú opakovať? Koľko z týchto čísel je deliteľných piatimi?

5. Štátnu poznávaciu značku tvoria dve písmená, tri čísla a dve písmená. Koľko značiek možno utvoriť ak použijeme 25 písmen?

6. Koľko rôznych šesťmiestnych čísel možno zostaviť z cifier 1, 2, 3?

10. Do tanečného krúžku prišlo 24 chlapcov a 15 dievčat. Koľko rôznych párov môžu utvoriť, ak pár tvorí vždy dvojica chlapec-dievča?

11. V triede je 20 žiakov. Koľkými spôsobmi možno vybrať dvojicu pre týždennú službu?

12. Koľko hráčov sa zúčastnilo na turnaji v stolnom tenise, ak sa v dvojhre odohralo 21 stretnutí a každý z hráčov hral s každým práve raz?

13. V triede je 20 dievčat a 15 chlapcov. Koľko rôznych päťčlenných hliadok na branné preteky možno utvoriť, ak v hliadke majú byť 3 dievčatá a 2 chlapci?

14. Hokejové družstvo má 20 hráčov: 13 útočníkov, 5 obrancov a 2 brankárov. Koľko rôznych zostáv môže tréner utvoriť, ak zostava má mať 3 útočníkov, 2 obrancov a 1 brankára?

15. Učiteľ má k dispozícii 20 aritmetických a 30 geometrických úloh. Na písomnej práci majú byť dve aritmetické a tri geometrické úlohy. Koľko má učiteľ možností na vytvorenie písomnej práce?

16. Zo 7 mužov a 4 žien máme vytvoriť 6-člennú skupinu, v ktorej majú byť 3 ženy. Vypočítaj koľko máme možností na vytvorenie takejto skupiny.

17. Učiteľ má vybrať na recitačnú súťaž troch študentov z 3.A a dvoch študentov z 3.B triedy. Má k dispozícii 22 študentov v 3.A a 17 študentov v 3.B. Koľko má možností výberu?

18. Koľko je možností usporiadania sedadiel pre kamarátov A, B, C, D, E, ak A sedí vedľa kamaráta C?

19. Latinská abeceda má 26 písmen. Koľko rôznych 6-písmenkových "slov" z nej možno utvoriť?

21. Na hodine TV stojí v rade 5 dievčat, z ktorých dve sú sestry. Koľkými spôsobmi môžeme rozostaviť dievčatá tak, aby sestry stáli vedľa seba?

22. Koľko je možných rôznych usporiadaní desiatich kníh na poličke, ak štyri detektívky majú byť vedľa seba?

23. Koľkými spôsobmi môže učiteľ vybrať spomedzi 12 žiakov troch na odnesenie kníh z matematiky?

24. Koľko existuje prirodzených čísel deliteľných piatimi menších ako 8 000, zostavených z číslic 0, 1, 2, 5, 7, 9?

25. Koľkými spôsobmi môžeme posadiť do jedného radu 12 návštevníkov kina, ak každý zo šiestich manželských párov chce sedieť vedľa seba?

26. Koľko prirodzených čísel menších ako 301 možno vytvoriť z číslic 0, 1, 2, 3, 6, 7?