**Povrch a objem kocky a kvádra – slovné úlohy 2**

1. Aký povrch má kocka, ktorej objem je 125 cm3?
2. Kocka má povrch 486 cm2, aký je jej objem?
3. Bazén je dlhý 25 m, široký 10 m a hlboký 1,5 metra. Koľko bude stáť nové obloženie dna a stien, ak jeden m2 stojí 10 eur?
4. Bazén v tvare kvádra je 50 m dlhý a 16 m široký. Napustili doň 12 000 hl vody. Vypočítajte obsah plôch bazéna, ktoré sú zmáčané vodou.
5. Hotelový bazén má tvar kvádra s rozmermi dna 25 a 10 m a výškou 2 m. Koľko ľudí sa zmestí naraz maximálne do bazéna, ak sa podľa predpisov predpokladá na jedného človeka 8 m3 vody?
6. Koľko kusov štvorcových dlaždičiek s rozmerom 10 cm bude treba na pokrytie kúpeľne tvaru kvádra s rozmermi 2 m, 1,8 m a vysokej 2,5 m? (pozor povalu nepokrývame)
7. Na námestí jedného mestečka je sklenená ozdoba tvaru kocky s rozmerom 1,2 m. Koľko zaplatíme za sklo potrebné na vyrobenie tejto ozdoby, ak 1 m2 skla stojí 30 €?
8. Koľkými päťlitrovými vedrami vyprázdnime bazén s rozmermi 2,4 m; 2,8 m a hlboký 1,4 m?