13. mechanizovaný prápor Levice

Č.1

**DISCIPLINÁRNY ROZKAZ**

*Kapitán Ing. Peter Dobrý, veliteľ prvej roty mechanizovaného práporu Levice*

Podľa § 125 písm. a) v nadväznosti na § 127 ods. 1 zákona č. 346/2005 Z. z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov v znení zákona č. 483/2009 Z. z. (ďalej len „zákon“) a čl. 1 služobného predpisu hlavného veliteľa ozbrojených síl Slovenskej republiky č. 1/2010 o rozsahu disciplinárnej právomoci a o podrobnostiach o udeľovaní disciplinárnych odmien a ukladaní disciplinárnych opatrení

**u k l a d á m**

*rotnému Pavoli Krivému, veliteľovi prvého družstva prvej čaty*

*písomné pokarhanie.*

**O d ô v o d n e n i e :**

Menovaný sa dopustil konania,

*ktoré zvýhodňovalo jeho blízkeho člena rodiny, konkrétne vlastného brata vojaka 2.stupňa Petra Krivého, ktorý je členom jeho družstva, tým že neoprávnene podával návrh na disciplinárne odmeny pre menovaného. Spomínaný skutok sa stal o 10 00 hod. dňa 13.11. 2010.*

Čím porušil

*§ 119 odsek 3 písm. g) zákona 346/2005 Z .z. o štátnej službe profesionálnych vojakov ozbrojených síl Slovenskej republiky a o zmene a doplnení niektorých zákonov.*

Veliteľ prvej roty 13. Mechanizovaného práporu v Leviciach sa vyjadril:

*Návrh na prešetrenie konania podal veliteľ 1.čaty poručík Jozef Silný . Pri prešetrovaní skutočností sa vyjadril veliteľ prvej čaty, že dostal návrh na disciplinárnu odmenu od rotného Pavla Krivého pre vojaka 2. stupňa Petra Krivého. Tiež sa vyslovil, že došlo k skutku a je za potrestanie. A keďže má obavy, že jeho disciplinárne opatrenie nebude dostačujúce požiadal svojho priameho nadriadeného, aby viedol disciplinárne konanie on. Rotný Pavol Krivý sa k obvineniu vyjadril, že si je vedomý skutku, ktorý spáchal a je pripravený za svoje konanie niesť následky. Keďže obvinený priznal vykonanie skutku nebolo potrebné ďalšie dokazovanie.*

Na základe zistených a potvrdených skutočností bolo preukázané, že profesionálny vojak disciplinárne previnenie podľa § 124 zákona spáchal, a preto bolo potrebné rozhodnúť tak, ako je uvedené vo výrokovej časti tohto disciplinárneho rozkazu.

**Poučenie**

Proti tomuto disciplinárnemu rozkazu možno podať odvolanie písomne veliteľovi

1.roty 13. mechanizovaného práporu v Leviciach. Armádna 346/1 101 93 Levice,

ktorý disciplinárny rozkaz vydal, a to do ôsmich dní odo dňa jeho doručenia. Včas podané odvolanie (rozklad) má odkladný účinok. Právoplatný disciplinárny rozkaz je preskúmateľný súdom.

Vlastnoručný podpis

Leviciach 21.11.2010 pečiatka útvaru Kpt Ing. Peter Dobrý

veliteľ prvej roty mechanizovaného práporu Levice

Záznam o prevzatí disciplinárneho rozkazu doručeného v mieste výkonu štátnej služby.

Vlastnoručný podpis

Disciplinárny rozkaz prevzal 23.11. 2010 rotný Pavol Krivý

Disciplinárny rozkaz nadobudol právoplatnosť 23.11. 2010.

Vlastnoručný podpis

V Leviciach 23.11.2010 Kpt Ing. Peter Dobrý