Vzájomné vzťahy západných Slovanov, Avarov a Frankov

Západní Slovania tvorili kmene, ktoré dnes obývajú Slovensko a Česko. V 7,  8 a 9. stor. tvorili tieto kmene Samovu ríšu a Veľkú Moravu. Slovania prišli na naše územie už v 5 a 6. stor. z pravlasti severovýchodnej Európy (rieka Dneper a Visla), usadili sa tu a začali sa venovať poľnohospodárstvu. Chovali dobytok, pestovali strukoviny a obilniny. Žili v sídliskách, obývali jednopriestorové polozemnice. Venovali sa včelárstvu (brtníctvo), rybolovom a lovom divokej zvery. Ťažili železnú rudu, boli zruční kováči a vyrábali keramiku. Neboli to kmene dobyvačné, skôr mierumilovné kmene. Od príchodu Konštantína a Metoda na Veľkú Mravu prijali kresťanstvo.

Avari boli kočovný, nomádsky kmeň, prišli z Ázie. Bol to dobyvačný kmeň. Vytvorili Avarský kaganát, na čele stál kagan Bajan a pri Dunaji vytvorili Avarský kaganát. Neboli kresťania. Avari boli postupne vytlačení z nášho územia, časť z nich sa asimilovala a prispôsobila tunajším podmienkam.

Ďalší kmeň, ktorý sídlil v strednej Európe boli Frankovia. Frankovia boli germánsky kmeň, dnes sú súčasťou Nemecka a Francúzska. Frankovia ovládali veľké územie na západ od Veľkej Moravy. Bola to veľká a mocná ríša, mala svojich kráľov, od roku 800 cisárov. Od Rimanov prevzali kresťanstvo.

Avari si na istý čas podmanili Slovanov. Urobili si z nich otrokov. Ako prvý sa proti nim postavil Samo a vytvoril Samovú ríšu. Povstal proti Avarom a porazil ich. Ďalším nepriateľom Samovej ríše boli Frankovia, i proti nim sa Samo postavil a v bitke pri Vogastiburgu i porazil kráľa Dagobera. Po Samovej smrti sa ríša rozpadla. Definitívne Avarov definitívne porazil až Karol Veľký, Franský kráľ. Frankovia si chceli podmaniť i Veľkú Moravu a urobiť si z Veľkej Moravy vazalský štát. Proti Franským cisárom sa postavil už knieža Rastislav a po ňom i Svätopluk. Práve Svätopluk ovládol obrovské územie a stal sa vážnou hrozbou pre Východofranskú ríšu. Po smrti Svätopluka už ale jeho synovia neudržali ríšu pokope a Veľká Morava sa rozpadla. V 10. stor. už prichádzajú na naše územie starí Maďari a ovládnu Slovanov.

Veľká trojka Teherán, Jalta a Postupim

K tejto otázke som vám rozdal na hodine materiál. Bola to prefotená strana z učebnice, kde boli v tabuľke rozpísané základné základne informácie. Stručne: veľká trojka to boli am. Prezident Roosevelt, ang. premiér Churchill a sov. vodca Stalin. Spoločné mali: poraziť Nemecko a denacifikovať ho. Rozdielne: ako si rozdelia Nemecko, čo bude s Poľskom, aký vplyv si ponechá západ a aký východ v Európe. Riešili i otázku povojnových reparácií. Na Jalte chcel Stalin od Churchilla a Roosevelta aby otvorili druhý front v Normandii, aby Hitler musel stiahnuť časť svojich vojakov z východu na západ a umožnil sovietom rýchlejší postup na Berlín. Tam sa spojenci vylodili 6. júna 1944. Stalin chcel zaviesť komunizmus v územiach, ktoré oslobodil (to sa mu i podarilo) západ chcel demokraciu a aby si občania sami zvolilo, čo chcú. V Postupime sa riešila povojnová situácia v Európe, tam už neprišiel Roosevelt ale Truman.

Postavenie šľachty v Uhorsku za vlády Arpádovcov. Postavenie šľachty v porovnaní s kráľom v iných krajinách (Francúzsko, Anglicko). Politika Ondreja II. a Bela IV. Tatársky vpád do Uhorska. Kolonizácia Uhorska –príčiny a dôsledky.

Šľachta v Uhorsku mala iné postavenie ako v iných absolutistických monarchiách ako napr. Francúzsku, Rusku či neskoršej Rakúskej monarchii. V Uhorsku sa zmenilo postavenie šľachty od kráľa Ondreja II. Nižšia šľachta v Uhorsku (servieti), boli to kráľovskí služobníci a tí donútili v roku 1222 Ondreja II. podpísať listinu Zlatá bulu. Tá garantovala dedičné právo šľachty na svoj majetok. To znamená že majetok šľachty po smrti nepripadol opäť kráľovi, ale sa dedil v šľachtickom rode. Kráľ tiež nesmel rozdávať majetky cudzincom a šľachta tiež malo právo vystúpiť proti kráľovi i so zbraňou v ruke, ak kráľ ide proti záujmom šľachty. Šľachta ale musela slúžiť vo vojsku, ak bola krajina napadnutá. Zlatú bulu dodržiavali i ďalší uhorskí králi, preto mala šľachta v Uhorsku silné postavenie. Silné postavenie šľachty sa napr. prejavilo i v protihabsburských povstaniach (protihabsburské povstania som vám rozdal na hodine). Silné postavenie šľachty sa v Uhorsku začalo meniť až po roku 1848, keď nastúpil rakúsky cisár František Jozef I. a začína sa obdobie rakúskeho absolutizmu. Absolutizmus potlačil práva šľachty a naopak presadila sa silná moc panovníka, ktorý sa nemusí so šľachtou deliť o moc.

Vo Francúzsku mala šľachta až do Francúzskej revolúcie slabé postavenie. Mala majetky ale skoro žiadnu moc. Naopak vo Francúzsku už kráľ Ľudovít XIV. – kráľ Slnko začal vládnuť absolutisticky. Presťahoval šľachtu do Versailles aby ju mal pod kontrolou. Dominantná moc panovníka pokračovala za Ľudovíta XV. A Ľudovíta XVI. Potom v roku 1789 prišla Francúzska revolúcia a tá zvrhla absolutizmus a neskôr i monarchiu a zaviedla republiku. No iba na čas, lebo prišiel Napoleon a ten zaviedol cisárstvo. V 19. stor. sa Francúzsko mení a stáva sa opäť republikou.

V Anglicku chceli králi tiež vládnuť absolutisticky, ale absolutizmus sa v Anglicku uplatnil len do 17. stor. Napríklad ang. kráľ Henrich VIII. vládol absolutisticky a šľachtu úplne ovládol. Henrich VIII. Zaviedol v Anglicku anglikánsku cirkev. V 17. stor. prebehla v Anglicku anglická revolúcia. Tá ukončila absolutizmus a na krátke obdobie zaviedla republiku, kde vládol Oliver Cromwell. Po jeho smrti sa na anglický trón Viliam III. Oranžský a ten bol donútený podpísať Listinu práv (Bill of Rights). Tento zákon obmedzil panovníkovu moc, ten už nemôže vydávať zákony bez súhlasu parlamentu. V Anglicku končí absolutizmus a začína sa konštitučná monarchia, teda vláda kde panovník nevládne sám ale o moc sa delí s parlamentom. To trvá v Anglicku až do dnes. Konštitučná monarchia je tiež parlamentarizmus, lebo parlament má veľkú moc. V Rusku vládol vždy tvrdí absolutizmus, ruská šľachta (bojari) mali vždy podriadenú moc k cárovi.

Uhorský kráľ Belo IV. čelil vpádu Tatárov. V roku 1241 až 1242 napadli Tatári (kmeň z Mongolska) Uhorsko a zanechali tu spúšť. Belo IV. preto pozýval do Uhorska nemeckých kolonistov (nemecká kolonizácia) do miest, ktoré boli spustošené tatárskym vpádom. Hosťom udeľoval privilégia (výsady). Privilégia vydával i mestám, napr. právo ťažiť, voliť si richtára, právo súdiť, právo usporiadať trh, míľové právo a iné. Belo IV. chcel tak zlepšiť hospodársku situáciu v Uhorsku po vpáde Tatárov.

Matej Korvín

V 15. stor. vládol v Uhorsku Matej Korvín. Bojoval proti bratríkom (boli to husitské vojská, ktoré pustošili cirkevné majetky v Uhorsku). Porazil ich. Vybudoval silnú armádu – žoldnierske vojsko, zaviedol nové dane. Vybudoval silný centralizovaný štát. Oživil hospodárstvo, zreformoval súdnictvo a vybudoval prvú univerzitu v Uhorsku. Academia Istropolitana v Bratislave. Na Academii pôsobili viacerí významní učitelia (Vitéz, Vavrinec Koch z Krompách). Vyučovala sa matematika, astronómia, medicína ... Matej Korvín bránil Uhorsko pred útokmi Osmanskej ríše. Viedol i agresívne vojny proti susedom Čechom, Poliakom a Rakúšanom. Dobyl Moravu a Sliezsko a stal sa v roku 1469 českým kráľom.

Protihabsburské povstania

Materiál som vám poslal na edupage.

Rakúsko –Uhorsko, postavenie národov v Rakúsko – Uhorsku, evolúcia v Rakúsko – Uhorsku 1848

Materiál posielam na edupage.

Postavenie Slovenska v susedstve Osmanskej ríše

Materiál posielam na edupage.

Slovenský a český odboj, Vznik ČSR.

Materiál posielam na edupage.

Zahraničná a vnútorná politika Ľudovíta I. a Žigmunda Luxemburského k Čechám a husitom

Materiál posielam na edupage