**Mediálna výchova – pracovný materiál**

**Tlačené médiá** – knihy, časopisy, noviny →↓

Čím sa líšia od ostatných médií?

Kniha – je to vždy originál

Časopisy – prinášajú podobné/rovnaké informácie

Noviny – majú včas a pútavo informovať

Spoločnou vlastnosťou **tlačených médií** je to, že ich obsah je viazaný na rovnaký materiál – papier. Vznikajú pomocou tlačiarenských techník.

Základné delenie: **periodické** (pravidelne)

**neperiodické** (sporadicky)

**Knihy** → je to najstaršie tlačené médium. Vznikli oveľa skôr ako časopisy alebo noviny. Je to neperiodické médium, autor je jeden alebo viacerí. **J. Guttenberg** – pol. 15. storočia, objavenie kníhtlače, bolo možné vytvárať kópie kníh a následne ich sprístupňovať širšej verejnosti. Knihy sú určené buď širokej verejnosti alebo úzkemu okruhu. Buď je založená na faktoch alebo základom môže byť aj fikcia. Umelecká literatúra má sprostredkovať estetický zážitok.

**Časopisy** → periodické médium, jeho hlavnou úlohou je informovať. Podľa toho, ako často vychádzajú, hovoríme o **týždenníkoch, dvojtýždenníkoch, mesačníkoch.**

**Noviny** → periodické médium, najvýznamnejšie sú **denníky**, vychádzajú každý deň, sú určené širokej verejnosti, hlavnou úlohou je poskytnúť informácie včas a pútavo. Vychádzajú 1x denne, ak sa niečo stane, dozvieme sa to z tlače až zajtra, informácie v novinách sú trvalé, môžeme sa k nim kedykoľvek vrátiť a prečítať, my rozhodujeme, čo, kedy a kde si niečo prečítame... Na rozdiel od elektronických médií (TV, rozhlas, internet), tie fungujú na prenose signálu, reagujú hneď, ak sa stane niečo dnes, tak sa o tom dozvieme dnes, informácie sú prchavé,, plynú v čase, my sa im musíme prispôsobiť(potrebujeme signál, TV prijímač...)

Ďalšie delenie: **lokálne** (Gelničan)

**regionálne** (Košický korzár)

**celoštátne** (SME)

**nadnárodné** (Vogue)

**Historický vývoj tlačených médií** →↓

Ľudská komunikácia:

**signály → hovorenie → písanie → tlač → masová komunikácia** →↓

(polovica 19. storočia v USA, FR, VB → veľká priazeň novín → najlacnejšia kategória tlače, dostupná širokým vrstvám – penny press – masová tlač mala nielen informovať, ale aj poskytnúť pobavenie)