Medzinárodný deň školských knižníc

24. október je vyhlásený za Medzinárodný deň školských knižníc. Pri tejto príležitosti sme pripravili pre zástupcov jednotlivých tried už druhý raz v poradí vedomostný kvíz s názvom Literárny chodníček. Dvojica študentov z každej triedy „prešla” pomyselným chodníčkom a riešila jednoduché otázky z literatúry. Tí, pre ktorých sa zdali niektoré úlohy náročnejšie, mohli nahliadnuť do pomocného okienka, kde sa skrývalo medzi troma možnosťami správne riešenie.

Nešlo o víťazstvo, skôr o zábavu. Myslím, že môžem za všetkých povedať, že sme spoločne strávili príjemné predpoludnie.

Text a foto: Mgr. Kamila Blahovská,

organizátorka podujatia