**Medzipredmetové vzťahy - príprava**

**Pripraviť zoznam základných zákonitostí a javov pre vybrané ročníky v humanitných predmetoch**

Na hodinách dejepisu je otázka medzipredmetových vzťahov vo väčšine prípadov už implicitne zahrnutá v konkrétnych tematických celkoch. Ako príklad uvediem tematický celok imperializmus a kolonializmus, ktorý vyučujem v druhom ročníku štvorročného štúdia a v druhom ročníku osemročného štúdia. Samotný tematický celok pozostáva z 3. vyučovacích hodín. Jedna vyučovacia hodina je venovaná historickým súvislostiam a predpokladom, ktoré viedli koloniálne veľmoci k mocenskej a expanzívnej politike. Druhá vyučovacia hodina pojednáva o konkrétnych veľmociach, ktoré sa podieľali na kolonizácii, určuje sa podiel tej ktorej krajiny na územných ziskoch, príčinách ich expanzie, dôvodoch ich geografického zamerania a o spôsobe a miere v akej pristupovali k tej či onej kolonizovanej krajine. Tretia hodina je venovaná dôsledkom, ktoré imperializmus a vznik nových kolónii priniesli dnešnému svetu. Ich negatívnym a pozitívnym faktorom, s ktorými sa môžeme stretávať i v súčasnosti.   
V tomto tematickom celku sa okrem historických faktov a javov, ktoré sprevádzali danú udalosť, môžeme stretnúť i s geografiou, fyzikou, biológiou (medicínou) či cudzími jazykmi. Najviditeľnejšie a najhmatateľnejšie je táto téma spätá s geografiou. Žiaci prechádzajú mapu sveta, oboznamujú sa krajinami, ktoré sa stali korisťou siných hráčov na medzinárodnej scéne. Pripomíname si mestá, moria, zálivy, pohoria, kde prebiehali konflikty a boje. Prirodzene reflektujúc danú situáciu sa historické javy a súvislosti prelínajú až do súčasnosti, kde sa zase môže preukázať kauzálny vzťah medzi minulými a súčasnými udalosťami.   
V danom tematickom celku nie je sporadické využiť i poznatky z biológie a medicíny. Pobyt Európanov v ázijskom, africkom alebo juhoamerickom prostredí prináša i mnoho anomálii v ich zdravotnom stave, výskyt nových chorôb, nedostatok potrebných látok v organizme, klimatické zmeny či nevhodná strava, to všetko sa môže prejaviť na zdraví človeka, v našom prípade kolonistov a ich rodín.   
Rovnako je možné využiť i poznatky z matematiky a fyziky, objav nových kovov, výroba nových zariadení, zavádzanie nových technológii atď.   
Pochopiteľne téma imperializmu a kolonizácie má dopad i na dnešok. Je tu preto vhodná príležitosť prepojiť minulosť so súčasnosťou, prejsť od histórie do súčasnej politiky, resp. geopolitiky. Pripomenúť si dnešných štátnikov, mocenské záujmy súčasných veľmocí a v neposlednej miere i postavenie Slovenska v tomto multipolarizovanom svete.

**Medzipredmetové vzťahy – príprava**

**Vytvoriť pavučinu (pojmovú mapu) predmetov so vzájomnými súvislosťami**

Vytváranie pojmov, ktoré súvisia s historickými udalosťami sú bežnou súčasťou mojich vyučovacích hodín, niektoré pojmové mapy mám uložené a používam ich pravidelne, iné sa stávajú súčasťou vyučovacej hodiny, kedy sa snažím reflektovať prebiehajúci stav udalostí, ktoré nastali v istom časovom momente.   
Ako príklad môžem uviesť pojmovú mapu k prvej svetovej vojne, kde na časovej priamke sú graficky vyznačené časové pásma do ktorých majú žiaci zaradiť príslušnú udalosť. Udalosti sú k dispozícii, tak aby úloha nebola príliš náročná a žiak si tak mohol dopomôcť náhľadom. Žiakovi takáto orientácia v čase v našom prípade na časovej priamke dopomôže k rýchlejšiemu si zapamätaniu učiva a ucelenejšiemu usporiadaniu udalostí, ktoré sa odohrali v pomerne krátkom časovom období. Ďalšou formou môže byť, ak sa žiakovi dajú k dispozícii niektoré pojmy, ktoré udávajú nejakú udalosť a žiak má nájsť medzi nimi súvislosť formou podriadenosti, nadradenosti, zlúčiteľnosti, kontradikcie alebo podobnosti.

**1914**  **1915 1916**  **1917** **1918**   
 28. júla 3.3 28.10  
**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 3.11 11.11

­­­­­­­­­­­­­­­­

**Štáty Dohody -** Veľká Británia a jej kolónie ( Austrália, India, Kanada ...) **Štáty Trojspolku** (Ústredné mocnosti) : Nemecko  
 Francúzsko a jeho kolónie Rakúsko- Uhorsko  
 Rusko Osmanská ríša  
 od roku 1915 i Taliansko

**Ponorková vojna** - vojna nemeckých ponoriek, ktoré blokujú vstup lodí do Veľkej Británie

**Yperit a Chlór** - bojový plyn, ktorý Nemci použili na západnom fronte (Ypres)

**Bitka pri Gallipole** – najväčšia bitka na južnom fronte, kde Anglicko prehralo bitku s Osmanskou ríšou o prieplav Dardanely (neúspech mladého Churchilla)

**Bitka pri Tannenbergu** - prelomová bitka na východnom fronte, kde R-U a Nemecko porazilo ruskú armádu. Vyznamenal sa generál Hindenburg a Ludendorf

**Brusilovova ofenzíva** – vrchol ruského snaženia, kde v roku 1916 prenikli hlboko na územie R-U

**Boľševický puč -** (októbrová revolúcia v Rusku) uskutočnila sa 25. októbra 1917 ale u nás bol vtedy dátum 7. november 1917. V Rusku po abdikácii cára vládla slabá Dočasná vláda, ktorá čelila ambicióznym boľševikom (komunistom). Tí nakoniec v novembri prevzali moc, dobyli Zimný palác a v Rusku sa začína budovať komunizmus.

**Brest-Litovský mier** – separátny mier, kde Rusko, už vedené komunistami, podpísalo mier s Nemeckom, zato muselo odstúpiť značnú časť územia Nemecku (Ukrajinu aPobaltie)

**Schliffenov plán** – nemecký generál vypracoval plán bleskovej vojny, kde Nemci mali do Vianoc 1914 poraziť Francúzsko. Ale blesková vojna sa zmenila na zákopovú.

**Vstup USA do vojny**- Američania sa do apríla 1917 nezúčastňovali žiadnej vojenskej operácii, lebo platila Monroeova doktrína pri ktorej sa USA zaviazali, že sa nebudú zaujímať o mimoamerické územie. No po potopení Lusitanie a ponorkovej vojny zmenili názor a prezident W. Wilson požiadal kongres o súhlas s účasťou USA vo vojne.

**Bitka pri Marne, Verdune a Somme** – najťažšie bitky na západnom fronte

**Rok 1918** - Rozpadalo sa Rakúsko-Uhorsko, vznikli nové štáty, vzniklo ČSR. Koniec vojny.