Štyri pohľady na Ficovu metamorfózu

Pohľad prvý: Volič nič nevie (Haščák)

Jeden podstatný rys sa črtá v kryštalizácii súčasnej politickej scény, že boj o moc už nie je len výsledkom politiky vlády a opozície, nie je len arénou štvorročného volebného obdobia a politiky súťaže, ale čoraz častejšie sa stáva dejiskom hybridných ťahov, zákulistných intríg, falošných správ, dezinformácii a manipulácii s verejnou mienkou. Obzvlášť to posledné sa stáva signifikantným javom a  rafinovanou stratégiou súčasnej opozícii. Marketingový lišiak Fico dokonale pozná mentalitu slovenského voliča, využíva fakt, že nemalé percento slovenskej populácie ešte stále nepretrhlo pupočné puto so stereotypným, provinčným myslením, tak príznačným pre východných Slovanov, zaťažených ruským jarmom. Ak k tomu namiešate kúsok naivity, nostalgie máte ideálneho voliča, ktorého široké ramená a britký jazyk rýchlo presvedčia. Fico sa tak jedným ťahom prihovára občanom z námestí a tlačoviek, obklopený ako Jánošík zbojníckou lúzou, aby vykreslil vládu, nie div, ako Molocha tyranizujúceho ľudí a prezidentku ako zapredanú vlastizradkyňu v službách CIA. To je tá ostentatívna a na poplach bijúca divadelná tvár Fica, ktorý použije čokoľvek, aby súpera skolil na zem, tá druhá, pravá tvár Fica je nebezpečnejšia. Ľudia chorobne túžiaci po moci, stratili prach súdnosti a citlivosti nie len voči sebe, ale predovšetkým k svojmu okoliu. Frustrácia z neupokojenej túžby po moci mu už zbúrala všetky bariéry príčetnosti. Žiaľ udalosti okolo neho mu len nahrávajú. A jeho voliči? Tí skalopevní, či potencionálni veria imidžu, rýchlim slovám a nasrdenému pohľadu. Čítať volebný program netreba, veď kto tak bez rozmyslu a bez papiera bravúrne odpovie každému, vie čo chce, prinajmenšom aspoň vie, čo chcú jeho voliči počuť. Čo na tom záleží je to paškvil klamstiev, poloprávd a domnienok. Predvolebné kortešačky. V hre je príprava voličov na ďalšie voľby. Pomaly a isto pokladá panáčikov do bojového poľa. Vie, že tí skalopevní mu odpustia všetko, stigma zanechávajúca v našich dejinách odtlačky fanatickej lásky k autoritám funguje na Slovensku dokonale, no a tí radikálni a odídenci do Hlasu mu v preferenciách môžu len pomôcť. Prekrúcanie, skresľovanie, naťahovanie a komplikovanie jednotlivých politických krokov má len zmiasť voličov, vyvolať v nich pocit , že každý iný ako on je babrák a neschopný viesť túto krajinu. Súčasná vláda túto hybridnú vojnu prehráva, argumentácie a varovania sú len zúfalou náplasťou na rastúci tlak populizmu, ktorý už začal Ficov učiteľ - Mečiar. Priznajme si to, slovenský volič je naivný, ľahko zmanipulovateľný, veľká časť voličského elektorátu volí tak ako volí jeho blízky, príbuzný, známy... Veľkú skupinu tvoria i povrchní voličí, neznajúci program, ciele a vízie strany, jediné čo ich zaujíma je vystupovanie, rétorika a sila ramien, ktorými súpera vyradia z hry. Argumentácia, vecný racionálny postoj sú pasé...

Pohľad druhý: pandémia

Máme ju už za sebou, verme, že na dlhý čas, no i tak by sme nemali zabudnúť aký postoj pri nej zaujali osobnosti, ktorým zverujeme vo voľbách osud našej krajiny. Pretože len v krízových časoch sa dá zistiť, kto skutočne aký je. My už dnes vieme ako sa správal Fico. Účelovo, všetko čo navrhla vláda muselo byť zlé, preto pochopiteľne i opatrenia (nech sú myslené s akýmkoľvek dobrým úmyslom museli byť zlé. Smer pritom dobre vie, že veľa svojich voličov má medzi antivaxermi, a nie preto, že by to chcel Fico, jednoducho sú to názorové fragmenty vyživované v pomerne veľkej skupine ľudí už od čias Mečiara. Mečiar rozdelil spoločnosť a vytvoril silný prúd antisystémových a antieurópskych voličov. Tí sa nestratili, etablovali sa v širokom názorovom spektre, najviac však v Smere a SNS. Smer si vychutnáva ich priazeň, i keď v skutočnosti mu nejde o princípy ale o moc. Preto sa i počas pandémie správal ako ufňukaný chlapec, keď mu rodičia zakázali ísť von. Jeho priaznivci to však vnímali ako akt revolty, hrdinstva, ktoré sa vzpriečilo mainstreamu. Presne o to mu išlo. Preto nepropagoval očkovanie a nebol príkladom v dodržiavaní hygienickým zásad.

Sociálne inžinierstvo ako metóda.....

Pohľad tretý: referendum a voľby

Začalo sa to hystériou okolo referenda. Podobne ako pri pandémii i tu Smer brúsil meče aby uťal svojim protivníkom ak nie hlavy, tak aspoň údy. Ak bolo kedysi referendum protiústavné v nových podmienkach už je to demokratický nástroj občanov.Klasický boj o voliča – zvlášť o menej názorového ─ vyhrávajú, a nie prekvapujúco populistické strany na čele so Smerom. Žiaľ len formou, nie obsahom. Chýbajúce témy nahrádza bezvýhradnou kritikou vlády a pravidelne opakovanou mantrou o neschopnosti vláde stavil Smer na osvedčenú zbraň: tisíckrát opakovaná lož sa aspoň u časti populácie stane pravdou. Žijeme v postfaktickej dobe, kedy pravda už nemá relevantnú objektívnu hodnotu, pravda je názor, aplikovaná prax, kalkulácia slovných hračiek.

Fico používa staré zbrane, nefixuje sa na jednu tému, no ak sa jej už dotkne, venuje sa jej intenzívne, ak mu niečo nezapadá do vzorca, tak si pomôže fabuláciou, čímkoľvek čo mu pomôže voliča zmiasť, dezinformovať a v konečnom dôsledku vyviesť z okruhu argumentov a faktov tam, kde ho chce mať.

Kritika pomerov vládnutia, hľadanie chýb oponenta patrí do agendy každej politickej strany, rozdiel je len v tom, že štandardné strany hrajú podľa pravidiel. Rešpektujú sa navzájom, prijímajú kritiku, sebakriticky uznajú chybu, nepoužívajú vulgarizmy, pejoratíva, dysfemizmy a hlavne vyhýbajú sa klamstvám a polopravdám. Fico nič z toho nemá, otvorene útočí na prezidentku, Ústavný súd, ústavných činiteľov, spochybňuje demokratické inštitúcie a vyháňa ľudí na námestia jemu vlastným ironickým slovníkom.

Opozičné ťaženie za stratenou mocou je pre Fica otázka existencie. Skúša to z námestí, z parlamentu, cez médiá, z tlačoviek a besied, využil pandémiu, obete Covidu, vojnu na Ukrajine, sankcie a ako šľahačka na torte mu hrá do karát i koaličná roztržka. To všetko by bolo v medziach predvolebného boja o voliča, ak by nešlo o hodnoty. Tie sú však u Fica veľká premenná neustále rotujúca v magnetickom poli Ficovej metamorfózy. Ale to je tak, ak vám kosti zmäknú, potom je každá strana dobrá.

Pohľad štvrtý: vojna na Ukrajine

Pre Fica je vojna zlá a Rusko porušilo medzinárodné právo. Koniec na tému Rusko. Vojna u našich susedov je pre neho zástupná téme pre sankcie, vyzbrojovanie Ukrajiny, nekvalitné obilie, vyhrocovanie napätia, či zanedbávanie národnoštátnych záujmov v prospech Ukrajiny. Za to všetko už môže zapredaná vláda či Hegerova, Odorova, veď na tom nezáleží, stále je vyrobená z tej istej ukrajinskej múky, nesmie chýbať i prezidentka, veď ako inak, a na začiatku nesmie chýbať americká vláda a obstarožný Soroš. Evidentná náklonnosť Fica s autoritatívnymi režimami mu nedovolí uvoľniť svoj jazyk a nazvať Rusko agresorom a Putina za zločinca. Namiesto toho nezabudne pripomenúť zločiny spáchané ukrajinskými fašistami (akoby v Rusku fašisti neboli), NATO ako bombardovalo Sarajevo (nepovie prečo), omyly EÚ a zlých Američanov na Sliači (obranná zmluva s USA).

Rozhodnutie Ústavného súdu v jeho základnom obryse, že referendum v tomto ad hot prípade nebude sa dalo očakávať. Pomyslená predstava, že občan môže kedykoľvek sa mu zachce meniť vládu, parlament a samozrejme zákonite i pracovníkov v štátnej správe nám môže vnútiť iba jeden scenár a ten

Hrozí však, že i takáto logika bude prekonaná, eufória okolo referenda zásluhou Fica a Pellegriniho odštartovala diskurz, upozorňujúci na možný lapsus parlamentnej demokracie. Otázka akú veľkú môže mať vôbec moc občan, aby rozhodol v prospech seba i štátu a hlavne aby svojim rozhodnutím nezastavil progres štátu. Príliš veľká moc v rukách občanov totiž spôsobí reverzný efekt: politik sa bude báť prijímať dôležité, kľúčové a strategické rozhodnutia. Politici budú vystavený tlaku, namiesto rázneho makiavelistického a techerovského presadenia svojivh vízii pôjdu cestou populizmu a podlizovania sa voličom. Namiesto parlamentnej demokracie tu nastane ľudová diktatúra.

Je poľutovaniahodné, že k takémuto populistickému zmýšľaniu sa uchyľujú i vládne strany.

Prijatím takéhoto zákona nastane to, čo bude protikladom pôvodnej myšlienky liberálnej demokracie - diskusiou zdokonaľovať nie len systém ale i voliča. Prijatím zákona o referende nastane presný opak občan bude vychovávať politikov, aby boli rovnako hlúpi ako sú oni sami.

Ľavicoví volič rád inklinuje k populizmu, ľúbi štedré a veľkorysé slová o lepšej budúcnosti, o vyšších platoch, šťastnej starobe o solidarite a pomoci, pravicový volič vníma svoju realitu pragmatickejšie, sleduje svoje dobro, od politika čaká aby dostal rovnakú príležitosť ako iní, orientuje sa racionálnejšie, vníma svet ako zložitý problém, kde nikto nemôže mať všetko a istá nerovnosť a i nespravodlivosť jednoducho musia byť.

Voliči ľavice SMERU a HLASU odpustia svojim miláčikom všetko, i zdokladované klamstvá, prekrúcanie a prevracanie svojich názorov, volia skrátka dogmaticky, isté percento z nich bude vždy tak voliť, i keby už nebolo čo rozkrádať, nie slovenskí volič nie je spôsobilý posúdiť, čo je racionálne, reálne, správne. Politický vkus našich voličov je ďalšia téma... môžeme byť členmi NATO a EU, ak myslením sme niekde na moste medzi Bratislavou a Moskvou. Nedôvera v Európske inštitúcie, odmietanie očkovania, ignorovanie protipandemických opatrení, šírenie konšpirácií...

Áno môžeme povedať, že zakaždým ide o inú vzorku populácie, no súbežne s tým môžeme povedať, že ani nie. Správanie voličov v predvolebnom období je tak vystavené vyčínaniu zopár rozvášnených politikov, ktorí vhodnou demagógiou a manipuláciou využijú efekt chvíľkového pobúrenia napr. systémové opatrenia, reforma verejných financií, reštriktívny rozpočet, zvyšovanie daní, zrušenie sociálnych balíčkov, rôznych príspevkov, bezplatného školského stravovania, cestovania, alebo jednorázové osobnostné zlyhanie, chybný zákon, skorumpovaný minister. Ak im v tom pomáha kritická rétorika založená na opakovaní tých istých slov – neschopná vláda, nespokojní občania, najhoršia vláda, tak môže byť každé referendum o predčasných voľbách úspešné.

Ústavný súd svojim odporúčaním vydláždil cestu populistom. Prijatím ústavného zákona o možnosti referenda o skrátení volebného obdobia by došlo ku korózii právneho štátu. Takáto falošná predstava o zdokonalení demokracie, by ju v konečnom dôsledku oslabila, bola by to živná pôda pre tých mocichtivých pánov, ktorí by poľahku využili akúkoľvek krízu aby sa dostali k moci a zneužili projekt demokracie na svoje mocenské ambície.

Z politického súperenia by sa stal boj o moc. Každá náhodná udalosť, prírodná katastrofa bude pre opozíciu okamžite štartovacím impulzom ako to využiť vo svoj prospech. Vidieť to už teraz, počet mŕtvych na Covid sa pripisuje vláde. To všetko bude krmivom pre voliča a z právneho štátu sa stane občianska diktatúra. Remeslo politika už nebude o víziách, smerovaní a globálnych cieľoch, ale politik sa stane vazalom občana, prostitútkou, ktorá za nejaký zisk urobí čokoľvek.

Výsadou politika je nie len slúžiť občanovi, ale mu i dávať vízie, ukázať správnu cestu...

Deľba moci sa medzi politikom a občanom prakticky stratí. Moc občanov už nebude prakticky len v deň volieb, ale prakticky nepretržite.

Prijatím takéhoto zákona nás čaká referendové šialenstvo – občianska diktatúra.

Chorý štát Európy

Prešiel už rok od vypuknutia vojny na Ukrajine, ale ani zďaleka niet ešte dôvodu bilancovať. Ukrajina stále žije v neistote a pod paľbou striel ale zato v nádeji a presvedčení, že ubránia svoju suverenitu a existenciu. Rusko zase v presvedčení, že je neporaziteľné a vyvolené pre spravovanie svetového poriadku.

Slovenskí volič neakceptuje spoločenské podmienky za akých musí pracovať vláda, neprijíma súvislosti, konotácie deja, kauzuálne udalosti, skrátka je nekritický a povrchný. Vo väčšine je to tak, a niekoľko percentný elektorát nezabráni, aby výsledok akéhokoľvek prieskumu zodpovedal stavu – aké by to malo byť. Naopak, reflektuje len pocitové a nie systémové zmeny, reaguje na to čo sa mu dá pred nos, čím ho ohúria správy, internetové konšpirácie či emotívne vyčíňanie prominentov. Nič proti empirickým poznatkom, prinášajú nám novú skúsenosť, žiaľ s malým časovým odstupom, ktorý však môže byť v prípadoch ako sú demokratické voľby niekedy i osudový.

Referendum – zlý nápad

Ficova mánia po moci

( Rusko povznieslo nacionalizmus na hrot meča Matky vlasť, Láska k vlasti v hlade i smäde, v chudobe i biede je vrodenou povinnou výbavou každého Rusa. Od kolísky až po hrob musí byť obeta vlastného života za vlasť viac ako nejaké ľudské právo, či prirodzená túžba žiť v priateľstve a mieri),