**Aj k nám zavítal Mikuláš**

Mnohí z nás radostne očakávajú začiatok decembra, veď Mikuláš je predzvesťou Vianoc. 6. december sa v našej škole niesol v duchu zvláštneho napätia a očakávania. Príde Mikuláš, nepríde?

V  tento deň každého z nás poteší nejaká tá maličkosť, darček od našich blízkych, no odkaz svätého Mikuláša asi všetci nepoznáme, hoci je jednoduchý. Skúsme sa stať ochotnými a s otvoreným srdcom ísť v ústrety druhým. Skúsme si viac pomáhať a viac sa spoločne tešiť.

Takže je čas nielen vyčistiť si čižmy a postaviť ich do obloka, ale vyupratovať si svoje vnútro a vpustiť tam trochu človečiny a lásky.

Želáme Vám pekný Mikulášsky deň a krásne Vianoce.

Text: Mgr. K. Blahovská, výchovná poradkyňa

Foto: D. Lešková, 2.A