*Milan Rastislav Štefánik*

v našej škole

Počas minulého týždňa sme na Gymnáziu v Gelnici mali možnosť vidieť M. R. Štefánika v životnej veľkosti. Konala sa výstava na jeho počesť. Žiaci vyšších ročníkov mali možnosť nakuknúť do histórie a do súkromného života tejto osobnosti.

Výstava sa konala v konferenčnej miestnosti celý týždeň. Výstavu sprevádzal výklad pána profesora Radúza Burčáka, ktorý na škole vyučuje dejepis. V rozhovore pre tento článok uviedol, že život a dielo, ktoré Štefánik za sebou zanechal, by mal inšpirovať mnohých z nás.