Mimovládne organizácie

Sú organizácie s [právnou subjektivitou](http://sk.wikipedia.org/wiki/Pr%C3%A1vna_subjektivita) vytvorené súkromnými osobami alebo organizáciami, ktoré sa nepodieľajú na vláde a ani vo vláde nemajú svojich zástupcov. Existencia mimovládnych organizácií a ich podieľanie sa na živote spoločnosti charakterizuje [občiansku spoločnosť](http://sk.wikipedia.org/wiki/Ob%C4%8Dianska_spolo%C4%8Dnos%C5%A5_%28modern%C3%BD_v%C3%BDznam%29). Pre označenie všetkých mimovládnych organizácií sa na Slovensku zaužívalo spojenie **Tretí sektor**.

Čo sa týka právnej formy, mimovládne organizácie ju môžu mať rôznu. Na [Slovensku](http://sk.wikipedia.org/wiki/Slovensko) je ňou najčastejšie [občianske združenie](http://sk.wikipedia.org/wiki/Ob%C4%8Dianske_zdru%C5%BEenie), [nadácia](http://sk.wikipedia.org/wiki/Nad%C3%A1cia) a [nezisková organizácia , poskytujúca všeobecne prospešné služby](http://sk.wikipedia.org/wiki/Neziskov%C3%A1_organiz%C3%A1cia).

Mimovládne organizácie vo viacerých odvetviach dopĺňajú činnosť vládnych inštitúcií, prípadne pracujú v oblastiach, v ktorých štát nepôsobí. Veľmi často ide o verejno-prospešné služby.

Typickými prostrediami pre činnosť mimovládnych organizácií sú:

* [sociálne služby](http://sk.wikipedia.org/w/index.php?title=Soci%C3%A1lne_slu%C5%BEby&action=edit&redlink=1) ([charita](http://sk.wikipedia.org/wiki/Charita), starostlivosť o dôchodcov, hendikepovaných...)
* [zdravotníctvo](http://sk.wikipedia.org/wiki/Zdravotn%C3%ADctvo) (združenia pacientov s konkrétnym ochorením...)
* [šport](http://sk.wikipedia.org/wiki/%C5%A0port) (telovýchovné jednoty, športové kluby...)
* [vzdelávanie](http://sk.wikipedia.org/wiki/Vzdel%C3%A1vanie) a [osveta](http://sk.wikipedia.org/wiki/Osveta) (krúžky na propagáciu vedy a techniky, vzdelávanie znevýhodnených skupín...)
* [kultúra](http://sk.wikipedia.org/wiki/Kult%C3%BAra) (divadelné, tanečné, hudobné, folklórne, výtvarné združenia...)
* [deti](http://sk.wikipedia.org/wiki/Deti) a [mládež](http://sk.wikipedia.org/wiki/Ml%C3%A1de%C5%BE) (rodičovské združenia, mládežnícke kluby, združenia rodičov postihnutých detí...)
* ochrana [ľudských práv](http://sk.wikipedia.org/wiki/%C4%BDudsk%C3%A9_pr%C3%A1va) (poskytovanie právnej pomoci, presadzovanie vyšších štandardov...)
* kvalita života (spotrebiteľské organizácie, skrášľovanie spolky...)
* [hobby](http://sk.wikipedia.org/wiki/Hobby) a trávenie voľného času (organizácie chovateľov, zberateľov, cestovateľov, fanúšikovské združenia...)

**Financovanie mimovládnych organizácií**

Pre ekonomiku väčšiny mimovládnych organizácií je typické získavanie prostriedkov zo súkromných zdrojov (členské príspevky, dary, predaj propagačných predmetov) a využívanie práce dobrovoľníkov.

Rozšíreným druhom financovania je uchádzanie sa o granty, kde sa obvykle mimovládna organizácia zapojí do súťaže o získanie grantu, tým, že vypracuje vlastný projekt. Na Slovensku sa mimovládne organizácie spĺňajúce zákonom stanovené podmienky môžu uchádzať o podiel na dani z príjmu. Ide o 2 % z dane z príjmu, ktoré fyzická a j právnická osoba (firma) môže vo s vojom daňovom priznaní poukázať pre konkrétnu organizáciu zo zoznamu vytvoreného notárskou komorou.

Niektoré mimovládne organizácie na Slovensku

Aliancia žien, Greenpeacce, Liga proti rakovine, Občan a demokracia, Sloboda zvierat, Nadácia Info Roma, Zivica, liga aktivistov pre ľudské práva, Občianske združenie Človek v ohrození, združenie miest a obcí...a iné



Okrem organizácií, združení a spolkov, ktoré reprezentujú jednotlivé národnostné menšiny, fungujú na Slovensku aj mimovládne organizácie a nadácie, ktorých činnosť sa viaže na národnostné menšiny. Niektoré sa skôr orientujú na publikačnú činnosť a zbieranie údajov, iné svojimi grantovými programami aktivity národnostných spolkov aj finančne podporujú.

Medzi tie najznámejšie patrí:

[Nadácia otvorenej spoločnosti](http://www.slovakia.culturalprofiles.net/?id=5549), Nadácia Pontis, Nadácia SOCIA, Stredoeurópska nadácia, Nadácia Milana Šimečku, Nadácia škola dokorán, PDCS, Ľudia proti rasizmu, Priatelia zeme – CEPA, OZ Človek v ohrození, Rómsky vzdelávací fond, Liga aktivistov pre ľudské práva, Amnesty International.

Svetové organizácie:

Organizácia spojených národov, Európska únia, Rada Európy, Svetové sociálne fórum..a iné