I nečistým duchom rozkazoval – Mk 1, 21-28 Ján Moschos napísal raz jednu knihu v ktorej sú pozbierané rôzne staré historky o palestínskych mníchoch. A medzi nimi je jedna o opátovi Marcelovi. Keď sa večer zotmelo, začal tento starý mních podľa svojho starého zvyku recitovať a spievať starozákonné žalmy. A tu zrazu započul z vonku akýsi hluk. Otvoril dvere a uvidel čierne vojsko, ktoré tiahne do boja. Spýtal sa jedného z vojakov: „Čo sa deje?“ „Začala vojna?“ A ten mu odvetil. „Áno vojna!“ Pozri sa, koľkých si nás zmobilizoval svojimi žalmami!“ Bratia a sestry veľmi jednoduchá historka ale vyjadruje všeobecné presvedčenie mníchov, že proti zlým mocnostiam majú žalmy moc exorcizmu. V istom zmysle to platí o všetkých Božích slovách. Čítanie Písma svätého sa nikdy nepovažovalo za obyčajné čítanie, ale za liturgický úkon. Pri sv. omši, ktorá sa slúži ako slávnostná, si môžeme všimnúť, že sa evanjelium prináša zo zažatými sviečkami a kadidlom. A keď kňaz číta toto Božie slovo počúvame ho v postoji (stojíme), ako by hovoril Kristus sám osobne. Dnes sa číta tvárou k ľudu. Ale ešte pred poslednou liturgickou reformou sa spievalo alebo recitovalo smerom k „severnej strane“, odkiaľ údajne podľa tradície prorokov prichádzali symbolicky nepriatelia. Slová Božie sú schopné ich zadržať.