**Ježiš je Božím Synom**

Ježíš o sebe vyhlásil, že je Boží Syn. Vyhlásil to nie len svojím slovom, ale zároveň i mocou, ktorú má jeho slovo. Kriesil mŕtvych, uzdravoval chorých všetkého druhu, vyháňal svojou prítomnosťou a slovom démonov. Odpúšťal hriechy - uzdravoval svedomie človeka od jeho vlastných temnôt. Za koho považujeme Ježiša vo svojom živote? Pokiaľ je on Božím Synom, vždy môže i nás uzdraviť svojou mocou. Aby to mohol urobiť, potrebuje vieru nášho srdce a odovzdanosť sa jeho vôli a prozreteľnosti. Vedome a s radostí sa dnešní deň odovzdajme - i s tím, čo náš život obnáša - nášmu milosrdnému a mocnému Spasiteľovi. On nám odpustí hriechy, daruje lásku nášmu vyprahnutému srdcu a dá nám moc odpúšťať druhým. On je Božím Synom.

Ježiš povedal: „Ako môžu zákonníci hovoriť, že Mesiáš je Dávidov syn?“   
Mk 12, 35 – 37, 2 Tim 3, 10 – 17; Ž 119   
Mojžiš a Eliáš, ktorými sa Ježiš tvárou v tvár rozprával pri premenení na vrchu (por. Mk 9, 4), aj Šalamún i Dávid, na ktorých sa neraz odvolával, boli veľké kapacity. Pri spomenutí ich mena si bežný Žid spomenul na slávnu minulosť aj prisľúbenú budúcnosť. Pri vyučovaní v chráme si však Ježiš sám položí otázku týkajúcu sa vzťahu Dávida a Mesiáša. Na jej základe chce poukázať, že Mesiáš je viac ako všetky doterajšie kapacity náboženského života, pri vyslovení mena ktorých zbožný Žid úctivo skladal pokrývku hlavy. Aj keď na prvé počutie znejú takéto slová z Ježišových úst trochu pyšne, nejde tu ani tak o jeho identitu, ako o fakt, že aj napriek tomu, že prišiel ako Mesiáš od Boha, nehrá sa na niekoho viac. Ba práve naopak. Nemá kde hlavu skloniť, nič nevlastní, nemá za sebou paláce, armádu, ani meno, ktoré by mu ako svetoznáma značka otváralo všetky brány. Je viac ako Dávid, väčší ako Šalamún (por. Mt 12, 42) aj ako všetci proroci, a predsa umýva svojim žiakom nohy (por. Jn 13, 4 – 5).