Mk 2, 1-12: **Nádej jestvuje!**

**Hoci dnešné evanjelium končí veľmi radostne** – ľudia, ktorí videli uzdravenie ochrnutého človeka, velebili Boha, pretože pred ich očami sa odohralo niečo, čo ešte nikdy nevideli – **v jadre je dosť smutné**. Pozrime sa na to, čo sa v deň odohralo v Kafarnaume ešte raz.

Ježiš učí v nabitom dome. Je veľa tých, ktorí ho chceli nielen počuť, ale aj vidieť. Mnohí z tých, ktorí sú dnes tu, si možno to svoje miesto tvrdo vybojovali. Teraz ho majú a sú radi tomu, že môžu Ježiša počuť na vlastné uši. Ježiš teda učí a oni jeho učenie doslova hltajú.

No vtom príde **k nečakanému incidentu**. Ich sústredené počúvanie narušia štyria muži, ktorí na nosidlách nesú ochrnutého človeka, a ktorí sa snažia predrať sa cez zhromaždený zástup dopredu rovno pred Ježiša. Zástup ale nereaguje. Niet nikoho, kto by týchto prichádzajúcich mužov s nosidlami pustil dopredu. Vlastne, kto by to mohol od nich aj žiadať? Svoje fleky si tvrdo vybojovali a tieto im teda patria. Majú na ne právo. Nie je ich povinnosťou vzdať sa ich.

Štyria muži s nosidlami boli však **kreatívni**. Vyšli na strechu, túto demontovali a svojho ochrnutého priateľa spustili rovno pred Ježiša. A Ježiš ho uzdravil. Zaujímavá je poznámka evanjelistu, že **tak urobil pre vieru nie ochrnutého**, ale týchto štyroch jeho priateľov.

**Ježiš musel mať zmiešané pocity v ten deň, keď tak uvažoval o celej tej situácii.** Na jednej strane tu mal pred sebou poslucháčov, ktorí boli vyhladovaní po jeho slove, no ktorí neboli ani na piaď ochotní uvoľniť miesto pre toho, kto bol v núdzi. Bola to smutná situácia. Keby neboli štyria priatelia chorého použili svoju fantáziu, aby chorého pred Ježiša dostali, bol by musel byť z akcie dnešného dňa veľmi znechutený. Ľahko si predstavíme – ak by sme Ježiša posudzovali podľa svojich merítok –, že by možno odchádzal domov s otázkou: **oplatí sa týmto ľuďom vôbec kázať?** Veď síce na jednej strane ma vyhľadávajú, aby ma počúvali, no z toho, čo im hovorím, sa na nich nenalepila ani len štipka. Aký to má zmysel?

No títo štyria to zachránili. **A títo štyria boli pre neho povzbudením.** **Na nich videl, že sa oplatí kázať, že sa oplatí ľuďom venovať, že tento svet nie je až natoľko zlý. Nie je celkom v beznádejnej situácii, pretože je v ňom nádej.**

Mám dojem, že čosi podobné sa deje aj v našom súčasnom svete. **Veľa ľudí dnes lamentuje, že je medzi nami čím ďalej tým menej veľkodušnosti.** Že je medzi nami veľa násilia. Že ľudia sa dnes ženú za vecami a prestížou **cez mŕtvoly**. Že je čím ďalej tým menej tých, ktorí vedia myslieť pri tomto aj na iných. No čo je ešte horšie: u tých, ktorí sú neveriaci by sme to ešte ako tak zniesli. **No ťažko sa nám chápe, že takéto správanie sa vyskytuje dokonca aj medzi ľuďmi, ktorí stále ešte chodia počúvať Ježiša – čiže veriacimi.** Ani medzi nami často niet veľkodušnosti a solidarity. A tak sa občas nielen bežní ľudia, ale bohužiaľ aj my kňazi, alebo iní, ktorí sa venujú práci s ľuďmi pýtame: oplatí sa to ešte? Má to zmysel pracovať s ľuďmi? Vedie to vôbec niekam? A ako dôsledok, mnohí z nás sa dostávame buď do depresie, alebo – nedaj Bože – do pokušenia prácu s ľuďmi alebo pre ľudí opustiť a venovať sa akože zmysluplnejším činnostiam.

**Kde je príčina.** Myslím, že **nie sme horší ako naši predchodcovia**. Problém bude iba v tom, že **vidíme zlo a prehliadame dobro**. Vždy bolo na svete veľa ľudí, ktorí páchali zlo. No **nikdy nechýbali ani takí, ktorí robili aj dobro.** Ibaže toto dobro, nakoľko jeho podstatou je to, že nie je obyčajne hlučné, sa nevidelo. Veľmi mi je smutno, keď pozerám niekedy správy v televízii. **Zvlášť súkromné médiá sa vyžívajú v tom, aby si zgustli na škandáloch a negatívach, ktoré sa odohrali v našej spoločnosti.** Samozrejme informovať ľudí a zločinoch, hriechoch – tragédiách ľudí je nutné. Lenže je to veľmi jednostranné. Ako dobre by padlo, keby sme predstavovali aj tých, ktorí robia dobro. Napríklad, čo by ste povedali na to, keby jestvovali **správy o tom, čo kto dobré vykonal alebo povedal**? Mám ale strach, že možno takéto správy by ani nemali nejakú zvlášť veľkú sledovanosť. A potom, ktovie či by vôbec tí sami, ktorých by sme tu chceli predstavovať s tým súhlasili.

**Nedávno som napríklad počul o jednej pani z jednej slovenskej dedinky, bývalej zdravotnej sestre, dnes už na dôchodku, ktorá vraj deň čo deň, či v zime či v lete roznáša jedlo 15 starým a nevládnym ľuďom.** Robí to už roky a to celkom nenápadne. Raz ju vraj miesta televízia chcela požiadať, aby o tejto svojej práci niečo povedala. Ona to však odmietla s tým, že o čom by tu aj hovorila, že to čo robí, predsa nestojí za reč. Že nie je to nič mimoriadne. Škoda. Na jednej strane s ňou súhlasím. Načo vytrubovať pred sebou. Dobro sa chváli samo. Na druhej strane si však hovorí, prečo ľudí nepovzbudiť, prečo im nepomôcť dostať sa z ich depresie.

Áno, potrebujeme počuť o ľuďoch, ako je spomínaná pani, alebo mnohých iných, ktorí neúnavne a nenápadne pracujú na tom, aby spríjemnili život iným ľuďom.

Títo ľudia sú, tak ako tí štyria priatelia ochrnutého z evanjelia, dôkazom toho, že **vo svete je ešte nádej, že svet nie je na tom ešte až tak zle, a že teda ak je vo svete nádej, potom svet má naozaj budúcnosť a teda naozaj sa oplatí preň stále pracovať**. Nech nás Pán v tom vedie aj v tomto advente a všetkých tých, ktorí sú protagonistami tejto nádeje. Amen.

Ježiš povedal: „Hovorím ti, vstaň, vezmi si lôžko a choď domov.“   
Mk 2, 1 – 12, Hebr 4, 1 – 5. 11; Ž 78   
  
Uzdravenie ochrnutého je podobné uzdraveniu malomocného (por. Mk 1, 40 – 45). Tentoraz však okolo stojí veľa ľudí a Ježišove konanie v nich prebúdza rôzne reakcie. Na tento príbeh sa môžeme pozerať rôznymi otvormi – od diery v streche až po „vyvŕtanú dieru v hlave“ farizejov. Má však opäť fascinujúci koniec. Ježiš poslal človeka domov, ale s tým, aby si vzal svoje lôžko. Prečo nemohol nechať lôžko na mieste? Bol predsa uzdravený! Ansel Grün vidí v ochrnutom depresívneho človeka: „Lôžko je symbolom jeho depresie, ktorá ho má aj naďalej sprevádzať. Už ho však nebude ,pútať na lôžko‘. So svojou depresiou teraz vychádza do sveta. Berie si svoju depresiu akoby do náruče. Jedná s ňou láskyplne. Ale nenechá si od nej diktovať.“ Ježiš opäť vyliečil chorého tým, že ho naučil vychádzať so svojou chorobou, nenechať sa ňou zdeptať a víťaziť nad ňou. Tento človek bude chodiť po meste so svojou posteľou. Aby všetkým pripomínal, že zvíťaziť nad krížom neznamená nutne odhodiť ho. Ale prijať.   
(Ježiš) povedal: „Hovorím ti: Vstaň, vezmi si lôžko a choď domov!“   
Mk 2, 1 – 12, Hebr 4, 1 – 5. 11; Ž 78   
To, že sa Ježiš ponáhľa oslobodiť vnútro ochrnutého človeka, svedčí o tom, že veľmi dobre vidí prepojenie, ktoré dnes odborne nazývame psychosomatické. Ochrnutý človek je zrejme ochrnutý aj vnútorne. Je v sebe taký zauzlený, zakomplexovaný a nerozhodný, že nedokáže urobiť zásadný pohyb vnútri ani navonok. Stratil istotu, nie je schopný ani požiadať o svoje liečenie, tí, ktorí zaň konajú, sú jeho štyria priatelia a Ježiš. Všetko, čo mu Ježiš káže urobiť navonok, myslí aj vnútorne: „Si schopný sa postaviť a stáť. Si schopný vziať svoje lôžko a odniesť ho domov. Si schopný vrátiť život svojmu vnútru, a tým sa vráti život aj do tvojich údov. Neexistuje taká veľká chyba, ktorá by sa nedala napraviť, ani taký veľký hriech, ktorý by ti Boh neodpustil.“ Len zákonníci, ktorí nemali radi akékoľvek zmeny, vidia veľmi neradi, keď Ježiš oslobodzuje človeka. Slobodný človek sa totiž stáva ťažko manipulovateľným. Manipulátorom tak vypadáva moc z ich rúk a sami sa stávajú vnútorne ochrnutými.

**7. nedeľa cez rok (B)**  
*Mk 2, 1-12:* **Nádej jestvuje**  
UPeCe, Bratislava; 19. 2. 2006

**Hoci dnešné evanjelium končí veľmi radostne** - ľudia, ktorí videli uzdravenie ochrnutého človeka, velebili Boha, pretože pred ich očami sa odohralo niečo, čo ešte nikdy nevideli - **v jadre je dosť smutné**. Pozrime sa na to, čo sa v deň odohralo v Kafarnaume ešte raz.

Ježiš učí v nabitom dome. Je veľa tých, ktorí ho chceli nielen počuť, ale aj vidieť. Mnohí z tých, ktorí sú dnes tu, si možno to svoje miesto tvrdo vybojovali. Teraz ho majú a sú radi tomu, že môžu Ježiša počuť na vlastné uši. Ježiš teda učí a oni jeho učenie doslova hltajú.

No vtom príde **k nečakanému incidentu**. Ich sústredené počúvanie narušia štyria muži, ktorí na nosidlách nesú ochrnutého človeka, a ktorí sa snažia predrať sa cez zhromaždený zástup dopredu rovno pred Ježiša. Zástup ale nereaguje. Niet nikoho, kto by týchto prichádzajúcich mužov s nosidlami pustil dopredu. Vlastne, kto by to mohol od nich aj žiadať? Svoje fleky si tvrdo vybojovali a tieto im teda patria. Majú na ne právo. Nie je ich povinnosťou vzdať sa ich.

Štyria muži s nosidlami boli však **kreatívni**. Vyšli na strechu, túto demontovali a svojho ochrnutého priateľa spustili rovno pred Ježiša. A Ježiš ho uzdravil. Zaujímavá je poznámka evanjelistu, že **tak urobil pre vieru nie ochrnutého**, ale týchto štyroch jeho priateľov.

**Ježiš musel mať zmiešané pocity v ten deň, keď tak uvažoval o celej tej situácii.** Na jednej strane tu mal pred sebou poslucháčov, ktorí boli vyhladovaní po jeho slove, no ktorí neboli ani na piaď ochotní uvoľniť miesto pre toho, kto bol v núdzi. Bola to smutná situácia. Keby neboli štyria priatelia chorého použili svoju fantáziu, aby chorého pred Ježiša dostali, bol by musel byť z akcie dnešného dňa veľmi znechutený. Ľahko si predstavíme - ak by sme Ježiša posudzovali podľa svojich merítok -, že by možno odchádzal domov s otázkou: **oplatí sa týmto ľuďom vôbec kázať?** Veď síce na jednej strane ma vyhľadávajú, aby ma počúvali, no z toho, čo im hovorím, sa na nich nenalepila ani len štipka. Aký to má zmysel?

No títo štyria to zachránili. **A títo štyria boli pre neho povzbudením.** **Na nich videl, že sa oplatí kázať, že sa oplatí ľuďom venovať, že tento svet nie je až natoľko zlý. Nie je celkom v beznádejnej situácii, pretože je v ňom nádej.**

Mám dojem, že čosi podobné sa deje aj v našom súčasnom svete. **Veľa ľudí dnes lamentuje, že je medzi nami čím ďalej tým menej veľkodušnosti.** Že je medzi nami veľa násilia. Že ľudia sa dnes ženú za vecami a prestížou **cez mŕtvoly**. Že je čím ďalej tým menej tých, ktorí vedia myslieť pri tomto aj na iných. No čo je ešte horšie: u tých, ktorí sú neveriaci by sme to ešte ako tak zniesli. **No ťažko sa nám chápe, že takéto správanie sa vyskytuje dokonca aj medzi ľuďmi, ktorí stále ešte chodia počúvať Ježiša - čiže veriacimi.** Ani medzi nami často niet veľkodušnosti a solidarity. A tak sa občas nielen bežní ľudia, ale bohužiaľ aj my kňazi, alebo iní, ktorí sa venujú práci s ľuďmi pýtame: oplatí sa to ešte? Má to zmysel pracovať s ľuďmi? Vedie to vôbec niekam? A ako dôsledok, mnohí z nás sa dostávame buď od depresie, alebo - nedaj Bože - do pokušenia prácu s ľuďmi alebo pre ľudí opustiť a venovať sa akože zmysluplnejším činnostiam.

**Kde je príčina.** Myslím, že **nie sme horší ako naši predchodcovia**. Problém bude iba v tom, že **vidíme zlo a prehliadame dobro**. Vždy bolo na svete veľa ľudí, ktorí páchali zlo. No **nikdy nechýbali ani takí, ktorí robili aj dobro.** Ibaže toto dobro, nakoľko jeho podstatou je to, že nie je obyčajne hlučné, sa nevidelo. Veľmi mi je smutno, keď pozerám niekedy správy v televízii. **Zvlášť súkromné médiá sa vyžívajú v tom, aby si zgustli na škandáloch a negatívach, ktoré sa odohrali v našej spoločnosti.** Samozrejme informovať ľudí a zločinoch a hriechoch ľudí je nutné. Lenže je to veľmi jednostranné. Ako dobre by padlo, keby sme predstavovali aj tých, ktorí robia dobro. Napríklad, čo by ste povedali na to, keby jestvovali **správy o tom, čo kto dobré vykonal alebo povedal**? Mám ale strach, že možno takéto správy by ani nemali nejakú zvlášť veľkú sledovanosť. A potom, ktovie či by vôbec tí sami, ktorých by sme tu chceli predstavovať s tým súhlasili.

**Nedávno som napríklad počul o jednej pani v Devínskej Novej Vsi, bývalej zdravotnej sestre, dnes už na dôchodku, ktorá vraj deň čo deň, či v zime či v lete roznáša jedlo 15 starým a nevládnym ľuďom.** Robí to už roky a to celkom nenápadne. Raz ju vraj miesta televízia chcela požiadať, aby o tejto svojej práci niečo povedala. Ona to však odmietla s tým, že o čom by tu aj hovorila, že to čo robí, predsa nestojí za reč. Že nie je to nič mimoriadne. Škoda. Na jednej strane s ňou súhlasím. Načo vytrubovať pred sebou. Dobro sa chváli samo. Na druhej strane si však hovorí, prečo ľudí nepovzbudiť, prečo im nepomôcť dostať sa z ich depresie.

Áno, potrebujeme počuť o ľuďoch, ako je spomínaná pani, alebo Matka Tereza, alebo sr. Bernadetta Pánčiová, alebo mnohých iných, ktorí neúnavne a nenápadne pracujú na tom, aby spríjemnili život iným ľuďom.

Títo ľudia sú, tak ako tí štyria priatelia ochrnutého z evanjelia, dôkazom toho, že **vo svete je ešte nádej, že svet nie je na tom ešte až tak zle, a že teda ak je vo svete nádej, potom svet má naozaj budúcnosť a teda naozaj sa oplatí preň stále pracovať**. Nech nás Pán v tom vedie. A na záver, hoci nechcem chváliť vlastné perie, ale nedá mi, aby som nepoukázal aj naše Univerzitné pastoračné centrum (UPC). Verte mi, mladí v našom UPC, študenti bratislavských univerzít, budúci vodcovia nášho národa, sú dôkazom presne tohto. Mnohí ľudia mládež zatracujú. Vidia v nej veľkú skazenosť. Odhliadnuc od toho, že mládež bola od starších od nepamäti a vlastne vždy zatracovaná, predsa je v tom dosť pravdy - naozaj skazenosť mnohých mladých dosahuje dnes obludné rozmery. Nie však všetkých. **Hoci ani my nie sme svätí, naše UPC chce byť dôkazom, že nádej predsa jestvuje, že svet má v nás budúcnosť a že sa oplatí za nás aj modliť aj pracovať.** Nech teda Pán vedie všetkých tých, ktorí sú protagonistami tejto nádeje.  Amen.

Nevzpomínejte  
  
Toto praví Hospodin Bůh:   
"Nevzpomínejte na věci minulé,   
nedbejte na to, co se dávno stalo!   
Hle činím věci nové,   
teď již vzcházejí."  
(Iz 43, 18 -19a)   
  
Tato slova přinášejí   
velké povzbuzení a osvobození pro ty,   
které něco z minulosti stále tísní a pronásleduje.  
  
Tato slova ale naopak napomínají ty, kteří   
se neustále nostalgicky vracejí   
ke "šťastným včerejškům".  
  
Minulost totiž - ať už dobrá či horší -  
nám může dobře posloužit   
k poučení nebo povzbuzení.  
  
Minulost nám ale nesmí bránit   
žít dnes   
a dívat se do zítřka.

**7. nedeľa cez rok (B)  
UCP, 23. 2. 2003** *2 Kor 1, 18-22:* **Cez asertivitu k láske**

V poslednom čase sú v móde **kurzy asertivity**. Na trhu nájdete veľa príručiek o tomto subjekte. **Asertivita je schopnosť vziať svoj život do vlastných rúk.** Je faktom, že mnoho ľudí nemá svoj život vo vlastných rukách. Je veľa tých, **ktorí ich život ovládajú**, robia za nich **rozhodnutia** – často veľmi kľúčové -, **manipulujú ich**. Výsledkom je **hnev vo vnútri** a **pocit krivdy**. Je medzi nami veľa takých, ktorí **nevedia jasne povedať, čo vlastne chcú**, a ak povedia, urobia to **tak zaobalene**, že nakoniec ten druhý vôbec nevie, čo si má o tom myslieť. Je veľa aj takých, ktorí **nevedia povedať na nič nie**. Dôsledkom je, že **robia, čo vlastne nechcú**. Iní si síce o nich myslia, že sú príjemnými ľuďmi, no oni vo svojom vnútri prežívajú pocit, že ľudia ich zneužívajú.

**Nedávno som sa stretol s istým mladým mužom, ktorý mi takmer so slzami v očiach a s viditeľným hnevom rozprával o svojom víkendovom stretnutí so svojimi rodičmi.** Má dievča, ktoré je veľmi dobré, je do neho úprimne zamilovaný a podľa neho nemá na sebe takmer nič rušivé. Jeho rodičia však dievča neprijímajú a vždy keď príde z internátu domov mu to predkladajú ako na tácke. Nevie, čo má s tým robiť.

Je jasné, že tento mladý muž je v práve a že jeho rodičia na neho robia **nátlak, na ktorý nemajú právo**. Majú mu samozrejme právo – ba povedal by som, že i povinnosť – poradiť mu, no **nemajú právo robiť na neho nátlak**. Totiž on bude žiť s dotyčným dievčaťom v manželstve a nie oni. Teda ide o jeho život a nie o ich.

Táto situácia nie je zriedkavá a **manželstvo nie je jedinou oblasťou**, v ktorej na nás ľudia, ktorí si nárokujú právo do nášho života zasahovať, robia na nás neoprávnené násilie.  Preto nečudo, že **mnohí túžia tento začarovaný kruh ukončiť** a tak sa začnú zaujímať o kurzy asertivity, ktoré im konečne – podľa ich názoru – pomôžu vziať život do vlastných rúk.

**Čo to je asertivita?** Stručne by sme mohli povedať, že je to schopnosť **robiť vo svojom živote rozhodnutia sám za seba** (alebo jasne a zrozumiteľne požiadať o to, čo potrebujem) a za to, čo z toho vyjde **zobrať plnú zodpovednosť**. Treba povedať, že oba body sú rovnako dôležité a že aj keď ten prvý – t.j. robiť sa seba rozhodnutia – je pre mnohých nesmierne ťažký, ten druhý – t.j. **prevzatie zodpovednosti za dôsledky – je omnoho ťažší**. Je jasné, že sa tu nemyslí na dôsledky dobré. Keď sa rozhodnutie, ktoré sme urobili ukáže ako správne, nie je problém prevziať zaň zodpovednosť. Mám totiž v ruke tromfa. **No je omnoho ťažšie prevziať zodpovednosť za rozhodnutia, ktoré neodpadli dobre, alebo o ktorých sa časom ukázalo, že boli zlé.** Tu majú pre zmenu tromfa tí, ktorí ma manipulujú. „Tak vidíš?“ povedia. „Ukázalo sa, že vôbec nevieš robiť dobré rozhodnutia. Si mladý, neskúsený... Teda nechaj to na nás.“ A ak sa necháme takto obalamutiť, sme tam, kde sme boli pred tým. **Vedieť prevziať zodpovednosť za to, čo prišlo, znamená povedať: „Je pravda, že som sa pomýlil. Ale človek sa učí aj na vlastných chybách a preto práva na ďalšie rozhodnutia sa nevzdávam!“**

Dnešné Božie Slovo – z druhého čítania z Druhého listu Korinťanom nám hovorí o tom, **ako je dôležité hovoriť to, čo cítim**. Keď cítim „áno“, tak nech je to „áno“ a keď „nie“, nech je to „nie“. No Pavol neostáva len pri tom. Ide ešte trocha ďalej. Kam, to si povieme o chvíľu. Nateraz si všimnime iba toľko, že Pavol vlastne cituje – avšak v trocha dotiahnutejšej podobe – slová Ježišove, z jeho kázne na vrchu. Ježiš tieto slová tiež síce dotiahol, avšak na inom mieste. Pavol z nich robí syntézu. Ježiš hovorí: ***„...vaša reč nech je „áno - áno,“ „nie - nie“. Čo je navyše, pochádza od Zlého“*** (Mt 5, 37). Ježiš tu poukazuje – aj keď možno nepriamo – na to, čo mnohí z nás robíme, keď povieme „áno“ a myslíme „nie“. A takto vlastne žijeme v lži. Napríklad niekto nás požiada, aby sme mu pomohli niečo urobiť. My však máme práve nejakú naliehavú prácu. Nedokážeme však povedať nie. Preto sa necháme presvedčiť. **Urobíme, čo od nás žiadajú. Okrem toho, že sa nesprávame podľa svojich pocitov – a teda konáme podľa lži – sme ako dôsledok aj plní hnevu. Lebo máme pocit, že iní nás zneužili. Aj Pavol aj Ježiš hovoria, že naša reč by mala odrážať naše skutočné pocity.** Ak nie, je to od zlého. A naozaj: (praktický) hnev je totiž od zlého.

**Preto teda asertivita musí byť súčasťou našej duchovnej agendy.** Keď cítim „áno“ treba povedať áno a keď „nie“, nemalo by byť na svete tej sily, ktorá by ma presvedčila o opaku. **Mal by som naozaj urobiť len to, čo úprimne cítim.** Toto je asertivita.

**Vidím však na vás rozpaky.** A poviem vám, že ak ste v rozpakoch, celkom oprávnene. **Chceli by ste totiž žiť na jednej izbe alebo v jednej domácnosti s takto asertívnym človekom?** Ja nie! A navyše, **asertivita nie je kresťanská vlastnosť**. **Ak by som hlásal z toho miesta, že asertivita je ideálom kresťana a Ježišovho nasledovníka, bol by som bludárskym kazateľom.** Asertivita nie je cieľom duchovného rastu kresťana. **Cieľom je láska.** A láska robí aj to, na čo nemá chuť. Ježiš to vo svojej horskej reči vyjadruje takto: ***„A keď ťa bude niekto nútiť, aby si s ním išiel jednu míľu, choď s ním dve. Tomu, kto ťa prosí, daj, a neodvracaj sa od toho, kto si chce od teba niečo požičať“*** (Mt 5, 41-42). V tomto je kresťanský ideál. Asertivita je o spravodlivosti. Ja robím len to, na čo mám chuť a len to, čo mi prinesie adekvátnu odmenu. Ježiš hovorí: ***„Preto vám hovorím: Ak vaša spravodlivosť nebude väčšia ako spravodlivosť zákonníkov a farizejov, nevojdete do nebeského kráľovstva“*** (Mt 5, 20). Láska však robí aj to, na čo nemá chuť ba dokonca aj to, čo jej neprinesie odmenu. **Láska je nezištné dávanie a dávanie sa.** A presne k tomuto nás vedie aj apoštol Pavol v dnešnom úryvku: „Ako je Boh verný, naša reč k vám nie je aj „áno“ aj „nie“. Veď Boží Syn Ježiš Kristus, ktorého sme u vás hlásali, ja, Silván a Timotej, nebol „áno“ aj „nie“, ale v ňom bolo iba „áno“. Lebo všetky Božie prisľúbenia, koľko ich je, v ňom sú „áno“... (2 Kor 1, 18-20). **Pavol teda nástojí, aby naša odpoveď bola vždy „áno“; t.j. aby sme sa vždy riadili nie asertivitou, ale láskou.** A toto je vrchol kresťanského ideálu.

**Lenže – a toto je to podstatné – nie je možné byť človekom lásky, ak nie som človekom asertivity.** **Asertivita je totiž nutnou etapou k láske.** Pozrime sa ako. Ak nie som asertívny, potom síce idem s človekom, ktorý ma núti ísť s ním povedzme na jednu míľu cesty aj dve. Lenže v tom všetkom – ako sme si to už povedali – sa cítim zneužitý, nahnevaný a zatrpknutý. **Navonok je to síce láska, no vo vnútri je to neochota, hnev.** **A láska je láskou len vtedy, keď je bez hnevu, keď je slobodná a keď je v nej srdce.**

Ak však ja idem k láske cez asertivitu, bude to vyzerať takto: Niekto ma požiada o službu. Ja budem mať inú nutnú povinnosť. Napríklad budem sa mať učiť na skúšku, ktorú budem mať zajtra. No ten človek bude naozaj v núdzi. Bude napríklad potrebovať, aby som mu pomohol odniesť časť batožiny na stanicu k vlaku. Môžem postupovať **podľa dvoch scenárov**. Prvý je takýto: nechám sa presvedčiť. Pôjdem s ním. No celú cestu mu budem vyčítať, ako ma využil a ako ja zajtra pôjdem na skúšku nepripravený a ako, ak ma vyhodia, on bude za všetko zodpovedný. Je jasné, že takáto služba je nanič. Človeku, ktorý bol v núdzi som síce pomohol, **no cíti sa trápne a mizerne**. No je tu možný aj iný scenár. Človek, ktorý je v núdzi ma požiada o službu: pomôcť mu s batožinou na stanicu. Ja si – ak chcem byť človekom lásky – poviem: OK. Nemusím ísť s tebou. Mám svoju prácu, ktorá je pre mňa momentálne veľmi nutná. Ak nepôjdem, pred svedomím budem čistý. Mám teda možnosť povedať nie. **A aj viem toto nie povedať (asertivita).** **No predsa cítim, že by som ti mal pomôcť a preto idem.** A keď pôjdem, nebudem ti po ceste naznačovať, ako si ma zneužil, ako ja som mal veľa dôležitej práce a ako teraz neviem, čo urobím, keď ma z mojej skúšky vyhodia. Ba dokonca keby ma aj vyhodili, tomu dotyčnému to nikdy nedám najavo, aby sa necítil mizerne, že on je zodpovedný za to, že ja som bol vyhodený zo skúšky preto, lebo on mi pomohol. **Za dôsledky môjho rozhodnutia prevezmem kompletnú zodpovednosť ja.** Toto je akt lásky, ktorý je však vykonaný bez pocitu, že som bol zmanipulovaný alebo zneužitý a to preto, lebo prešiel cez etapu asertivity. **Takejto láske potom hovoríme láska zrelá.**

Nech nás teda Pán vedie k rozhodnutiu a túžbe budovať si kresťanskú lásku avšak na správnych základoch.