Mladý Európan

Poznať Európu, vedieť sa orientovať v jej modernej ale i  dávnejšej histórii, poznať jej dominanty, pamätihodnosti, osobnosti, symboly či kultúrne a prírodné zvláštnosti, ktoré charakterizujú jednotlivé krajiny Európskej únie, tak o tom je celoslovenská súťaž Mladý Európan. Na jej regionálnom kole v Košiciach sa v piatok 28. apríla zúčastnila i naša škola. Nie je ľahké mať prehľad z takmer každej oblasti spoločenského života, zvlášť ak ide 27 krajín. Súťaží sa v troch kolách, pričom podmienkou je poslať projekt o jednej z krajín predsedajúcich Rade EÚ na rok 2023.

Študenti 2. ročníka Sonya Nagyová, Marek Matúš Fedor a Lukáš Kuraj sa po dvoch kolách umiestnili medzi najlepšími, ale záverečnom kole si ešte prilepšili a celkovo skončili na krásnom 2. mieste. Všetkým gratulujeme a prajeme im, aby získané vedomosti mohli v budúcnosti i zúročiť.