**PREŠOVSKÁ UNIVERZITA V PREŠOVE**

**FILOZOFICKÁ FAKULTA**

**Filozof a mág**

**Umelec**

**(Renesancia)**

Seminárna práca

**Dominik Valeš**

Predmet: Modely človeka a spoločnosti

Vyučujúci: Mgr. Peter Kyslan, PhD.

Študijný program: Učiteľstvo dejepisu a filozofie

Forma štúdia: Denná

Akademický rok: 2020/2021

Ročník: Druhý

Študijná skupina: DeFiB 2

**Úvod**

V tejto práci by som sa chcel venovať postave filozofa ako mága a umelca v období renesancie. Porovnám tieto postavy z hľadiska histórie a pokúsim sa definovať problémy, ktoré nastávali pri strete s vrchnosťou či cirkvou a priblížim úlohu týchto postáv v spoločnosti. Taktiež sa pozriem na predstavu definície slova mágia. Ako pomoc pri objasňovaní použijem knihu **Eugenio GARIN Renesanční člověk a jeho svět.**

**Filozof ako mág**

Filozof v období renesancie prebral viacero „funkcií“. Bol považovaný za „ intelektuála“ teda svojim spôsobom bol ideálnym človekom na renesančný obraz.

*„...bere rovnĕž na sebe podobu mága, astrologa i vĕdce...“[[1]](#footnote-1)*

Na počiatku renesančného myslenia sa zmenilo zmýšľanie a tak postava filozofa bola braná naozaj ako niečo nadprirodzené. Silný vplyv stredoveku a cirkevnej dogmy sa ukotvil hlboko v myslení spoločnosti. Po prechode na iný objekt záujmu vplyvom humanizmu sa stredoveký človek ťažko zmieňoval z novým faktom, že Boh nie je odpoveďou na všetko ako to tvrdila cirkev.

Poďme si rozobrať podoby filozofa uvedené v predošlom výroku. Prečo bol filozof mágom ? Pozrime sa na to znova z predošlého obdobia. V stredoveku bola cirkev presvedčená, že každý kto ovláda niečo viac ako priemer, že má čo dočinenia s mágiou. Vraždenie ľudí kvôli čarodejníctvu bolo vlastne vraždenie pre intelekt. Či už to boli ľudia, ktorí sa vyznali v bylinkách alebo ľudia, ktorí sa vyznali v hviezdach. Všetko čo mohlo ohroziť cirkvou stanovenú paradigmu bolo zničené alebo potlačené. Renesancia priniesla voľnejší priestor na subjektívny pohľad a ten priniesol nové objavy a nové vzory pre myslenie. Vlastný pohľad na nejaký problém či záhadu bol braný ako špekulácia ale renesancia umožnila tieto špekulácie skúmať. Aj to že sa niektorí filozofi venovali astrológii a „rozumeli hviezdam „ pripadalo niektorým stále dogmaticky zmýšľajúcim ľuďom ako niečo neznáme či nadprirodzené. Tento názor opäť prešiel zo stredoveku kde bola astrológia či veda považovaná za niečo magické a teda neprístupné. Vedecké názory a zmena hlavného predmetu záujmu na základe humanizmu z Boha na človeka, postupne vytlačila stredoveké zmýšľanie a aj nadvládu cirkevnej dogmy na vedľajšiu koľaj. Filozof sa presunul do pozície príkladu renesančne zmýšľajúceho človeka a jeho postavenie v spoločnosti sa zmenilo.

**Mágia**

Aby sme pochopili pojem mága musíme najprv porozumieť vtedajšiemu ale taktiež modernému vnímaniu pojmu mágia. Mágia ma rôzne definície hlavne z hľadiska rôznych

vedných odborov. Cirkev „ničila“ všetko čo sa týkalo mágie. Stredoveký fakt o hone na čarodejnice však svedčí o niečom inom. Je dnes ťažké povedať či to bol strach z mágie alebo jednoducho ťah o vyvolanie poslušnosti strachom z následkov opaku, čo nútilo cirkev konať tak ako konala. Každopádne pod pojmom mágie sa skrýva omnoho viac.

Stredoveká vnímanie bolo postavené na tom, že všetko čo bolo mimo normy bolo nadprirodzené či spojené z diablom. V tejto dobe nebolo poznanie predmetu mágie dostatočné na to aby pochopili rozdiel medzi zlou a dobrou mágiou. Nastáva sa otázka prečo bola napríklad astrológia považovaná za mágiu? Jednoducho pre to, že magické knihy ukoristené cirkvou ukazovali poznatky o hviezdach a tak bola astrológia okamžite preradená do zóny neprirodzena.

Moderné chápanie mágie je však ešte absurdnejšie ako to stredoveké cirkevné. Vďaka množstvu filmom a knihám si pod pojmom mágia väčšina ľudí predstaví šľahanie plameňov z rúk, levitáciu či blesky vystreľujúce z neba na rozkaz. Takto to naozaj nie je. Pri vysvetľovaní tohto pojmu by som sa oprel o mytologický odkaz starovekého Grécka. Ak si niečo nedokážem vysvetliť je to nadprirodzené. Takto treba uvažovať aj o mágii. Pre niekoho je mágia aj to, že niekto dokáže chemickým pokusom vytvoriť výbuch, alebo to, že dokáže prepočítať kvadratické rovnice. Mágia by sa mohla zjednodušene v pojme dnešnej doby chápať ako to čomu nedokážeme porozumieť a veda to nedokáže vysvetliť. Avšak na to tu vznikli nové pojmy a to zázrak či paranormálny jav.

Samozrejme, že aj samotný jav gravitačného poľa nám môže pripadať ako mágia. Práve preto by sme nemali vnímať tú rituálnu stránku mágie. Mágia je v podstate kombinácia energie vedy a sústredenia. Týmto nechcem povedať že „existuje“ len dobrá stránka nadprirodzena ale mali by sme očistiť pojem mágie od povedomia sci-fi.

(O mágii by sa dalo samozrejme hovoriť dlho, ba dokonca napísať samostatnú prácu, ale toto minimalizované stanovisko je na vysvetlenie problematiky pojmu dostačujúce.)

**Umelec renesancie**

Ak sa pozrieme na umenie v stredoveku a potom na umenie v renesancii tak vidíme, že to čo v stredoveku môžeme nazvať anonimitou sa pomaly vytráca. V stredoveku a autori pod svoje diela nepodpisovali, niektorí dokonca nechceli byť nijako spojený s dielom. Toto konanie malo viac dôvodov ale tým najhlavnejším bol strach alebo „ rešpekt“. Cirkevná dogma, ktorá ovládala stredoveké myslenie ľudí bola ako už vieme udržovaná aj násilnou cestou. Práve strach s následkov toho, čo príde po tom, keď by bol autor diela, ktoré nie je v súlade s cirkevným presvedčením obvinený napríklad z kacírstva. Preto veľká väčšina diel z obdobia stredoveku má neznámeho autora alebo má viac možných autorov ale nemôžeme s určitosťou povedať kto dielo vytvoril.

Vyjadriť svoj názor, ktorý nekorešpondoval s učením vtedajšej mienky bolo naozaj riskantné. Mohli by sme povedať, že prvým kto sa odhodlal riskovať bol Martin Luther so svojimi tézami.

Každopádne postavenie umelca v spoločnosti sa v rannom novoveku vplyvom humanizmu a renesančného „obrodenia“ zmenilo. Veľký vplyv na to mal aj „nový“ trend, ktorý priniesla obmena. Začala doba objednávania a zmlúv z umelcami. Členovia vyššej vrstvi a cirkevný hodnostári si objednávali portréty, fresky či sochy, za ktoré boli daný umelci riadne vyplatený(po tom čo umelci dostali zaplatené sa niekedy stávalo, že dielo nedokončili). Renesančne umelecké diela majú teda už jasných autorov.

Hoci nastal návrat k antike a antickým ideálom začali sa v umení (najmä v maliarstve a sochárstve) nové spôsoby a umelecké techniky. Humanizmus, ako som už spomínal vyššie, priniesol väčší dôraz na človeka a jeho anatómiu. Tento pohľad je značne vidieť aj na umeleckých dielach, kde sú zvýrazňované proporcie a často sú postavy zobrazené do najmenších detailov.

Umelec teda v renesancii dostáva oveľa lepšie postavenie v spoločnosti ako predošlých obdobiach a stáva sa ,,reformátorom“ MYSLENIA RENESANCIE.

**Záver**

Na základe prečítania knihy pána Garina môžem povedať, že nové myslenie, ktoré otvára renesancia a humanizmus prinieslo rozvoj sveta tým správnym smerom. Pochopenie sveta je dnes akousi prioritou poznania a renesancia s tým začala. Zmenila postavenie tých, ktorí mysleli pokrokovo a dovolila im pretvoriť svet.

**Zoznam použitej literatúry:**

GARIN, Eugenio, ed. Renesanční člověk a jeho svět. Praha: Vyšehrad, 2003. ISBN 8070216530.

*Humanizmus a renesancia: antológia z diel filozofov*. Bratislava: Iris, [2006]. Antológia z diel filozofov. ISBN 978-80-89238-10-1.

ŠAJDA, Peter. *Kierkegaardovská renesancia: filozofia, náboženstvo, politika*. Bratislava: Premedia, 2016. ISBN 978-80-8159-437-3.

1. GARIN, Eugenio, ed. Renesanční člověk a jeho svět., 2003, s.133 [↑](#footnote-ref-1)