**Modlitba**

Potrebuješ ma? Som tu.  
Ty ma nevidíš, ale ja som svetlom tvojich očí.  
Ty ma nepočuješ, ale ja hovorím tvojim hlasom.  
Ty ma necítiš, ale ja som silou tvojich rúk.  
Som neustále v činnosti, i keď nechápeš moje cesty.  
Som neustále v činnosti, i keď nerozumieš môjmu dielu.  
Nie som neznámou vidinou, nie som tajomstvom.  
Poznávaš ma v úplnom kľude, v hlbinách svojho vnútra  
svojou vierou a tušením.  
Som tu, počujem ťa, odpovedám na tvoje otázky.  
Keď ma potrebuješ, som tu.  
I keď sa ku mne nepriznávaš, som tu.  
I keď máš pocit úplnej osamelosti, som tu.  
I keď si naplnený strachom, som tu.  
Keď trpíš bolesťou, som tu.  
Som tu, keď sa modlíš, i keď sa nemodlíš.  
Som v tebe a ty si vo mne.  
Iba v svojej mysli sa môžeš cítiť odo mňa odlúčený,  
len v nej vzniká to, čo nazývaš "mojím" a "tvojím".  
Len svojou mysľou ma poznáš a prežívaš.  
Uľav svojmu srdcu, zbav sa všetkého strachu.  
Keď zídeš zo správnej cesty, som tu.  
Ty sám nedokážeš nič, ale ja som všetko.  
Som všade a som vo všetkom.  
Tvoj Otec.