*MOJA VLASŤ – MOJA OBEC*

1. **Vaša trieda dostala pohľadnicu od chlapca menom Unhuru z Kene. Prečítajte si spoločne text pohľadnice.**

*,,Ahoj, volám sa Unhuru a píšem z Kene. Mám 12 rokov, som z kmeňa Kikujov a žijem v Kibere, časti Nairobi, nášho hlavného mesta. V Kibere žije asi 170 tisíc ľudí v ľahkých plechových domčekoch.*

*Rád chodím do školy, kde sa učím anglicky a svahilsky, no v Keni sa hovorí dokopy až 70 jazykmi. Tiež chodievam niekedy do kostola – máme tu kresťanské kostoly i mešitu. Vo voľnom čase hrávame s kamarátmi futbal alebo sa len tak potulujeme, hoci je to niekedy nebezpečné...*

*Každý deň pomáham rodičom v domácnosti – chodím po vodu na umývanie a varenie, hľadám vonku predmety, ktoré by sa dali speňažiť a podobne. Večer si pri sviečkach rozprávame strašidelné príhody alebo si len tak spievame.*

*Keď dospejem, asi sa odsťahujem niekam, kde bude vodovod a elektrina, aby som mohol pozerať televíziu a mať počítač. Uvidíme – možno tu nakoniec ostanem, ak vyriešime problém so zápachom odpadkov a splaškov.*

*Posielam Vám aj fotografie, na ktorých vidíte Centrálny park v Nairobi. Raz som ho navštívil, je tam nádherne. Ale tiež Vám posielam miesto, na ktoré nie som vôbec pyšný... Je to znečistenie pobrežie rieky Nairobi.*

*Neviem, či sa mi podarí túto pohľadnicu naozaj odoslať, pretože poštu tu nemáme. A tiež nemáme na známku, ktorá stojí celodennú dospelácku výplatu.*

*Unhuru*

1. **Zapíšte si fakty, ktoré sa Vám podarilo zistiť o živote chlapca Unhuru.**
2. Miesto, kde žije: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. Počet obyvateľov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. Náboženstvá v obci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. Spoločenský život chlapca: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Problémy obce: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. **Porovnajte túžby chlapca Unhuru s tými, ktoré máte Vy. Vnímate ich ako podobné alebo odlišné? Prečo je to tak? Diskutujte.**
8. **Zamyslite sa nad miestami, ktoré sa nachádzajú vo Vašej obci a jej okolí. Doplňte do tabuľky miesta, ktoré by ste nazvali ako obľúbené a tiež tie, ktoré by ste určili ako neobľúbené. Uveďte aj dôvody.**

|  |  |  |  |
| --- | --- | --- | --- |
| **Obľúbená miesta** | **Dôvod** | **Neobľúbené miesta** | **Dôvod** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. **Aj v Bratislave máme množstvo krásnych miest, na ktoré sa oplatí byť hrdý. Ktoré z uvedených pamiatok poznáte a odkiaľ?**

*Pomník Slavín, Bratislavský hrad, televízna veža, Starý most, Národná banka SR, tunel Sitina, Chatam Sofer – mauzóleum židovského rabína, Incheba, Dóm sv. Martina, Slovenský rozhlas, Grassalkovičov palác, Primaciálny palác*

1. **Vyber si zo zoznamu uvedených pamiatok 7 z nich a vytvor svoj vlastný zoznam ,,Siedmich divov Bratislavy.“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Ktorá stavba z Vašej obce je podľa Vás najdôležitejšia? Čím je významná? Nakreslite ju.**
2. **DOBROVOĽNÁ ÚLOHA: Staň sa aj Ty na malú chvíľu priateľom Unhuru. Napíš mu list, v ktorom mu opíšeš, ako sa žije v Tvojej obci. Opíš mu pekné i horšie miesta, spomeň základné fakty o obyvateľstve, náboženskom či národnostom zložení. Spomeň i to, čo by si v obci rád v budúcnosti vyriešil.**