**História a vznik**

zakladateľ Červeného kríža Henry Dunant.

Cieľom hnutia je chrániť životy, zdravie, dôstojnosť a znižovať utrpenie ľudí v núdzi následkom vojen, prírodných alebo technických katastrof a [epidémií](https://sk.wikipedia.org/wiki/Epid%C3%A9mia) bez ohľadu na národnosť, pôvod, náboženstvo alebo politický názor postihnutých.

Medzinárodný Červený kríž alebo **Medzinárodné hnutie Červeného kríža a Červeného polmesiaca** (názov platný od roku 1986, Červený polmesiac je obdoba ČK pre moslimské krajiny) je humanitárne hnutie v podobe medzinárodnej neziskovej organizácie. Zaoberá sa poskytovaním humanitárnej pomoci a lekárskej starostlivosti v oblastiach, kde je to potrebné (vojnové konflikty, prírodné katastrofy a pod.).

Jeho mottom je „**The power of humanity**“ – **sila ľudskosti**. hlavné sídlo má vo švajčiarskej Ženeve. Znak Červeného kríža vznikol ako reverz švajčiarskej zástavy

Vo svete funguje Medzinárodný výbor Červeného kríža, Medzinárodná federácia Červeného kríža a Červeného polmesiaca a národné spoločností Červeného kríža a Červeného polmesiaca, ktoré spolu vytvárajú Medzinárodné hnutie Červeného kríža a Červeného polmesiaca.

Medzinárodné hnutie Červeného kríža a Červeného polmesiaca sa riadi siedmimi princípmi, ktoré boli prijaté na XX. Medzinárodnej konferencii Červeného kríža v októbri 1965 vo Viedni. Sú to:

1. **ľudskosť (humanity)** – ČK sa usiluje v medzinárodnom a národnom meradle zmierňovať utrpenie a predchádzať mu, kdekoľvek sa vyskytne. Cieľom hnutia je chrániť zdravie, život a vysoko si vážiť človeka;
2. **neutralita (neutrality)** – ČK sa nezúčastňuje na nepriateľských akciách, ani na politických, náboženských, rasových a svetonázorových rozporoch;
3. **nestrannosť (impartiality)** – ČK nerobí rozdiel medzi štátnou príslušnosťou, rasou, náboženským vyznaním, sociálnym postavením a politickou príslušnosťou;
4. **nezávislosť (independence)** – ČK je nezávislý a národné spoločnosti si musia zachovať svoju samostatnosť, aby mohli konať podľa zásad ČK;
5. **dobrovoľnosť (voluntary service)** – ČK má dobrovoľný charakter, upriamuje sa na poskytovanie pomoci a nie je motivovaný snahou po zisku;
6. **jednota (unity)** – v každej krajine môže byť len jedna národná spoločnosť ČK, ktorá musí byť otvorená všetkým a vykonáva humanitnú činnosť na celom území svojej krajiny;
7. **univerzálnosť – svetovosť (universality)** – ČK je svetová inštitúcia, v ktorej majú všetky národné spoločnosti rovnaké práva, zodpovednosť a povinnosť navzájom si pomáhať.

**Ženevské právo**

Hlavné zásady, ktoré zastáva Medzinárodný červený kríž, sú postavené na princípoch medzinárodného humanitárneho práva,

Základným prameňom medzinárodného humanitárneho práva a prameňom, z ktorého Medzinárodný červený kríž vychádza, sú tzv. Ženevské dohovory o ochrane obetí ozbrojených konfliktov.