**Ing. Ján Vážny, Nábrežná 14, 841 01 Bratislava**

**ABC a.s.**  
Ing. Miroslav Pekný  
Prievozská 25

852 02 Bratislava

Bratislava 25.10.2010

**Motivačný list**

Na základe inzerátu, uverejneného dňa 10. 10. 2010 na stránke www.abc.sk, by som Vás chcel požiadať o prijatie do zamestnania. Zaujímam sa o pozíciu „Vedúci pracovného tímu“.

Z predchádzajúceho pracovného života mám skúsenosti s prácou s ľuďmi - organizáciou práce, identifikáciou vzdelávacích potrieb, motiváciou ako i koučingom zamestnancov. Ovládam strojopis a prácu s PC - Word, Excel, Internet, Outlook, PowerPoint. Plynule hovorím po anglicky a nemecky.

Medzi moje osobnostné vlastnosti patrí komunikatívnosť, zodpovednosť, cieľavedomosť, pozitívny prístup k riešeniu problémov a schopnosť pre tímovú spoluprácu, a preto verím, že by som pre Vašu spoločnosť bol prínosom.

Ak Vás moja žiadosť o zamestnanie oslovila, rad Vám doplním ďalšie potrebné informácie o sebe na základe osobného pohovoru. V prílohe listu Vám zároveň zasielam svoj životopis.

Za kladné vybavenie mojej žiadosti Vám vopred ďakujem.

S pozdravom

vlastnoručný podpis

Ing. Ján Vážny