Ježiš povedal*: „Zvelebujem ťa, Otče, Pán neba i zeme, že si tieto veci (…) zjavil maličkým.“*   
Mt 11, 25 – 27,   
Celým evanjeliom sa tiahne Ježišova fascinácia maličkými, ubitými a odvrhnutými ľuďmi. Prečo? Pretože on sám - Ježiš je totiž jedným z maličkých. Preto im rozumie a oni rozumejú jemu. Konečne prišiel Mesiáš, ktorý nehlása len pravdy z pohľadu veľkého, všemohúceho a víťazného Boha, ale aj z pohľadu Boha, ktorý sa kvôli ľuďom stal malým, nemohúcim a stojí aj na strane porazených. Až toto je skutočne Boh, ktorý objíma všetkých. Dokonca sa aj všetkým zjavuje. Múdri a obozretní na jednej strane //a maličkí na strane druhej sa „rodia“ práve na základe tohto zjavenia. Ježiš ako Mesiáš a veľvyslanec Boha je pre múdrych a obozretných práve kvôli svojej jednoduchosti a priľnavosti k malým neprijateľný. Predstavy Boha v ich hlavách a srdciach zaberajú veľa miesta, preto tam niet miesta pre skutočného Boha. Maličkí nemajú veľké predstavy, ale o to viac miesta pre Boha. Boh sa stáva maličkým a maličkí sa vďaka jeho flexibilite stávajú veľkými.

**Biznismenka Antonina Makarova**

( mesto Suzdaľ ( Rusko))

Antonína Makarova ma 83 rokov, podnikať začala, keď mala 70!

A v čom podniká?

Vyrába ručne „valenky“ ( kapce) a predáva , vždy v piatok, sobotu a nedeľu, lebo práve vtedy je najviac návštevníkov v meste Suzdaľ. Za každého počasia!!!

A prečo to robí?

Lebo za získané peniaze kupuje potraviny a odevy deťom zo 7 detských domovov!!! Chodí na predaj s kapcami v jednej taške a ma vyrátané, že keď predá všetko za jeden deň, tak za tie peniaze vie obliecť 6 deti!

Ma aj svoj biznis plán: aby „jej“ deti „...neboli oblečené horšie ako deti od rodičov“. Deti ju volajú „naša babička Toňa“ a strašne sa tešia na každú jej návštevu. Býva v peknom domčeku, kde žije s vnukmi. Cele mesto ju pozná.

Mestskí činitelia sa ju vždy pýtajú, či je spokojná s prácou v danom detskom domove, lebo ona sama p. Makarova aj kontroluje, či ňou darované veci sú na deťoch. Povedala: *“Keby takých babičiek ako ja, bolo 1 milión, tak žiadne detské domovy by neboli.“*

*Mnohí ľudia aj keď nič odo mňa nekúpia, len tak stoja pri mne, hovoria, že im je dobre so mnou. A ja viem prečo, lebo som najšťastnejší človek na Zemi. Lebo Boh mi dal život a ako že môžem prežiť hoci aj deň, v ktorom nič dobré neurobím. Načo potom som ten deň prežila? Boh by to nerád videl. Človek, keď nerobí dobro pre iných ľudí, podľa mňa ani nežije, je mŕtvy. A ja žijem!!! A veľmi rada žijem!!!“.*