Ježiš povedal: „Eliáš už prišiel, no nespoznali ho a urobili s ním, čo chceli.“   
Mt 17, 10 – 13, Sir 48, 1 – 4. 9 – 11; Ž 80   
Proroci Eliáš a Ján Krstiteľ majú naozaj veľmi veľa spoločného. Predovšetkým nekompromisnosť, ktorou sa definujú a s ktorou vystupujú voči nepriateľom. Eliáš bol skôr zástancom Boha, ktorý sa mal prejavovať vo vírchrici a zemetrasení, nevnímal príjemný vánok (por. 1 Kr 19, 9 – 14). Ján Krstiteľ podobne. Z nekompromisnosti oboch veľkých prorokov vyplývala ich túžba rýchlo oddeliť zrno od pliev. Eliáš bol ochotný ísť a zabíjať prorokov iných bohov (por. 1 Kr 18, 40), Ján na farizejov a zákonníkov vytiahol aspoň slovnú sekeru (por. Mt 3, 10). Obaja proroci majú v dejinách cesty k Bohu svoje miesto. Sú prototypmi nadšených konvertitov, ktorí by v prvých mesiacoch po svojej konverzii všetko dali hneď do laty, aby bolo jasné, „kto za koho kope“. Sú symbolmi prvej polovice cesty. Až Ježiš Kristus ukázal jej druhú polovicu, a tou je zásadné odmietnutie oddeľovania zrna od pliev (por. Mt 13, 24 – 30) a nesmierne milosrdenstvo s hriešnikmi (por. Lk 15).

Postava Jána Krstiteľa je adventná postava. Pripravoval cestu Ježišovi, pripravoval na Jeho príchod. Mali by sme ísť do školy Jána Krtiteľa. To je adventná škola. Zamiešajme sa medzi Jánových poslucháčov a počúvajme ho.

€ Zmeňte zmýšľanie€ hovorí. Viera v J. Krista je len tam, kde veriaci sami umožnia uskutočniť na sebe udalosť premeny zmýšľania, premeny svojho života, premenu našich rodín, našej spoločnosti.

Aká je naozaj moja viera v Ježiša Krista ? Mal som, alebo mám zážitok viery? Zdá sa mi, a to stále viacej, že viera našej generáia nebola vierou, aspoň u väčšiny nie. Naše skutky viery boli : dať dieťa pokrstiť, pobirmovať, cirkevne zosobášiť a potom cirkevne pochovať. To bolo všetko.

Chodiť v nedele a vo sviatky do kostola — to nebolo dôležité, dôležitejšia je návšteva, ktorá práve príde, stavba domu, cestovanie, rekreácia, výlety. Venovali sme sa práci a odpočinku, ale nie P. Bohu. Z rodín sa stratila spoločná modlitba, prehlbovanie sa v otázkach viery a hlavné vec bola: mať plné hrnce a pritom ísť občas do kostola. To bolo naše kresťanstvo.

Dôsledok: manželia žili bez Boha, na náboženskú výchovu detí nemali čas. Výchova sa prenechala škole. Výsledok : ďalšie sobáše už iba na civil, deti bez krstu a bez náboženstva, rozvrat rodín.

Ak teraz niekto povie, treba zmeniť zmýšľanie, nepáči sa nám to: veď vtedy sme mali plné hrnce a mohli sme chodiť do kostola. Už nikoho netrápi , že brucho sa nám stalo Bohom a že náš život vôbec nebol životom podľa viery. Čudujeme sa, že P. Boh dopúšťa na nás kríže ? Veď si ich zaslúžime.

P. Boh nechce, aby sme boli zatratení. Posiela ku nám Jána Krtiteľa s výzvou : €zmeňte zmýšľanie „€ Nemyslime si, že nemáme čo meniť. Zmuslom nášho života je, aby sme si spasili svoju dušu, ale nielen svoju, ale aj svojich detí, celej svojej rodiny, ba aj tých, s ktorými sa stretávam, s ktorými pracujem.

A tu máme naozaj čo meniť vo svojom doterajšom spôsobe života.

Bez Ježiša Krista nežijeme ako ľudia.

Sv. Ján Krstiteľ nás vyzýva: zmeňte zmýšľanie a nasledujte Syna ∫ožieho „

Každý človek vo svojom živote stretol jeden-dvoch alebo aj niekoľko osôb, ktoré ho jednoducho oslovili. Ich výnimočnosť často spočívala buď v charizme, ktorou vedeli vystupovať, alebo vo výnimočnej vlastnosti, ktorú nadobudli tréningom a vedeli ju prezentovať.

Takúto charizmu mal aj prorok Eliáš v Izraelskom národe. Veľký prorok zo Severu, ktorý zostal v srdciach Izraelitov pre svoju horlivosť (často až prehnanú), pre svoje nadšenie, pre svoju hlbokú duchovnosť alebo spravodlivosť, ktorú prezentoval v zachovávaní viery v čase krízy. Aj preto žije v Izraelskom národe predstava, že on bude ten, ktorý pripraví cestu Mesiášovi.  
Ježiš odhaľuje svojim učeníkom to, čo mnohí tušili, že práve Ján Krstiteľ je Eliášom, ktorý pripravuje cestu. Napriek jeho dielu a horlivosti pre Božie dielo, Izraelský národ nerozpozná v ňom proroka poslaného Bohom, aby pripravil cestu Božiemu Synovi.

Aj my sme Boží ľud, ktorému Boh posiela svojich prorokov, aby pripravili cestu milosti, ktorú nám posielam. Koľkokrát nedokážeme rozpoznať tento prorocký hlas, ktorý nás pozýva k angažovanosti na Božom diele. Na druhej strane sme ochotní počúvať hlas falošných prorokov, ktorí zvodným a prívetivým hlasom dnešnej doby nás lákajú na cestu, ktorá nás odvádza od Boha. Nie je jednoduché ich rozpoznať a odmietnuť. Chce to námahu a rozoznávanie. Našou neskutočnou výhodou je, že môžeme ich slová porovnať s Kristovými. Nechajme sa viesť tými, ktorí nás neustále viac a viac približujú ku Kristovi a k Jeho Cirkvi.