**Mt 2,22-23**

**Všetko prvorodené mužského rodu nech je zasvätené Pánovi** Bratia a sestry v tejto súvislosti mi napadá veľmi živá bola spomienka na históriu vyslobodenia z Egypta. Onej posvätnej noci zahynuli všetci pohanský prvorodení, zatiaľ čo deti v židovských rodinách boli uchránené. Výklad tohto znamenia bol jasný: patria Bohu, ktorý ich zachránil. Vieme síce všetci, že človeka stvoril Boh, že mu teda patrí. Ale úprimne si to uvedomíme až vtedy keď v živote nastanú zvláštne okolnosti. Jedna česká pani sa celkom venovala výchove českých detí v cudzine. A raz sa jej pýtali, prečo to vlastne robí. A ona sa priznala a povedala, že keď bol čas vojny tak ona len v poslednej chvíli vyviazla z nebezpečenstva smrti v koncentračnom tábore. A vtedy si povedala: Môj život už nepatrí mne, musím ho venovať iným. My všetci, tým že žijeme, sme vyviazli z mnohých nebezpečenstiev. Komu teda náš život patrí? Iste nie len nám samým. Lepšie povedané, patrí nám, ale aby sme v službe Bohu niečo dobrého vykonali. Komu? Bohu a ľudom.

(Simeon) velebil Boha slovami: „Teraz prepustíš, Pane, svojho služobníka (...), lebo moje oči uvideli tvoju spásu.“   
Lk 2, 22 – 35, 1 Jn 2, 3 – 11; Ž 96   
  
História pozná mnoho žien a mužov, ktorí zomreli pre svoju životnú lásku, vieru či ideály. Mnohokrát stáli zoči-voči ostriu meča, ktorý mal ukončiť ich život, a zomierali s úsmevom na perách. Jediný meč, ktorý sa v príbehu Simeona vyskytuje, je meč v Máriinom srdci. Napriek tomu sa aj on radí medzi tých, ktorí radi zomrú, pretože dosiahli to, po čom túžili. Vnuknutím, ktoré mu daroval Boh, sa podobá Jozefovi (por. Mt 2, 13). Tým, čo vidí pred sebou sa však podobá Petrovi a Jánovi, ktorí videli prázdny hrob (por. Jn 20, 2 – 8). Filozof Richard Kearney definuje Boha ako možnosť. Všetkým spomínaných mužom sa Boh zjavuje práve ako možnosť. Jozef má možnosť rozhodnúť sa. Simeon môže v dieťati chudobných rodičov vidieť Mesiáša, ale nemusí. Nemá k dispozícii ďalší „corpus delicti“. Peter a Ján sa môžu rozhodnúť, či Ježiš vstal z mŕtvych alebo ho niekto ukradol. Boh je možnosť práve preto, lebo iba možnosť je pôdou pre vieru. Simeon sa tak zaradil medzi praotcov viery, akými boli Abrahám či Mojžiš.