|  |  |
| --- | --- |
| **Môj otec** |  |
|  |  |
| **Vo veku 4 rokov: "Môj otec dokáže všetko!" Vo veku 6 rokov: "Môj otec vie veľa! Veľmi veľa!" Vo veku 8 rokov: "Môj otec niektorým veciam nerozumie!" Vo veku 12 rokov: "Je jasné, môj otec nemá o tom ani "potuchy"! Vo veku 14 rokov: "Môj otec je taký staromódny, že je to s ním beznádejné!" Vo veku 20 rokov: "Môj "starý foter" sa nachádza v inej časovej zóne!" Vo veku 25 rokov: "Môj otec by o tom mohol niečo vedieť." Vo veku 35 rokov: "Možno by sme mali vziať do úvahy otcov názor."  *Vo veku 60 rokov: "Zaujímalo by ma, čo by si o tom myslel otec."  Vo veku 70 rokov: "Prial by som si, aby som sa o tom mohol porozprávať s otcom."***    Boh dal úctu k rodičom na čestné štvrté miesto v návode na šťastný život pre nás. Prečo si toto uvedomujeme až keď sme starí a keď je už veľakrát neskoro? Prečo si nedokážeme počas celého života uvedomovať túto skutočnosť; prejaviť uznanie a normálne poďakovať každý svojmu otcovi?     |  |  | | --- | --- | | **Príbeh ceruzky** |  | |  |  | | Chlapček pozoroval starú mamu pri písaní listu. Zrazu sa je spýtal: "Komu to tak dlho píšeš? Už si popísal dve strany?" Stará mama zdvihla oči od písania a s úsmevom vnúčikovi odvetila: "Máš pravdu, napísala som už dve strany mojej dávnej priateľke z detstva... No nechcem ti teraz hovoriť o nej, ale naučím ťa niečo iné... Ceruzka, ktorou píšem je veľmi dôležitá. Bola by som rada, keby si aj ty bol ako ona, keď vyrastieš."  Chlapček sa zarazene zadíval na ceruzku, nevidel však na nej nič zvláštne. "Je to predsa úplne normálna ceruzka." "Aj obyčajná ceruzka ťa môže veľa naučiť. Táto ceruzka má päť dobrých vlastností, ktoré ti iste zaručia spokojnejší život, ak ich budeš mať aj ty.  Po prvé: Môžeš robiť veľké veci; nikdy však nezabúdaj, že existuje Ruka, ktorá vedie tvoje kroky. Tá ruka sa volá Boh a on ťa vždy povedie podľa svojej vôle.  Po druhé: Niekedy musím písanie prerušiť a ceruzku zastrúhať. Ceruzka pri tom veľmi trpí, napokon je však spokojná, lebo je opäť ostrá ako predtým. Preto sa nauč znášať bolesť, lebo bolesť nás robí lepšími.  Po tretie: Pri písaní ceruzkou môžeme kedykoľvek použiť gumu a vygumovať, čo sme napísali chybne. Nauč sa, že ak máme niečo napraviť, nemusí to pre nás znamenať nič zlé, práve naopak, môže to byť veľmi užitočné, aby sme nevybočili z cesty spravodlivosti.  Po štvrté: Nie je dôležité, z akého dreva ceruzku vyrobili, ani to, akú má farbu, dôležitá je tuha vo vnútri. Preto si vždy všímaj, čo sa deje v tvojom vnútri.  A napokon, po piate, ceruzka vždy po sebe zanechá stopu. Nezabúdaj, že všetko, čo v živote urobíš, zanechá stopu a preto si uvedomuj každý svoj krok." |  | |  |
| **S kým Boh počíta?** |  |
|  |  |
| **Ak budeš mat pocit, že Boh s Tebou už nič nedokáže, spomeň si, že...**  **Noe sa občas opil do nemoty.**  **Abrahám bol príliš starý.**  **Sára bola dlho neplodná.**  **Izák bol prehnane dôverčivý.**  **Jakub bol úskočný.**  **Lea bola škaredá.**  **Jozef Egyptský prežil ťažké šikanovanie.**  **Mojžiš bol zranený z detstva a bol agresívny.**  **Gedeon mal strach a chcel utiecť.**  **Rachab bola prostitútka.**  **Jeremiáš a Timotej boli príliš mladí.**  **Dávid mal na konte cudzoložstvo a úkladnú vraždu.**  **Jonáš utekal pred Bohom.**  **Noemi bola vdova.**  **Jób prišiel o rodinu, majetok a prepadol depresii.**  **Jan Krstiteľ bol bezdomovec a jedol hmyz.**  **Svätý Jozef nemal vždy mariánsku úctu - chcel Máriu poslať preč.**  **Panna Maria občas nechápala, ako to Pán Boh myslel.**  **Ježiš v puberte utiekol rodičom a ešte sa divil, čo majú za problém.**  **Učeníci zaspávali pri modlitbe.**  **Peter sa vystatoval a potom zaprel Krista.**  **Marta bola tak trochu workoholička.**  **Jej sestra Maria nebola zase priam akčná.**  **Maria Magdaléna bola prostitútka a ešte k tomu posadnutá.**  **Žena zo Samárie bola niekoľkokrát rozvedená a žila "neviazane".**  **Zachej bol malý a zakomplexovaný a živil sa daňovými podvodmi.**  **Pavol bol cholerik a občas si neudržal jazyk za zubami.**  **Timotej mával žalúdočné ťažkosti.**  **Prvý svätorečený bol lotor po pravici.**  **...tak sa nezľakni, keby Pán Boh počítal aj s Tebou!** |  |

|  |  |
| --- | --- |
| **Boh sa sťažuje...** |  |
|  |  |
| Večný som - a nehľadáte ma !  Všemohúci som - a nebojíte sa ma !  Milosrdný som - a nedôverujete mi !  Spravodlivý som - a nectíte ma !  Cesta som - a nepoznáte ma !  Svetlo som - a nevidíte ma !  Pravda som - a neveríte mi !  Múdry som - a neposlúchate ma !  Život som - a netúžite po mne !  Učiteľ som - a nepýtate sa ma !  Bohatý som - a neprosíte ma !  Krásny som - a nemilujete ma !  Šľachetný som - a netúžite po mne !  Keď budete zatratení - nesťažujte sa mi ! |  |

|  |  |
| --- | --- |
| **Kto sme?** |  |
|  |  |
| Jeden veľmi dobre známy rečník zahájil svoju prednášku tým,  že do vzduchu zdvihol 1000 korunovú bankovku.  V miestnosti, kde bolo 200 ľudí, sa opýtal:  „Kto by chcel túto 1000 korunovú bankovku?“  Ruky sa začali dvíhať. Povedal:  Túto bankovku dám jednému z vás - ale najprv mi dovoľte,  aby som urobil toto.“  Začal bankovku krčiť. Potom sa opýtal:  „Kto ju ešte stále chce?“  Ruky boli znovu vo vzduchu.  „Dobre,“ odpovedal, „a čo ak urobím toto?“  Hodil bankovku na zem a začal ju drviť topánkou.  Potom ju zodvihol pomačkanú a pošliapanú.  „A teraz, kto ju ešte stále chce?  Ruky znovu vyleteli do vzduchu.  „Priatelia moji, naučili ste sa veľmi cennú lekciu.  Bez ohľadu na to, čo som s tou bankovkou urobil,  napriek tomu ju naďalej chcete,  pretože to nezmenšilo jej hodnotu.  Ešte stále má cenu 1000 korún.  Mnohokrát sme v živote hodení na zem,  pomačkaní a zadupaní do zeme rozhodnutiami,  ktoré urobíme a okolnosťami, ktoré nás stretnú.  Cítime sa, ako keby sme boli bezcenní.  Ale bez ohľadu na to, čo sa stalo alebo čo sa stane,  nikdy nestratíte svoju hodnotu.  Špinaví alebo čistí, zničení alebo ľahko pomačkaní,  stále ste nedoceniteľní pre tých, ktorí vás milujú.  Cena našich životov nemá svoj pôvod v tom,  čo robíme alebo koho poznáme, ale KTO SME.  Si jedinečný - nikdy na to nezabudni.“ |  |

|  |  |
| --- | --- |
| **Judáš Iškariotský** |  |
|  |  |
| Tento príbeh mi vyrozprával staručký kňaz keď som bol ešte mladý. Neskôr som sa usiloval zistiť, ako vznikol a na koho sa vzťahuje, no dodnes sa mi to nepodarilo.  Pred niekoľkými storočiami slávny maliar dostal poverenie, aby namaľoval vo veľkej katedrále kdesi na Sicílii mohutnú fresku. Freska mala predstavovať jednotlivé úseky Ježišovho života. Umelec prijal ponuku a dlhé roky pracoval na svojom diele s posvätným zápalom. Po rokoch bol s maľbou už takmer hotový. Na fresku chýbali už len hlavy dvoch významných osobností: malého Ježiša ako sa vracia z Jeruzalema po prvej púti a Judáša Iškariotského. Umelec dlho hľadal niekoho, kto by mu mohol stáť ako model pre tieto dve tváre, no nemohol nájsť nikoho, kto by zodpovedal jeho predstavám. Jedného dňa, ako sa bezcieľne prechádzal po starých uliciach mesta, zazrel skupinku chlapcov ako sa hrali. Medzi nimi bol aj  dvanásťročný chlapček. Keď umelec uvidel jeho tvár, srdce sa mu silne rozbúšilo, bola to tvár anjela i keď v tej chvíli trochu špinavá tvár anjelskej čistoty a nevinnosti. Majster zaraz vzal chlapca so sebou aby mu stál za model a po niekoľkých dňoch usilovnej práce  jagala sa už na freske nevinná tvár dvanásťročného Ježiša. Ale nájsť model pre Judášovu hlavu majster nevedel. Prešli  roky, majster zostarel no zodpovedajúcu ľudskú tvár nenašiel. Právom sa obával, že jeho dielo ostane nedokončené. Po ďalších rokoch, raz poobede, sedel majster v malej vinárni pri svojom zvyčajnom poháriku vína. Zrazu dotackal sa ku dverám vinárne  zlomený úbožiak, ledva stojac na nohách a chrapľavým hlasom bedákal: -Vína!, nalejte mi trochu vína!.. Majster sa zadíval na nešťastníka a v nasledujúcej chvíli vyskočil so stoličky a náhlil  sa k žobrákovi. Chytil ho za plecia a dlho, dlho sa mu díval do zohyzdenej tváre.  -Poď so mnou, -povedal žobrákovi, -dostaneš víno, jedlo i šaty!  Konečne našiel svoj model pre Judášovu hlavu! Hneď na druhý deň sa pustil do práce a pracoval usilovne. A ako pracoval a podrobne,  presne odkresľoval jednotlivé záhyby tváre neznámeho žobráka, videl  ako sa táto tvár mení. Žobrák sa správal najprv nevšímavo, stál nehybne, no potom s hrôzou pozoroval ako strašne vyzerá jeho tvár. A keď potom zrazu zazrel na freske tvár anjelsky nevinného Ježiša, zmocnilo sa ho také vzrušenie, že majster musel prestať maľovať.  -Bratku -povedal mu, -čo sa ti stalo?  Žobrák, model Judáša Iškariotského sa bolestne rozplakal a zakrýval si tvár -ani čo by sa za ňu hanbil.  Nepamätáš sa na mňa? -spýtal sa maliara. -Raz, pred rokmi, stál som ti tu ako model pre dvanásťročného Ježiša.    Bonnie Chamberlin |  |