**Gymnázium, SNP 1, Gelnica**

**Príloha k inovovanému Školskému vzdelávaciemu programu**

**Finančná gramotnosť na nižšom stupni osemročného štúdia**

**Charakteristika**

Finančná gramotnosť je schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti. Je podmienená vekom, rodinou, kultúrou a miestom bydliska. Je označením pre stav neustáleho vývoja, ktorý umožňuje jednotlivcovi efektívne reagovať na nové udalosti. Finančná gramotnosť je taktiež súbor znalostí, ktoré človeku umožňujú porozumieť financiám a správne s nimi zaobchádzať v rôznych životných situáciách.

**Ciele finančnej gramotnosti**

Súčasná spoločnosť je označená ako informačná. Je preto potrebné pripraviť žiakov na vyhľadávanie správnych informácií, kritické myslenie, rozoznávanie potrebného od zbytočného, odlíšenie pravdivého od nepravdivého a efektívne informácie využívať. Hlavným cieľom finančnej gramotnosti je:

* naučiť žiakov identifikovať dôležité informácie (využívať autentické materiály - reklamné letáky, inzeráty, precvičovať so žiakmi čítanie s porozumením, vyhľadávať varovné signály klamlivých ponúk)
* rozvíjať orientáciu v problematike financií, vedieť vybrať najlepšie riešenie za daných podmienok
* zabezpečiť orientáciu a prehľad vo finančných produktoch a službách avšak zároveň rešpektovať zásadu všeobecnosti, nepropagovať konkrétne produkty, služby a inštitúcie
* ukazovať rozmanitosť ponuky produktov, služieb, inštitúcií
* venovať sa porovnávaniu podobných produktov a služieb, z ktorých vedia žiaci vybrať tie najvýhodnejšie pre danú situáciu
* sledovať vývoj niektorých produktov v čase
* rozvíjať stratégiu smerujúcu k informovanému rozhodovaniu podľa zásady „ produkty, služby, inštitúcie sa menia, zručnosti ostávajú“

**Hlavné témy finančnej gramotnosti**

Na nižšom stupni osemročného štúdia gymnázia by mali žiaci mať viac skúseností so situáciami, v ktorých je potrebné uplatniť finančnú gramotnosť. Ťažisko finančného vzdelávania je na predmetoch občianska náuka, matematika a etická výchova. Finančná gramotnosť sa však samozrejme dá rozvíjať aj na väčšine ďalších predmetov: slovenský jazyk a literatúra, fyzika, informatika, geografia.

Témy, v ktorých bude finančná gramotnosť priamo zapracovaná a rozvíjaná.

**Matematika**

* Násobenie a delenie prirodzených čísel v obore do 10 000*(Príma, tém. celok Prirodzené čísla)*
* Počtové výkony s prirodzenými číslami
* Riešenie aplikačných úloh a úloh rozvíjajúcich špecifické matematické myslenie
* Počtové výkony s desatinnými číslami
* Percentá
* Počtové výkony s celými číslami
* Pravdepodobnosť, štatistika
* Riešenie lineárnych rovníc a nerovníc
* Grafické znázorňovanie závislostí

**Občianska náuka**

* Moja škola
* Moja rodina
* Štát a právo
* Ekonomický život v spoločnosti

**Etická výchova**

* Ekonomické hodnoty a etika
* Pozitívne vzory správania v histórii, v literatúre a v každodennom živote
* Masmediálne vplyvy
* Dobré meno a pravda ako etické hodnoty
* Rodina
* Vzťah k chorým, starým, postihnutým ľuďom

**Slovenský jazyk a literatúra**

* Diskusia – argument, diskusný príspevok
* E-mail
* Plagát, inzerát, reklama
* Polemika
* Úradný list – objednávka, reklamácia, sťažnosť, žiadosť
* Poštový peňažný poukaz
* Vlastný názor

**Cudzí jazyk**

* Obchod a služby /sekunda, kvarta, t.c. druhy obchodov a služieb/
* Rodina a spoločnosť /príma, tercia, t.c. vzťahy v rodine/
* Domov a bývanie /príma, tercia, t.c. zariadenie bytu/
* Ľudské telo, starostlivosť o zdravie /príma, sekunda, tercia, t.c. starostlivosť o zdravie/
* Doprava a cestovanie /sekunda, tercia, t.c. dopravné prostriedky, plán cesty, cestovanie/
* Vzdelávanie a práca /príma, tercia, t.c. práca a oddych, fyzická a duševná práca/
* Človek a príroda /príma, t.c. zvieratá a rastliny/
* Voľný čas a záľuby /príma, sekunda, tercia, t.c. kino, hudba, divadlo/
* Stravovanie /príma, sekunda, tercia, t.c. zelenina a ovocie, potraviny/
* Obliekanie a móda /príma, sekunda, tercia, t.c. obliekanie na rôzne príležitosti, odevné doplnky/
* *S*Šport /príma, kvarta, t.c. druhy športov/
* Mládež a j ej svet /kvarta, t.c. aktivity mládeže/
* Vzory a ideály

**Fyzika**

* Iné zdroje energie

**Informatika**

* Informácie okolo nás – vytvorenie plagátu, prezentácie
* Komunikácia prostredníctvom IKT – vyhľadávanie informácií
* Informačná spoločnosť – počítačová kriminalita, legálnosť plagátov, autorské práva

**Geografia**

* Austrália
* Amerika
* Afrika
* Ázia
* Slovensko

V každom regióne sa zameriame na bohatstvo, chudobu, rozdiely medzi regiónmi, environmentálne problémy.

**Metódy a formy práce**

Pri rozvíjaní finančnej gramotnosti je možné využívať rôzne inovatívne metódy a formy práce. Pre metódy vyučovania má platiť:

* **názornosť** – informácie by mali byť názorné, dobre viditeľné, opierajúce sa o vedomosti žiakov
* **jednoduchosť** – používané pojmy by mali žiaci poznať, mali by im rozumieť
* **aktivita žiakov** – žiaci by mali počas hodiny aktívne pracovať, vystupovať, prezentovať svoje názory, diskutovať
* **tempo hodiny** – hodina by mala byť dynamická
* **zmysluplnosť** – žiaci majú vidieť zmysel v tom, čo robia
* **dôležitosť**–žiaci sa majú naučiť rozoznať, ktoré informácie sú pre nich dôležité a mali by si ich osvojiť
* **využiteľnosť** – vedieť prakticky využiť získané informácie

Na osvojenie si informácií je možné používať nasledovné metódy:

* **heuristická** – metóda učenia objavovaním, žiaci samostatne hľadajú a objavujú riešenia
* **situačná** – blízka životnej realite. Podstatou je riešenie problémovej situácie, ktorá je zrkadlom skutočnej udalosti. Žiaci pracujú s informačnými zdrojmi, používajú svoje zručnosti, vedomosti, zohľadňujú svoje skúsenosti a postoje. Diskutujú o možných riešeniach, hľadajú výhody a nevýhody možného riešenia.
* **kooperatívne učenie sa** – rozvíja komunikáciu žiakov, posilňuje sociálny rozvoj žiakov. Na vyučovaní nedominuje interakcia medzi učiteľom a žiakom, ale medzi žiakmi navzájom. Posilňuje spoluprácu, toleranciu, formuje názory, postoje, potláča súťaživosť.
* **inscenačná** – je založená na hraní rolí, vtiahnutí žiakov do finančnej problematiky, rozvíja finančné stratégie.
* **diskusia a diskusné hry** – žiaci sú rozdelení na skupiny, obhajujú svoj názor alebo postoj, predkladajú argumenty a podklady pre svoje tvrdenia. Precvičujú schopnosť komunikácie, vyjednávania, dosahovania súhlasu, načúvania, vciťovania sa, formovanie hodnôt.
* **brainstorming** – skupinová technika zameraná na získanie čo najväčšieho množstva nápadov, je založená na skupinovej práci. Ide predovšetkým o získanie množstva nápadov, ktoré môžu ďalej inšpirovať pri riešení problému.
* **myšlienková mapa** – graficky usporiadaný text s vyznačenými súvislosťami
* **ice breaker** – slúži k prekonaniu začiatočných bariér, na navodenie priateľskej atmosféry
* **doplňovačky, osemsmerovky** – rýchle cvičenia na zopakovanie prebranej látky, slúži aj ako motivácia
* **didaktické hry** – predstavujú spôsob, ako spestriť finančné vzdelávanie
* **projektové vyučovanie**

**Stratégie**

Dôležitá je podpora žiackeho objavovania a samostatného riešenia problémových situácií. Preto v rámci finančnej gramotnosti sa snažíme:

* dávať žiakom kreatívne otázky a úlohy, ktoré sa ich bezprostredne dotýkajú
* nepredkladať žiakom k osvojeniu hotové riešenia, podporovať aktívne objavovanie efektívnych stratégií
* viesť žiakov k poznaniu, že každý problém má viacero riešení, ktoré sú ovplyvňované rôznymi okolnosťami
* zamerať sa na finančné situácie spojené s chodom domácnosti –plánovanie dovolenky, poistenie, rodinný rozpočet
* presunúť vyučovanie zo školských lavíc do reálneho prostredia
* predkladať žiakom také problémy, ktoré vyžadujú uplatnenie vedomostí, zručností a schopností z viacerých predmetov
* využívať vo výučbe počítače, interaktívne tabule
* IKT využívať aj pri skupinovej práci
* pripraviť žiakom príklady z finančnej matematiky