**Malá krajina, no s 9 národnými parkmi**

Chceš objaviť nádherné a výnimočné zákutia slovenskej prírody? Svojou mnohotvárnosťou si ťa určite získa. Slovensko to nie sú to len najmenšie veľhory na svete Tatry, najrozsiahlejšie krasové územie v strednej Európe, civilizáciou nedotknuté pralesy, ale aj fascinujúce a neobyčajné zážitky z návštevy deviatich národných parkov.

Najstarší z nich je Tatranský národný park reprezentuje nádherná vysokohorská kvetinka plesnivec alpínsky a jeden z najvzácnejších endemitov, kamzík tatranský.

Príťažlivú krajinu krasových planín, tiesňav a vodopádov chráni Národný park Slovenský raj.

Divokú horskú krajinu Národného parku Muránska planina s bohatým zastúpením chránených druhov rastlín a živočíchov môžu návštevníci pozorovať z chrbta špeciálneho plemena koňa – hucula.

Najväčším krasovým územím v Strednej Európe je Národný park Slovenský kras s výskytom viac ako 1000 jaskýň a priepastí, z ktorých boli niektoré zaradené do Zoznamu svetového dedičstva UNESCO.

Krásnu prírodnú scenériu rozlohou najmenšieho parku Pieniny môžeš obdivovať z drevených pltí počas plavby po pohraničnej rieke Dunajec. Nachádzajú sa tu aj výnimočné karpatské bukové pralesy zapísané v Zozname svetového dedičstva UNESCO. Zaujímavosťou tohto územia je aj „Park tmavej oblohy Poloniny“, ktorý predstavuje z pohľadu svetelného znečistenia najtmavšiu oblasť na Slovensku.

Najstarším národným parkom na Slovensku je **Tatranský národný park (TANAP)** vyhlásený už v roku 1949 na severe Slovenska. Zahŕňa vysokohorskú oblasť Tatier a je v európskom meradle jedinečný ochranou flóry a fauny v **najvyšších európskych veľhorách ležiacich severne od Álp**.

**Tatranský národný park** vznikol ako prvý na Slovensku a o päť rokov neskôr sa vytvoril národný park aj na poľskej strane Tatier. Spolu s poľským národným parkom sú Tatry od roku 1993 **Biosferickou rezerváciou UNESCO**. Správa národného parku sídli v Tatranskej Lomnici a v Liptovskom Mikuláši.

Na vlastnom území TANAP-u sa chránia najmä horské a vysokohorské rastliny ako sú napr. porasty kosodreviny a borovíc alebo nádherná kvetinka **plesnivec alpínsky**, ktorý nájdeme na mnohých pohľadniciach z Tatier. Zo vzácnych živočíchov tu žijú orol skalný, medveď hnedý, kamzík tatranský alebo svišť tatranský. Najvzácnejší z nich je **kamzík** - **symbol Tatier**. Patrí medzi unikátne druhy kamzíka, pretože sa po skončení ľadových dôb vyvíjal tisíce rokov úplne izolovane. Z tohto dôvodu sa líši od svojich príbuzných kamzíkov v Alpách či Apeninách a tento druh nemožno nájsť nikde inde na zemi. Keďže v súčasnosti je ich len čosi viac ako 1000 kusov, chránia sa veľmi prísne.

Na území Vysokých Tatier sa nachádza najvyšší vrch Slovenska, **Gerlachovský štít** (2655 m) a **symbol Slovenska** **Kriváň**. Park je charakteristický aj výskytom **vyše 100 plies**a niekoľkých**vodopádov**. Najväčšie a najhlbšie z tatranských plies je Veľké Hincovo pleso, najvyššie položené jazero je Modré pleso (2192 m.n.m.). Najčastejšie navštevovanými sú Štrbské a Popradské pleso.

Jediná verejnosti prístupná jaskyňa je **Belianska jaskyňa**.

Kvôli bezpečnosti sú **turistické chodníky vo vysokohorskom prostredí TANAP-u sezónne uzavreté v období od 1.11. do 15.6.** Mimo turistických a náučných chodníkov sa môžu návštevníci národného parku pohybovať v čase od 16. júna do 31. októbra  v sprievode **horských vodcov**.

O TANAP-e a jeho obyvateľoch sa možno najviac dozvedieť v **Múzeu TANAP-u**v**Tatranskej Lomnici**, ktoré vzniklo v roku 1957. Prehliadka Múzea TANAP-u môže byť pre návštevníkov Tatier výborným začiatkom poznávania prírodných krás tatranskej oblasti, jej histórie i súčasnosti. Muzeálne zbierky sú rozdelené na prírodovedeckú, ochranársku, historickú a etnografickú expozíciu.

Východiskovými bodmi pre návštevníkov TANAP-u je mesto [**Poprad**](https://slovakia.travel/poprad)a strediská **Starý Smokovec**, **Tatranská Lomnica**, **Štrbské pleso** (najvyššie položené rekreačné stredisko). **Západné Tatry - Roháče** sú najlepšie dostupné z oravskej obce **Zuberec**.

**árodný park Nízke Tatry (NAPANT)** je najrozľahlejší slovenský národný park, rozprestierajúci sa na strednom Slovensku. Jeho najväčšou atrakciou sú početné **krasové javy** s viacerými **jaskyňami**.

Prírodné hodnoty Nízkych Tatier sú viac ako dve desaťročia pod ochranou **Národného parku Nízke Tatry**, ktorý vyhlásili v roku 1978. Pôvodná výmera vlastného územia NAPANT-u bola 811 km2, pričom jeho ochranné pásmo sa rozkladalo na ploche 1 240 km2. V roku 1997 sa kvôli účinnejšiemu uplatňovaniu ochrany prírody pristúpilo k úpravám hraníc národného parku. Dnes má vlastné územie NAPANT-u výmeru 728 km2 a ochranné pásmo 1 102 km2, čím je rozlohou **najväčším národným parkom** na Slovensku. Správa NAPANT-u sídli v Banskej Bystrici.

Národný park charakterizujú dlhé doliny, hlboké kaňony a strmé bralá, v hornej časti prevažuje kosodrevina a trávnaté hole, napriek tomu prevládajú v NP lesné porasty, pod kosodrevinou dominujú smrekové lesy, nižšie aj zmiešané lesy s jedlou, bukom, smrekom, smrekovcom a javorom. Fyzicky zdatnejší turisti môžu vystúpiť na najvyššie nízkotatranské končiare **Chopok** a **Ďumbier**, ktoré ponúkajú atraktívne výhľady takmer na polovicu Slovenska a sú súčasťou **najkrajšej slovenskej hrebeňovky**. Najväčším bohatstvom parku sú viaceré **jaskyne**,z ktorých najznámejší je komplex **Demänovských jaskýň**. Žije tu silná populácia našich veľkých šeliem ako sú medveď, rys či vlk, vyskytuje sa tu taktiež kamzík vrchovský tatranský a svisť vrchovský.

Východiskom pre návštevu Nízkych Tatier je zo severnej strany **Demänovská dolina** a v nej stredisko **Jasná**, z južnej strany **Mýto pod Ďumbierom** a **Tále**, ako aj horské sedlá **Donovaly** a **Čertovica**.