**Najsvätejšieho Kristovho Tela a Krvi - Boží liek**

**Bratia a sestry jednou zo zásadných chorôb súčasného človeka je smútok a depresia. Koľkokrát sme už počuli slová: *„Ja som nikoho neprosil o svoj príchod na tento svet.“* Toto tvrdenie je niekedy skutočné, ale keď už raz takéto slová počujeme, tak v nich vnímame horkosť a smútok. Smútok a depresia bývajú často výrazom životného znechutenia. Náš život býva smutný, nepríjemný, sužovaný depresiami a znechutený predovšetkým preto, že už pre neho nedokážeme vynaložiť celkom žiadne úsilie, že sa o tento život už nedokážeme a možno ani nechceme snažiť. Možno ide o človeka, ktorý nebol milovaný a tak nedokáže už nič urobiť preto, aby si zamiloval svoj život. Napr. arogantné chovanie mladých, ale i niektorých dospelých a seniorov, je často pokusom, ako na seba upozorniť. Je to v dôsledku – zúfalé volanie po láske. A pretože sa cítime nemilovaný a nedokážeme milovať sami seba, pokúšame sa potešiť v našom smútku vlastnými silami. Miesto hľadania skutočnej radosti potom siahneme po lacných náhradách. Konzumný spôsob života je plodom tejto prázdnoty a smútku. Prejavuje sa ako určitá forma úniku od skutočného, plnohodnotného duchovného i citového života k povrchnej zmyslovej skúsenosti. Pokúšame sa v sebe zabiť tento vnútorný smútok vonkajšími zážitkami. Či už je to alkohol, drogy, násilie, či iná forma závislosti – to všetko slúži dnešnému človekovi ako prostriedok k prehlušeniu smútku a životnej nudy. Skúsenosť ale ukazuje, že tieto *„lieky“,* po ktorých niekedy automaticky siahneme, nielen že nevyvolajú radosť, ale naopak v človeku zanechajú ešte sklamanie a smútok.**

**A čo je zaujímavé - človek má tendenciu v tomto smútku hľadať vinníka. Kto za to môže? Kto to spôsobil? Lenže tak sa ľudské zranenie len ešte viac prehlbuje a rozrastá. Často sa potom prispôsobuje svojím stavom svojráznou filozofiou: *„Život je už skrátka taký a teda sa nič s tým nedá robiť.“* Mnohí dnes dokonca považujú tento pesimizmus za prejav múdrosti a k odkladaniu zbytočných ilúzií. Bohužiaľ veľmi veľa tvorcov svetovej kultúry ukazuje verejnosti predovšetkým temné stránky života. Je síce pravda, že odrážajú časť skutočnosti, ale nevystihujú ju celú. Prečo? Pretože v každom človeku je predsa túžba po láske, po službe, po tvorivej práci, po duchovnom živote, po priateľstve s Bohom. Toto všetko je ukryté v každom z nás, i keď to možno necítime tak zreteľne. A ak objavíme v sebe tieto túžby, objavíme i chuť do života, radosť z neho a nebudeme ľutovať námahy.**

**A to je to čo by som chcel povedať. A síce, že v eucharistii, môžeme nájsť zdroj radosti i chuť do života. Tá radosť je Boží dar, ale človek pre to musí aj niečo urobiť. Ale vďaka eucharistii môžeme znovu objaviť radosť, smútok ustúpi a túžby budú naplnené. Eucharistia je predsa oslavou víťazstva. Je to oslava víťazného Ježiša, je to oslava vzkriesenia a to je predsa radosť. Ako to, že sme všetci pri sv. omši smutní, keď sa stretávame zo živým Pánom? Ako často nám chýba skutočná radosť? Ale tá je v eucharistii! To je skutočný a pravý zdroj radosti. Kiež by sme ho znovu objavili. Ježiš, ktorý neprináša ani smútok, ani depresiu, ale ktorý prináša radosť. Kiež by to bolo na nás vidieť pri sv. omši a predovšetkým pri sv. prijímaní. V tej chvíli predsa nemôžeme byť smutný. Kiež by sme objavili v eucharistii tu najhlbšiu radosť a to najväčšie potešenie života.**

**Najsvätejšieho Kristovho Tela a Krvi**

Bratia a sestry druhý vatikánsky koncil nám pripomenul, že Kristus je medzi nami prítomní mnohými spôsobmi. Nie len v sviatosti oltárnej, ale i v evanjeliu, v osobe kňaza, ktorý nám hlása Krista, a tiež v spoločenstve veriacich. Slávnosť Božieho Tela je oslavou prítomnosti eucharistického Tela a Krvi Pána. A je i oslavou našou. I my sme Božie Telo, sme údmi tajomného Kristovho tela. Stávame sa Telom Kristovým, keď prijímame sviatosť oltárnu, keď načúvame Božiemu slovu a žijeme podľa hlasu evanjelia. Keď sa tu zhromažďujeme a modlíme v mene Pána Ježiša.

My ktorý sme tu, sme tiež Kristovým Telom, každou sv. omšou, vždy keď sa tu schádzame a spoločne slávime svätú hostinu lásky. Je to tajomná pravda ale skutočná. Sme Telo Kristovo. Každou spoločne slávenou sv. omšou, každým gestom lásky sa stávame viac Telom Kristovým, ľudom Božím. Nedá sa to pochopiť, ale dá sa to prežiť, zažiť, precítiť. Je potrebné však myslieť aj na záväzok, ktorý s toho plynie. BS keď odchádzame zo sv. omše – z osobného stretnutia s Ježišom, môže skutočne Ježiš o nás povedať: *toto je moje telo*? Pán Ježiš chce v nás mať svoje telo.

Chce mať: svoje ústa v našich ústach, aby skrze nás mohol hovoriť. Chce mať: svoje srdce v našich srdciach, aby skrze nás mohol milovať. Chce mať: svoje ruky v našich rukách, aby skrze nás mohol ďalej pomáhať druhým. Chce mať: svoje telo v našom tele, aby v nás pokračoval vo vykúpení sveta kdekoľvek v jeho duchu znášame choroby a bolesti. Na toto všetko chceme myslieť, meditovať nad tým vtedy keď nám po premenení zasvieti v monštrancii biele Telo Pána. Potom ponúknime svoje srdce, ako priestor pre celoživotnú monštranciu Tela Pána Ježiša. Poďme teda vložiť na obetnú misku dar seba samého, aby sme i my boli dnes premenení v toto Telo Pána Ježiša.

Chodíme každú nedeľu na sv. omšu. Niekedy ak, je to možné, chodíme na bohoslužbu i behom týždňa a možno je dobré pripomenúť si, že pri sv. omši sú dva momenty, keď môže prísť ku premeneniu. Aby sme boli skutočne Kristom premenený, je potrebné mu to **dovoliť**. Je treba ponúknuť svoj život. Pri sv. omši sú dva okamihy veľmi dôležité. Prvým okamihom, kedy môžeme dospieť k premene, je to - čo nazývame **premenenie**. Prinášajú sa dary chlieb a víno a dávajú sa na oltár. Druhým okamihom je už samotné **sv. prijímanie**.

Keď prinášame pri sv. omši chlieb a víno a dávame ich na oltár, tak vlastne každý z nás môže (alebo lepšie povedané má) sám seba, svoj vlastný život, to čo prežívame, priniesť Bohu ako dar. A vedzme, že tu sa deje niečo veľmi krásneho, možno nám to trošku uniká. Keď kňaz prijíma tie dary chleba a vína, tak sa nad tými darmi modlí. Dobre vieme, že to prinášanie darov treba vnímať viac ako, len hmotnú obetu. Veď tieto dary sú plody zeme, na ktorej vyrástli. Sú tiež darom Božím, a sú plodom ľudskej práce. A keď darujeme spolu s týmito darmi svoj život, to čo prinášame, keď ten svoj život takto kladieme s týmito darmi na oltár, tak sa vlastne i náš život môže stať obetou - ktorá je milá Bohu.

A aká je to modlitba, o ktorej sme pred chvíľou hovorili? Kňaz sa modlí v jednom okamihu: „ Preto ťa Otče pokorne prosíme, posväť tieto dary svojím duchom, **aby sa nám stali zárukou večného** života ktoré ti obetujeme.“ Bratia a sestry toto je veľmi dôležitý okamih. Kňaz prosí nie len za to, aby Ježiš premenil chlieb na svoje telo a víno na svoju krv, ale vlastne prosí za každého z nás, ktorí sme sa položili na oltár, prosí za každého z nás, aby život každého z nás bol premenení. Každý z nás sa v tomto okamihu stáva súčasťou Kristovej obety. A dobre vieme, že Boh chce, aby sme mu darovali skutočne svoje srdce, aby ho mohol naplniť práve tým svojím Božím duchom v ktorého mene nás o chvíľu pošle do sveta ako premenených svojich služobníkov a učeníkov. Bratia a sestry je to niečo veľmi dôležitého. Keď ideme na sv. omšu tak skutočne sa stretávame s Kristom a On nás premieňa. Premieňa nás tým, že kňaz sa za nás modlí, ale premieňa nás taktiež tým, že prijímame Pána Ježiša vo sv. prijímaní. A ako hovorí sv. Augustín: *„Staňte sa tým, koho prijímate.“* Mali by sme dosť často premýšľať o tomto veľkom dare, ktorý nám vlastne pomáha k ľudskej premene. Mali by sme premýšľať o tom, prečo nám vlastne Boh tento dar dáva a prečo ho dáva tomuto svetu.

Pred časom som bol raz v severných Čechách, kde som navštívil jednu takú farnosť, kde pôsobia naši bratia, v ktorej nebolo veľa ľudí, v kostole - ale mali obrovský kostol /a ten kostol, ako to býva v severných Čechách, tak bol veľmi zanedbaný prirodzene... farníci nemali **finančné prostriedky**. Ale čo tam bolo zvláštneho bolo to, že títo ľudia (bolo ich asi sedem v tom kostole), samozrejme že, nestačili na údržbu celého kostola, Božieho domu, tak si vyzdobili a vymaľovali presbytérium, kde je obetný stôl, kde sa prináša najsvätejšia obeta - a to bol priestor, ktorý bol úžasne vyzdobený, čistučký, skrátka žiaril. A tento priestor takto upravený hovoril o tom, kto pre tú trošku ľudí - je Kristus. A tak bratia a sestry, kiež by vždy sme aj mi keď sa schádzame na stretnutie s Ježišom, vždycky keď zasadáme za tento jeden stôl s Ním, a keď prijímame pokrm --- tak verme, že Boh skutočne robí veľké veci - i v našom živote a nebojme sa skutočne mu ponúknuť celý svoj život. Jednak preto, aby sme sa i my stávali obetou ustavičnou, živou, ale hlavne preto, aby nás skutočne premenil na takých ľudí, ako to od nás vlastne očakáva, že budeme. Nech sa tak stane.

Najsv. Kristovo Telo a Krv  
Mk 14,12-25

Dnešný sviatok má zvláštnu históriu. Najprv sa slávil v meste Lutych (dnešné Belgicko) v 13. stor. Neskôr sa zaviedol pre celú cirkev. Na počiatku bol sen jednej mníšky a dogmatické vyhlásenie IV. Lateránskeho koncilu, že *chlieb a víno sa pri sv. omši premieňajú na Kristovo Telo a Krv; premieňajú sa vo svojej podstate, vonkajšie znaky ostávajú*.

Súčasným kresťanom sa už nábožné sny nesnívajú a dávne dogmatické vyhlásenia už nechápu. Viac ide o význam a úžitok. Aký je teda význam Ježišovej reči: *Toto je moje telo, toto je moja krv*? A aký význam to má, aby sme jedli jeho telo a pili jeho krv? Význam slov, že nejaké jedlo som ja, moje telo, sa nedá pochopiť, ak máme k veciam, k jedlu a nápoju, len tzv. konzumný vzťah. Niekedy jeme naponáhlo, často sami, často medzi cudzími. Niekto je, aby zahnal nervozitu. Celkom inú úroveň má jedlo, ak ho požívame v kruhu rodiny alebo s priateľmi. Zvlášť na sviatky. Aj tu je dôležité, čo jeme, ale dôležitejšia je samotná situácia a ľudia, s ktorými oslavujeme. Jedlo je časťou našej radosti, nášho priateľstva, našich vzťahov, ich utuženia či premenenia. Môže byť rodina rodinou, ak by spolu jej členovia nejedli? Môžeme sa s niekým priateliť, ak by sme s ním nejedli a nepili?

V takýchto súvislostiach treba vnímať Ježišove slová: Toto je moje telo, toto je moja krv. Ako keď niekto povie kamarátovi: Ak si so mnou nevypiješ, nie si kamarát! Iste, záleží aj na obsahu. Hovoril som o tom na sviatok Zoslania Ducha Svätého. Apoštoli po prijatí Ducha vyzerali tak, akoby si dobre vypili. Neviem, či tancovali, ale museli byť v eufórii. Zdrojom ich nadšenia však bol Ježišov duch, nie alkohol. V cirkvi máme viacero spôsobov, ako sa dostať do eufórie Ježišovho Ducha. Niektoré sú mimoriadne, iné normálne. Mimoriadnym spôsobom môže byť aj výnimočný umelecký zážitok, výnimočný zážitok uprostred prírody alebo nejaký hrdinský čin. Normálnym spôsobom je rozhovor s Ježišom a jedlo s Ježišom.

Mnohé udalosti, ktoré sa spomínajú v evanjeliách, že sa v nich Ježiš prejavil ako Boží Kristus, odohrávajú sa celkom obyčajne pri rozhovore a jedle. Mimoriadnymi sa tieto udalosti stávajú tým, ako sa Ježiš správa. Mnohých prekvapovalo, aký bol veľkorysý voči hriešnikom, ako s nimi jedol a pil – prv, akoby sa polepšili. Ježiš pri týchto stretnutiach rozdával seba a Božiu lásku, ktorá premieňala ľudí. Kto takto poznal Ježiša, mohol porozumieť jeho slová pri Poslednej večeri: Toto je moje telo; toto je moja krv; krv novej zmluvy. Ježiš tak hovorí preto, lebo do svojho konania vkladá veľa. Nielen dobrú vôľu, nielen priateľstvo, ale Božiu lásku, ktorá je v ňom; o ňu sa chce podeliť. Od iného priateľského pohostenia sa toto konanie líši tým, že nejde o utuženie jednej rodiny či jedného priateľstva . Ide o novú zmluvu, nový záväzok medzi ľuďmi a Bohom. Ježiš tým, ako žije, vytvára túto zmluvu nanovo, vytvára tento nový záväzok.

Tu už nejde o obchod, niečo za niečo, ale všetko za nič. Ježiš prišiel rozdať Božie *Všetko*. A nečaká za to nič, iba našu túžbu. Nedávno na jednej schôdzi bratislavských kňazov vyslovil jeden z prítomných obavu, že v *Roku milosrdenstva*, ktorý vyhlásil pápež František, budeme sa báť hriešnikom povedať pravdu. Reagoval som naňho s tým, že ja mám inú obavu – že ani v *Roku milosrdenstva* nebudeme milosrdní. Onen kňaz zasa reagoval tým, že Ježiš odpustil len tomu lotrovi, ktorý oľutoval svoje hriechy, a nie obom. Odpovedal som, že druhému nemohol, lebo po tom netúžil. Hlbší omyl je v predstave, že Boh (Ježiš) čaká, až niekto odprosí. Nie, to by bola tá stará zmluva, to niečo za niečo. Nová zmluva je všetko za nič. Je láska, ktorá zakrýva všetky hriechy. Samozrejme, zažije to len ten, kto vo svojom nič po tej láske aspoň zatúži. Kto ocení a prijme Božie *Všetko* ponúkané Ježišom.

Najsv. Kristovho Tela a Krvi  
Mk 14,12-16.22-26

Dnešný sviatok podčiarkuje to, čo cirkev slávi vlastne každý deň: Boh je medzi nami, je medzi nami cez Ježiša, jeho slovo, jeho konanie, jeho smrť a zmŕtvychvstanie. Na toto Božie oslovenie a konanie my odpovedáme svojím slovom a svojím konaním. Z Božieho oslovenia a našej odpovede sa tvorí to, čo nazývame sviatosť.

Mnohí ľudia chápu sviatosť ako nejakú ceremóniu. Vidia kňaza oblečeného do zvláštnych šiat, dívajú sa na ozdobený priestor, počúvajú zvláštnu slávnostnú reč... Sviatosti sú zaiste znaky, naznačenia. V tom zmysle sú aj ozdobou. Dôležité však je, či sú len znakmi na ozdobu alebo aj na premenu. Filozoficky sa rozlišujú slová a znaky ako informatívne a performatívne, teda oznamujúce a premieňajúce. Keď sa nám niekto prihovorí, môže to byť len oznam, ale môže to viesť aj k premene. Napr. z cudzích ľudí sa niekedy na základe určitých slov a gest postupne stanú priatelia (alebo naopak).

Cirkev pokladá sviatosti za premieňajúce znamenia. Aby takými boli, záleží na téme, obsahu znamenia a záleží aj na našom prístupe. Sviatosť Kristovho Tela a Krvi je pre nás sviatosťou, premieňajúcim znakom, lebo predstavuje najväčšiu udalosť Kristovho života – prečo Ježiš zomrel a že Boh ho vzkriesil. Z našej strany sa k tomu pridáva naša túžba: Chcem byť s tebou, Ježišu Kriste, chcem byť v tvojom živote, myslení a konaní, aby som žil s Bohom novú zmluvu. Už nie zmluvu Starého zákona, kde jeden je odmenený a druhý potrestaný, ale zmluvu Božej lásky, ktorá sa ponúka všetkým.

Ľudia zväčša rozmýšľajú, kto je dobrý, kto je zlý, kto má pravdu a kto ju nemá. Boh v Ježišovi však koná inak. Nepýta sa, kto je aký. Napokon, vie vopred. Ale ponúka čosi, vďaka čomu sa aj zlý stane dobrým. Ponúka novú zmluvu, píše sa v evanjeliu. Doslovne „krv novej zmluvy“, krv ako život novej zmluvy, život za cenu krvi. Takto sme pochopili Ježiša – jeho život daný pre nás, aby sme sa premenili. To je tá sviatosť ako premena, nie ozdoba.

Možno sme počuli, že v minulosti mali tzv. prírodné národy taký zvyk, že keď medzi nich prišiel cudzinec, najprv sa na neho dívali s nedôverou, ale keď ho pozvali do domu k spoločnému jedlu, tak to už bolo na život a na smrť. Jesť pri spoločnom stole znamenalo, že sa ľudia nezradia, že dajú za seba aj svoju krv. Ježiš to presne takto chápal. Len obsah rozšíril – nestali sme sa len my priateľmi, stal sa nám Boh priateľom a hostiteľom. Kto to prijíma a verí, premieňa sa a napr. aj to priateľstvo či lásku nesľubuje „do vetra“. Napokon, nijako inak nevieme zistiť, že Boh cez nás koná, že to funguje, len tak, že sami nezostaneme len pri túžbe, ale prejdeme ku skutkom.

**Toto je moje telo. Toto je moja krv. (11.6.09)**

Niekedy začiatkom nášho storočia sa veľa hovorilo a písalo o Tomášovi Wonkovi, ktorý býval v malej dedine pri Ilave. V dôsledku nerozumných pôžičiek sa dostal sa do položenia, v ktorom stratil všetko potrebné pre svoj vlastný život i pre rodinu. Útechu v tejto zložitej situácii hľadal v alkohole. Nebolo iného východiska len opustiť dom a neveľké pole, aby mohol aspoň niečo splatiť veriteľom. Bol vyučeným kamenosochárom, preto mu napadlo, že kvôli požehnaniu tých, ktorí budú bývať v jeho dome po ňom, vyhotoví z kameňa kríž a osadí ho na svoju roľu. Keď mal kríž hotový, začal na poli kopať jamu pre osadenie kríža. Pri hĺbení jamy, keď bol skoro meter hlboko v zemi, našiel železnú skrinku. V nej bolo cez 70 strieborných a zlatých mincí. Najstaršie boli z roku 1425 a najmladšie z roku 692. Objavený poklad zakúpilo múzeum za cenu vtedajších - 45 tisíc korún. Tomáš mohol dlhy pokojne zaplatiť, činili 28 tisíc korún a ešte mu zostalo pre rodinu. Kríž mu priniesol požehnanie, ktoré on chcel dopriať novému majiteľovi jeho majetku. Takéto prípady sa zaraďujú do kategórie šťastných ľudí. Dnes mnohí hľadajú niečo, čo im zaručí pozemské šťastie. K tomu majú dôležitou mierou prispieť aj Božie prostriedky.

Dnešným sviatkom nám Cirkev ponúka poklad, ktorý je so zárukou večného šťastia. „…lámal ho a dával im, hovoriac: «Vezmite. Toto je moje telo!» Potom vzal kalich, vzdával vďaky, dal im ho a všetci z nebo pili. A povedal im: «Toto je moja krv novej zmluvy, ktorá sa vylieva za všetkých…»“ (Mk 14,12-16.22-26). Kto bude jesť tento Chlieb, ten bude mať večný život. Kto je moje telo a pije moju Krv má večný život … ostáva vo mne a ja v ňom… Len Ježiš je zárukou večného života. Často sa dostávame do rôznych *„dlhov“,* ktoré spôsobujú naše hriechy - často hľadáme spôsob záchrany v rôznych polohách. Ak dokážeme lámať svoju pýchu i svoju hriešnosť v pokore pred Bohom, ak chceme byť ochotní pomáhať blížnym, obetovať sa za iných, môžeme objaviť tento poklad pre našu večnosť. Celý Kristov život bol lámaním a dávaním svojho života pre nás. Aj v posledných chvíľach svojho života nemyslí na seba, ale na nás. Chce naše dobro. Túži nám zanechať posilu. Vzal chlieb, lámala dával… Vzal kalich… Úžasná starostlivosť a ochota k obeti kvôli nám.

Veľa sa hovorilo a písalo o obeti manželov Plumovcov pre svoju deväťročnú dcérku. Tejto zlyhali pľúca. Otec jej obetoval časť vlastných pľúc. Lenže potom dcére zlyhal aj druhý pľúcny lalok a matka ochotne obetovala časť svojich pľúc. Žiaľ dievčatku zlyhalo srdce. Takmer 50 centimetrové jazvy na tele jej rodičov dosvedčovali, že boli ochotní všetko podstúpiť pre svoju dcéru. O svojom rozhodnutí nemali ani na chvíľu pochybnosti. Matka povedala: *„Keby som nebola dala Alici šance na život, neviem, či by som sama mala a mohla žit’. Chceli sme s manželom zachrániť svoje vlastné dieťa.“* Takáto obeta nás oslovuje hlboko v našom vnútri. Denne sa nám to pripomína a ponúka v obeti Ježiša Krista. Každá svätá omša je takouto výzvou i ponukou pre nás, nie pre záchranu tohto života, ale konečnému šťastiu. Pohľad na Ježišov kríž, na Jeho ranu v boku, by nám mal ukázať, ako veľmi nás miluje. Ak prijímame Jeho telo, tak sa aj my zjednocujeme s ním. Tu sa uskutočňuje úspešná duchovná transplantácia pre naše večné šťastie. Eucharistia nemá byť pre nás len odprijímanie Tela Kristovho, lebo to patrí k plnej účasti na svätej omši, ale my sa máme stať, akoby Eucharistiou sveta. Máme tento svet, ktorý je poznačený rôznymi neduhmi a problémami, premieňať cez zástupnú obetu Ježiša Krista.

Stará perzská povesť hovorí, ako si mudrc Saadi po namáhavej chôdzi ľahol v malom lesíku. Nemohol zaspať od vône, ktorá sa tu šírila. Sadol si a pozeral dookola, ale nevidel nijaké kvety. Zacítil, že vôňa vychádza zo zeme. Opýtal sa: *„Povedz mi zem, odkiaľ’ si nabrala, takú nádhernú vôňu, ktorá sa tak silne šíri?“* Zem odpovedala: *„Bola som obyčajná zem, taká aká je všade, ale dlhý čas tu na mne bola položená kytica ruži. Kyticu niekto zobral, ale vôňa ostala vo mne.“* //Apoštol Pavol nám hovorí veľmi jasne: *„Lebo sme Kristovou ľúbeznou vôňou pre Boha uprostred tých, čo sú na ceste spásy i tých, čo idú do záhuby“ (2 Kor 2, 15)*. Ak Ho prijímame s náležitou prípravou a zodpovednosťou, musí nás Jeho prítomnosť doslova presiaknuť. Nie je to pre nás odmena, - ale posila, pokrm na našej ceste. Vydávajme svedectvo o tejto posile v nás.

O malú chvíľu po sv. omši opúšťa Ježiš na krátky čas bohostánok. Kňaz v ruke s monštranciou a s veriacimi bude prechádzajú ulicami našej dediny. Zastavuje sa na štyroch miestach, podľa symboliky svetových strán. Kňaz žehná veriacich a celú svoju farnosť. Všetci prosia, aby ich Ježiš ochraňoval, aby ho prijali aj tam, kde ho ešte nepoznajú.

Obraz procesie vyjadruje prianie Ježiša, aby ľudia neblúdili ale naopak aby išli za ním. V procesii je vidieť jednotu. Všetci spoločne idú za Ježišom a on ich vedie. Ale priznajme si, že to je veľmi ľahké. To nás nestojí veľa síl. Pri procesii s Božím Telom nikto nemôže zablúdiť. Skúška nášho vzťahu ku Kristovi prichádza vtedy, keď ostávame sami. Keď už nie sme v zástupe veriacich, ale v prostredí, v ktorom žijeme.

Tam sa stretávame s rozličnými ľuďmi, názormi, orientáciami. V skutočnom živote cítime rozličné tlaky na náš život. To je ten labyrint v ktorom sa môžeme ocitnúť a stratiť orientáciu. Ale tu je aj najväčšia možnosť ukázať zmysel nášho vzťahu ku Kristovi. Ukázať sa ako silná osobnosť, ktorej prijímanie Krista pomáha ísť vlastnou cestou, ísť v smere, ktorý nám ukazuje Ježiš a spolu s ním a v ňom a skrze neho - šíriť túto jeho ľúbeznú vôňu.

*Pane Ježišu, ďakujeme Ti za ten dar, ktorým si Ty v nás a my v Tebe. Daj nám milosť, aby sme Ťa prijímali pre dobré svedectvo, ale aj ako záruku nášho večného života a šťastia u Nebeského Otca.*

**Boží lék**

Jednou ze zásadních chorob současného člověka je smutek a deprese. Kolikrát jsem už slyšel slova: „Nikoho jsem neprosil o svůj příchod na tento svět.“ To je naprosto pravdivé tvrzení, ale přece jenom když taková slova slyšíme, tak v nich vnímáme hořkost i smutek. Smutek i deprese bývají často výrazem životního znechucení. Náš život bývá smutný, nepříjemný, sužovaný depresí a znechucením především proto, že už pro něj nedokážeme vynaložit celkem žádné úsilí, že se o tento život už nedokážeme a možná ani nechceme snažit. Možná se také jedná o člověka, který nebyl milován a tak nedokáže už nic udělat proto, aby si zamiloval svůj život. Např. arogantní chování mládeže, ale i některých dospělých i seniorů, je často pokusem, jak na sebe upozornit. Je to v důsledku zoufalé volání po lásce. A protože se cítíme nemilováni a nedokážeme milovat sami sebe, pokoušíme se potěšit v našem smutku vlastními silami. Místo hledání skutečné radosti potom sáhneme po laciných náhražkách. Konzumní způsob života je plodem této prázdnoty a smutku. Projevuje se jako určitá forma úniku od skutečného, plnohodnotného duchovního i citového života k povrchní smyslové zkušenosti. Pokoušíme se v sobě zabít tento vnitřní smutek vnějšími prožitky. Ať je to alkohol, drogy, násilí, či jiné formy závislosti – to všechno slouží dnešnímu člověku jako prostředek k přehlušení smutku a životní nudy. Zkušenost ale ukazuje, že tyto „léky“, k nimž někdy automaticky saháme, nejenže nevyvolají radost, ale naopak v člověku zanechávají ještě větší zklamání a smutek.

Navíc člověk má tendenci v tomto smutku hledat viníka. Kdo za to může? Kdo to způsobil? Jenže tak se lidské zranění jenom ještě víc prohlubuje a rozrůstá. Často se potom přizpůsobujeme svým stavům svéráznou filosofií: „Život je už prostě takový a tady se nic už nedá dělat.“ Mnozí dnes dokonce považují tento pesimismus za projev moudrosti a odkládání zbytečných iluzí. Bohužel velmi mnoho tvůrců světové kultury ukazuje veřejnosti především temné stránky života. Je sice pravda, že odrážejí část skutečnosti, ale nevystihují ji celou. Proč? Protože v každém člověku je přece touha po lásce, po službě, po tvůrčí práci, po duchovním životě, po přátelství s Bohem. To vše je ukryto v každém z nás, i když to možná necítíme tak zřetelně.

A objevíme-li v sobě tyto touhy, objevíme i chuť do života, radost z něho a nebudeme litovat námahy.

A to je to, co bych dnes chtěl říci. A sice, že v eucharistii, můžeme nalézt zdroj radosti i chuti do života. Ta radost je Boží dar, ale člověk pro to musí také něco udělat. Ale díky eucharistii můžeme znovu objevit radost, smutek ustoupí a touhy budou naplněny. Eucharistie je přece oslavou vítězství. Je to oslava vítězného Ježíše, je to oslava vzkříšení a to je přece radost. Jak to, že se můžeme tvářit smutně, nebo jako kakabus, když jsme přijali eucharistii? Jak to, že jsme všichni při mši smutní, když se setkáváme s živým Pánem? Jak často nám chybí skutečná radost! Ale ta je v eucharistii! To je skutečný a pravý zdroj radosti. Kéž bychom ho znovu objevili. Ježíš, který nepřináší ani smutek, ani depresi, ale který přináší radost. Kéž by to bylo na nás vidět při mši a především při svatém přijímání. V té chvíli přece nemůžu být smutný. Kéž bychom objevili v eucharistii tu nejhlubší radost a to největší potěšení života.

Druhý vatikánský koncil nám připomněl, že Kristus je mezi námi přítomen mnoha způsoby. Nejen ve svátosti oltářní, ale i ve slovu evangelia, v osobě kněze, který nám káže Krista, a také ve společenství věřících. Slavnost Božího Těla je oslavou přítomnosti eucharistického Těla a Krve Páně. A je i oslavou naší. I my jsme Boží Tělo, jsme údy tajemného těla Kristova. Stáváme se Tělem Kristovým, když přijímáme svátost oltářní, když nasloucháme Božímu slovu a žijeme podle hlasu evangelia. Když se tu shromažďujeme a modlíme ve jménu Pána Ježíše.

My zde jsme také Tělem Kristovým, každou mši svatou, když se tu sejdeme a společně slavíme svatou hostinu lásky. Je to pravda tajemná ale skutečná. Jsme Tělo Kristovo. Každou společně slavenou mši svatou, každým gestem lásky se stáváme více Tělem Kristovým, lidem Božím. Nelze to pochopit, ale lze to prožít, zažít, procítit. Je třeba ovšem pomyslet i na závazek, který z toho plyne. Když odcházíme ze mše svaté, může opravdu Pán Ježíš o nás říct: toto je mé tělo? Pán Ježíš chce v nás mít své tělo.

Chce mít: sví ústa v našich ústech, aby skrze nás mohl mluvit. Chce mít: své srdce v našich srdcích, aby skrze nás mohl milovat. Chce mít: své ruce v našich rukou, aby skrze nás mohl dál pomáhat jiným. Chce mít: své tělo v našem těle, aby v nás pokračoval ve vykupování světa kdekoliv v jeho duchu snášíme nemoci a bolesti. Na toto vše chceme myslet, až nám po proměnění zasvítí v monstranci bílé Tělo Páně. Potom nabídneme své srdce, jako celoživotní monstranci Tělu Pána Ježíše. Pojďme tedy vložit na obětní misku dar sebe sama, abychom i my byli dnes proměnění v Tělo Pána Ježíše.

**Slávnosť Najsvätejšieho Kristovho Tela a Krvi v roku C**

Drahí bratia a sestry! Keď sme boli malí, naši rodičia nás učili podeliť sa. A oni sami boli v tomto veľkým príkladom. Otcovia a mamy dodnes radšej odoprú sebe, ako by mali odoprieť vlastným deťom. Dojedia zvyšky z obeda alebo si dajú len niečo jednoduchšie. Aj nás učili, že s čokoládou sa máme rozdeliť, že si máme všímať, čo ten druhý potrebuje. Táto schopnosť rozdávať druhým, či lepšie rozdávať sa je vlastnosťou, ktorú potrebuje každá rodina, každá spoločnosť na to, aby prežila. Ak sa totiž vieme deliť, ak si všímame druhých, tak to znamená, že sa ešte medzi nami úplne nestratilo puto jednoty a že máme v sebe prameň sily, ktorý nám umožňuje správať sa práve takto.  
  
Keď dnes slávime sviatok Najsvätejšieho Kristovho Tela a Krvi, tak si pripomíname obetu, ktorú pre nás podstúpil Boh. Bola to obeta, ktorá šla do krajnosti a ktorú si každý deň sprítomňujeme na našich oltároch. Lukášovo evanjelium, ktoré sme počuli, vysvetľuje, v čom takáto obeta spočíva. Počúvame o zástupoch, ktoré Pána Ježiša nasledovali všade tam, kam šiel. A Ježiš si všíma ich potreby, vidí, ako hlcú každé jeho slovo; preto nechce, aby si vo svojej horlivosti ublížili. Nasýtil túžbu ich srdca po pravde, po Bohu – ale teraz nastáva chvíľa, aby im viditeľným zázrakom dosvedčil, že má naozaj moc, o ktorej hovorí. Preto prikáže učeníkom, aby usadili zástup. A hoci nemajú dostatok chleba a rýb, Ježiš vie, čo urobí. Doslova sme počuli: „potom vzal päť chlebov a dve ryby, pozdvihol oči k nebu, dobrorečil nad nimi, lámal ich a dával svojim učeníkom, aby ich predkladali zástupu.“ Zástup sa naozaj nasýtil. Ježiš zázračne rozmnožuje pozemské dary: chlieb a ryby, rozdáva ich zástupom. Z mála sa nasýtia mnohí. A v tejto neobyčajnej udalosti vidíme nielen predobraz svätej omše, ale aj lepšie pochopenie Ježišovho poslania, ktorý prišiel na svet, aby nás priviedol k Otcovi. Inými slovami: prišiel, aby sa rozdával, a aby sa z neho nasýtili mnohí.  
  
Drahí bratia a sestry! Udalosť zázračného rozmnoženia chlebov a rýb nám pripomína, že Boh aj z mála dokáže zasýtiť mnohých. A čo je ešte dôležitejšie, takto vytvárame medzi sebou navzájom i s ním puto mocnej, hoci neviditeľnej jednoty. Dostávame veľkú pomoc, aby sme vedeli vyjsť zo seba, víťazili nad svojimi slabosťami a hriechmi. Ak teda Cirkev neprestajne vyzýva veriacich, a robí tak i dnes, aby sme často prijímali Eucharistiu, tak to nie je len pre dobro jednotlivca, ale aj pre dobro celého spoločenstva, celého Božieho ľudu. Ak prijímame Sviatosť Oltárnu, spájame sa medzi sebou navzájom. Nespája nás iba to, že sme ľuďmi, ale aj skutočnosť, že sme Božími deťmi, že sme všetci v duchu slov sv. Pavla údmi jedného tela, ktorého hlavou je Kristus. Ak rastiem vo svätosti, spolu so mnou rastú na ceste k Bohu aj moji najbližší, stávam sa pre nich svetlom, dobrým príkladom. Nemusí to byť na mne vidieť. Ale cezo mňa pôsobí zázračným spôsobom Boh sám. Usadené zástupy z dnešného evanjelia sa nasýtili, lebo ich sýtil Boh. Poslúchli ho a čakali na pokrm. A to bol pokrm, ktorý dokázal zasýtiť iba telo. Práve v dnešný veľký sviatok, na Božie Telo, by sme si mali uvedomiť, že Boh nechce veľa, ani nás do ničoho nebude nútiť. Len čaká, že sa obrazne povedané „usadíme“, aby nás zasýtil jedlom, po ktorom už nebudeme viac hladovať. Z celej duše a z celej sily túžme po tomto pokrme, lebo ak po ňom budeme túžiť, budeme ho aj vyhľadávať a prijímať. Tak budeme rásť vo svätosti, tak zmocnie puto medzi nami navzájom a tak dostaneme silu podľa Ježišovho vzoru rozdávať sa.  
  
​Drahí bratia a sestry! Keď nás rodičia učili podeliť sa, robili to preto, aby sme sa naučili všímať si potreby druhých ľudí a aby sme vedeli dávať zo svojho. Dnešná slávnosť nám pripomína, že Boh veľmi dobre vie, čo k životu potrebujeme. Vedel, že potrebujeme premôcť dve najväčšie prekážky: hriech a smrť a že to sami nedokážeme. Preto poslal na svet svojho Syna. A On sa rozdával, stále dával ľuďom najavo, že Božia láska nepozná hranice, že Boh, ktorý je láska sa chce nám, ľuďom, rozdávať. Eucharistia, najsvätejšie Kristovo Telo a Krv, je pre nás veľkým darom. Uvedomme si jeho cenu a jeho silu, často ho využívajme. Poslúchnime Ježiša, nechajme sa usadiť a On nás nasýti pokrmom, po ktorom už nebudeme hladovať. On nás nasýti pokrmom, ktorý nás povedie ku svätosti, vďaka ktorému sa medzi nami upevní puto jednoty a ktorý nám dá silu rozdávať sa. Amen.