**Nanebovzatie Panny Márie - Lk 11,27-28**

BS - niekedy sa nám môže zdať, že sa svätí skrátka už svätými narodili. Ale svätosť je v každom z nás a rastie do tej miery, nakoľko vo svojom živote hľadáme Boha, zamýšľame sa nad jeho slovami a učíme sa poslúchať jeho príkazy a dennodenne plniť jeho vôľu. To je svätosť, v ktorej je nám veľkým príkladom Mária. Mária pochopila, ako Boh koná na tomto svete prostredníctvom ľudí. Spoznala, že rád používa slabých a maličkých k tomu, aby pokorili mocných. Všimla si, že rád naplňuje svoje plány neobvyklým spôsobom – rozdeľuje Červené more, zbavuje Šaula vlády a pozdvihuje Dávida alebo dokonca posiela svoj ľud do vyhnanstva, aby sa tam naučil poslúchať jeho príkazy. A medzi tým, keď premýšľa nad Božím jednaním, pripravoval ju Boh na deň, kedy i ona dostane pozvanie k účasti na jeho pláne.

Mária vložila celú svoju budúcnosť s veľkou dôverou do Boží rúk. Každý okamžik pre ňu znamenal príležitosť, aby sa jej viera a láska k Bohu prehĺbila. Keď Jozef uvažoval, či má od nej odísť, zostala Mária pokojná, pretože verila, že Boh dokončí svoje dielo. Pri návšteve Alžbety sa jej viera prehĺbila, keď počula jej slová ktorými oslavovala Boha. A nakoniec urobila Mária i posledný krok – pod krížom, zo srdcom plným bolesti, vložila svojho syna do Božích rúk. Sme povolaní, aby sme každý deň vnášali do situácií, v ktorých sa nachádzame, Boha. Ježiš chce, aby sme premýšľali o jeho slovách, a dali mu tým možnosť sformovať z nás Boží ľud. Boh z nás dokáže urobiť svätcov, ale my sami sa musíme rozhodnúť, či mu otvorím svoje srdce. Zverme mu naše najtajnejšie myšlienky a priania, aby sa nás mohol dotknúť a viesť nás. Spolu s Máriou dnes oslavujme tento deň, naplnení dôverou, že v každom z nás dokončí dielo, ktoré začal.

**Lk 11,27-28**

Aký význam má slávenie mariánskych sviatkov pre náš život – ten každodenný, ktorý má svoje radosti, ale i problémy a starosti? Je to v tom, že si pripomíname osobnosť Panny Márie, môžeme sa bližšie pozrieť na jej život a vidíme, že to nebol život bohatej ženy, ktorá mala množstvo služobníctva a žiadne problémy.

Bola to jednouchá žena žijúca v nie mimoriadnych pomeroch. A čo ju charakterizovalo, bola **viera**. Poznáme zo Svätého písma vetu: **tieto slová si uchovávala v srdci a premýšľala o nich**. A práve na ňu v plnej miere platí Ježišova veta, ktorú sme dnes počuli z 11. kapitoly Lukáša: **počúvala Božie slovo a uskutočňovala ho.**

Podľa príkladu Panny Márie naša viera v Boha bude správna a plnohodnotná vtedy, keď budeme počúvať Božie slovo a keď ho budeme vo svojom živote uskutočňovať.

Jeden misionár v Afrike cestoval vlakom. Modlil sa breviár a v ňom mal obrázok Panny Márie. Vedľa neho sedel domorodec a pozeral na obrázok. O chvíľu misionára preruší a pýta sa ho: **„Kto to je na obrázku? Je to tvoja sestra? Alebo snúbenica?“ „Nie“, odpovedá misionár, „je to moja matka“.** Domorodec sa ešte raz pozrel na obrázok, potom na misionára a hovorí: **„Ale ty sa na ňu vôbec nepodobáš“.**

Keď domorodec vystúpil na najbližšej zastávke, misionár začal rozmýšľať, prečo sa nepodobá na Pannu Máriu. Vôbec tu nešlo o to, že je muž. Začal si spytovať svedomie: Majú moje oči niečo v sebe z dobrých očí Márie? Má moje srdce niečo z citlivého srdca Márie? Moje ruky, či sa dokážu namáhať pre iných? Či dokážu robiť diskrétne, bez čakania na vďaku? Aká je moja prítomnosť uprostred ľudí? Mám niečo v sebe z Máriinho správania?

Skúsme si i my položiť podobné otázky typu: ako sa náš život podobá životu Ježišovej Matky. Nezabúdajme tiež ale, že nie sme sami, veď uznávame, že sú pravdivé slová modlitby: nie je znať, žeby bol niekto opustený, kto sa utiekal pod tvoju ochranu a teba o pomoc alebo o príhovor žiadal.

Amen.

Maria vložila celou svou budoucnost s velkou důvěrou do Božích rukou. Každý okamžik pro ni znamenal příležitost, aby se její víra a láska k Bohu prohloubila. Když Josef uvažoval, jestli má od ní odejít, zůstala Maria klidná, protože věřila, že Bůh dokončí svoje dílo. Při návštěvě Alžběty se její víra prohloubila, když slyšela její slova oslavující Boha. A nakonec učinila Maria i poslední krok – pod křížem, se srdcem plným bolesti, vložila svého syna do Božích rukou. Jsme povoláni, abychom každý den vnesli do situace, v níž se nacházíme, Boha. Ježíš chce, abychom přemýšleli o jeho slovech, a dali mu tím možnost zformovat z nás Boží lid. Bůh z nás dokáže udělat světce, ale my sami se musíme rozhodnout, zda mu otevřeme srdce. Svěřme mu naše nejtajnější myšlenky a přání, aby se nás mohl dotknout a vést nás. Spolu s Marií dnes oslavujme tento den, naplněni důvěrou, že v každém z nás dokončí dílo, které začal.

Někdy se nám může zdát, že se svatí prostě svatými už narodili. Ale svatost je v každém z nás a roste do té míry, nakolik ve svém životě hledáme Boha, zamýšlíme se nad jeho slovy a učíme se poslouchat jeho příkazy a dennodenně plnit jeho vůli. To je svatost, jejíž velkým vzorem je pro nás Maria. Maria pochopila, jak Bůh jedná na tomto světě prostřednictvím lidí. Poznala, že rád používá slabých a maličkých k tomu, aby pokořil mocné. Všimla si, že rád naplňuje svoje plány neobvyklým způsobem – rozděluje Rudé moře, zbavuje Saula vlády a pozdvihuje Davida nebo dokonce posílá svůj lid do vyhnanství, aby se tam naučil poslouchat jeho příkazy. A mezitím, když přemýšlela nad Božím jednáním, připravoval ji Bůh na den, kdy i ona dostane pozvání k účasti na jeho plánu.

**Nanebovzatie P.Márie Lk 1,39-56**

Počas roka slávime v katolíckej cirkvi niekoľko väčších i menších sviatkov Panny Márie. Ten dnešný patrí k najväčším, vo viacerých okolitých krajinách majú aj voľný sviatočný deň.

V našich kostoloch je Mária tradične zobrazená v strede ako hlavná postava, hoci jej nikdy neprislúchala žiadna rozhodovacia právomoc v cirkvi. Napriek tomu je pokladaná za účinnejší nástroj Boží pri hlásaní Ježišovho posolstva ako všetci ostatní učeníci a apoštoli. Pannu Máriu viac ako kohokoľvek iného pokladáme za človeka, ktorý je vzorom v schopnosti Boha počúvať, poslúchať ho a dávať sa mu k dispozícii celým svojím životom.

Práve z tohto dôvodu bola Mária vždy v katolíckej cirkvi mimoriadne uctievaná. Ako vzor viery, ako príklad toho, čo je správna viera, nie ako modla, bohyňa či čarodejka, ktorá zázračne koná a rieši veci namiesto Pána Boha. Panna Mária nie je sekretárkou u Ježiša Krista, ktorá by potichu v zákulisí zariadila, čo sa priamo u Ježiša či Pána Boha zariadiť nedá. V správnej katolíckej tradícii sa Mária nikdy nestavala medzi ľudí a svojho syna a nikdy sa nad iných nepovyšovala. Jej pozícia je dobre vystihnutá v Jánovom evanjeliu, kde počas svadby v Káne Galilejskej pripomína Ježišovi, že na svadbe chýba víno, ale ustarosteným hostiteľom napokon povie: „Urobte všetko, čo vám on povie!“ (Jn 2,5) Mária teda ukazuje na Ježiša, nestavia sa na jeho miesto, ale vedie k nemu.V tejto súvislosti aj názov dnešného sviatku, hoci v mnohom pripomína Kristovo nanebovstúpenie, je iný. Nehovoríme o Máriinom nanebovstúpení, ale nanebovzatí, aby sa jasne odlíšila situácia Márie od situácie Ježišovej. Ježiš tiež koná v spolupráci s Bohom a modlí sa k nemu, Božie pôsobenie v ňom je však celkom jedinečné, a to až tak, že povieme: On je Boží Syn. Áno, aj my ostatní máme byť Božie deti, ale stávame sa nimi práve vďaka zasväteniu sa Bohu cez Ježiša Krista, nie sami za seba. Preto aj v prípade Márie nejde o vlastné vystúpenie do neba, do plnosti života, ale o prijatie, obdarovanie.

V Ríme je najstarším kostolom zasväteným Panne Márii kostol Santa Maria Trastavere. V ňom možno vidieť mozaiku, ktorá znázorňuje Máriino nanebovzatie. Na mozaike sú Ježišovi učeníci, ako smútia pri smrteľnej posteli Panny Márie. Ježiš je zobrazený tak, že z výšin prekračuje pomyselnú hranicu medzi nebom a zemou, aby s láskou vzal do náručia svoju matku. Ona je zobrazená ako maličká postava, temer ako dieťa odeté do svetelných šiat. Ježiš ju dvíha a nesie do Tajomstva Božej lásky, ktoré je znázornené kotúčom pripomínajúcim slnko.

Nanebovzatá Panna Mária je takto od prvých počiatkov kresťanstva zobrazovaná ako symbol nádeje pre všetkých ľudí. Chce nám ukázať, čo nás čaká, ak pôjdeme životom podobne ako ona. Ak sa dáme aj my Bohu k dispozícii, budeme raz aj my vzatí do Božieho náručia, budeme unesení a prijatí Bohom, o ktorom ktosi povedal, že „horí ako slnko nekonečným plameňom lásky, aby sa nám celom daroval“.

**Nanebovzatie Panny Márie –** 17:00h GL

Milí bratia a sestry, Kristus vstal z mŕtvych, prvotina zosnulých – to nám dnes hovorí svätý Pavol v liste Korinťanom. Kristus vstal z mŕtvych ako prvotina zosnulých, teda prvý z tých, ktorí zosnuli, vstal. A vieme, že Ježišovo zmŕtvychvstanie a nanebovstúpenie, ako aj život v Božej sláve je pozvaním pre všetkých tých, ktorí mu uverili, aby ho nasledovali. Matka Božia je prvotina tých, ktorí dosiahli nebeskú slávu s telom i dušou. Boh si ju ako prvotinu celého ľudského pokolenia vzal k sebe do neba s telom i dušou, aby ju korunoval večnou slávou. To je téma, význam, príčina na oslavu Boha v dnešný sviatok Nanebovzatia Panny Márie.

Vo viere ku ktorej nás povzbudzuje svätá Cirkev, ku ktorej nás povzbudzuje Božia milosť, ktorá pôsobí v našej duši, v našom živote, v tejto viere sa pre nás všetkých odkrýva príležitosť uzrieť Božiu slávu a uzrieť ju v celej svojej bohatosti. Je na mieste pýtať sa: *„Ak očakávam slávu Boha, ako sa k nemu môžem dostať? Čo mám robiť? Čo je potrebné v mojom živote, aby som si oslávenie svojho tela a duše zaslúžil?“* Ak by sme sa pýtali Matky Božej, ako sa pýtala Alžbeta: *„Čím som si zaslúžila, že matka môjho Pána prichádza ku mne“,* ak by sa Matka Božia pýtala: *„Čím som si zaslúžila, že som mohla uzrieť Božiu slávu vo svojom tele a duši, oslávenom tele a oslávenej duši?*“ , mohli by sme v dnešnom Magnifikate nájsť odpoveď a cestu. Mária ju vyjadruje veľmi jednoducho: *„Lebo Boh povýšil ponížených“* , ponížených duchom, ponížených telom, ponížených celým životom tu na zemi. Takto si Boh sám oslávi tých, ktorí sa mu dávajú do služby a povyšuje ponížených.

Keď sledujem život Matky Božej, vidíme že si uchováva poníženosť ako záruku ďalších milostí pre celý svoj pozemský život. Vedela, že pokora jej prináša ďalšiu milosť a ďalšie pozdvihnutie. Nie v ľudských očiach, ale v očiach Božích. Keď pri anjelovom zvestovaní dostáva oznámenie, že sa má stať Božou matkou, nevyslovuje svoje *„áno“* v pyšnej sebaistote: *„To je úžasné! Ja chcem byť Božou matkou!“* Nič také nepočujem z jej úst. Skôr naopak: *„Ako sa to stane, veď ja muža nepoznám?“* Vidieť, že jej vnútorný postoj je pokorný. Necíti sa hodná ani schopná na úlohu, ktorú jej Boh pripravil. A napriek tomu, keď ju anjel ďalej posilňuje, povzbudzuje: *„Neboj sa, našla si milosť u Boha!“ ,* vtedy vie povedať opäť s veľkou pokorou: *„Hľa, služobnica Pána, nech sa mi stane podľa tvojho slova!“* Ak človek vie povedať Bohu, ale aj človekovi: *„Hľa som tvoj služobník*“! , to je znak, že má pokorné srdce. Ak sa chceš pripodobňovať Matke Božej a kráčať jej cestou, neboj sa denne vyjadrovať tento postoj: „Hľa, služobník Boží, hľa služobnica Božia! Bože, som tvoj služobník, som tvojím služobníkom tam, kde si ma postavil. Niektorý ste v rodine, matky, otcovia, niektorí možno len v začínajúcich manželstvách, niektorí ste v pozícií detí voči rodičom. Niektorý ste možno slobodní, máte tiež svojich bratov a sestry, ktorým je potrebné slúžiť. Nech tento postoj Matky Božej: Hľa služobnica alebo služobník, je výrazom pokorného a ochotného vstúpenia do tých potrieb, ktoré nám Boh dáva vidieť v našich najbližších.

Neskôr keď sa už Panna Márie stala matkou, stáva sa pokornou služobníčkou Jozefa. Jozef bdie nad ňou i nad Božím Synom a ujíma sa služby vedenia Božej rodiny. Mária bez akýchkoľvek námietok a s pokorou dáva svoje *„áno“.* Ako ho dala Bohu, tak ho dáva aj svojmu mužovi. Neprotestuje, nezdráha sa, aj keď výzvy, ktoré Jozef tlmočí, sa ťažko prijímajú matke, ktorá má novonarodené dieťa. A predsa, bez akýchkoľvek protestov kráča s ním, lebo je pokorná služobníčka. Neskôr, keď sa im Ježiš ako dvanásťročné dieťa stratí a keď ho nájdu v chráme, matka sa pýta: *„Prečo si nám to urobil...?“*Ježiš odpovie. *„A to ste nevedeli, že mám byť vo veciach svojho Otca?“* Mária neprotestuje a nevyčíta mu to. Počúva svoje dieťa, čo jej hovorí, chce vedieť, čo sa deje v duši Božieho Syna, chce vedieť, čo sa cez jeho odpoveď má pohnúť aj v jej duši.

Bratia a sestry, koľká Božia múdrosť a aké Božie odpovede sa skrývajú často v odpovediach našich detí, hoci sú len malé. Rodič, ktorý vie počúvať svoje dieťa, ktorý sa vie započúvať do tajomstva detskej duše, ktorý má dosť pokory, aby ho počúval, často zistí, že cez jeho vlastné dieťa ho Boh upozorňuje na hodnoty, ktoré nám dospelým niekedy unikajú. Ak dospelý človek nechce počúvať Boží hlas cez svoje deti a myslí si, že cez ne sa nemôže nič dôležité dozvedieť, to je vždy znak ľudskej pýchy. Mária vedela počúvať svojho dvanásťročného syna a vôbec to nepovažovala za stratu svojej materskej autority. Neskôr keď Ježiš začína verejne účinkovať, niektorí ho oslavujú a niektorí jeho vonkajšiu slávu aj požívajú, Máriu medzi nim nenájdeme. Nenájdeme ju tam, kde je jej Syn oslavovaný, nie preto, žeby jej nepatrila sláva, ale preto, že ona nestojí o ľudskú slávu. Mnohí sa tlačili vtedy k Ježišovi, no ona bola kdesi v úzadí, nenápadná. Na scénu vystupuje až vtedy, keď Ježiš prestáva byť atraktívny, až vtedy, keď odchádzajú od neho aj jeho najbližší. Až vtedy prichádza, aby bola pri ňom, lebo tak koná pokorný človek, tak sa prejavuje rodič, tak sa zachová Božia duša k svojim bratom a sestrám.

Bratia a sestry, to je ponúknutá cesta, Máriina cesta. Boh povyšuje ponížených. Myslím si, že dejiny Cirkvi jasne hovoria o tom, kto v súčasnosti používa najväčšiu slávu, o ktorú sa stará Boh. Ľudská sláva, ľudská oslava je pominuteľná a veľmi krátka. Nestojí za nič. Ak nám má ísť o nejakú slávu, tak jedine o tú, ktorú sám Boh si môže na základe svätosti nášho života v nás uskutočniť, aby mohol osláviť seba.

V dnešný deň vo viacerých rehoľných rodinách skladajú rehoľní bratia a sestry sľuby, prípadne majú obliečku. Pýtam sa: Prečo tieto sestry a títo bratia spájajú svoje zasvätenie Kristovi práve s týmto dňom. Prečo si vybrali práve sviatok Nanebovzatie Panny Márie? Lebo vedia, že aj rehoľné rúcho, ktoré si obliekajú, sľuby, ktoré skladajú, sú vyjadrením úzkeho spojenia s tou, ktorá celým svojím životom nasledovala toho, ktorý jej zaistil večnú slávu. Každá rehoľná sestra, rehoľný brat chce svojím odovzdaním sa Kristovi na sviatok Nanebovzatia Panny Márie vyjadriť, že chce kráčať po ceste malosti a pokory. Rehoľné rúcho, ktoré si oblečú, nie je pre ľudí vo svete znamením slávy. Viac je tých, ktorí si z neho robia posmech. Ale zasvätené osoby si ho práve preto obliekajú, aby svojou poníženosťou a životom Bohu dávali tomuto svetu najavo, pre koho žijú a od koho očakávajú večnú slávu. Ľudia ich oslavovať nebudú, môže ich osláviť jedine Boh. A to sa aj stáva.

Brata a sestry, sme všetci pozvaní ísť k večnej sláve cestou malosti a pokory. Nebojme sa jej, je to cesta aj pre nás. Matka Božia nás na nej predchádza a sprevádza. Nech nás v tom posilňuje aj dnešné slávenie Eucharistie.