**Ján Hollý Svatopluk**

Narodil sa v roku 1785 v Borskom Mikuláši. Jeho rodičia boli chudobní roľníci. Študoval v Skalici a Bratislave, potom prešiel na filozofiu do Trnavy, kde skončil teológiu. Stal sa katolíckym kňazom, bol aj farárom. Pôsobil na fare v Maduniciach, potom šiel na Dobrú vodu, kde strácal zrak. Zomrel v roku 1849 v Trnave.

Vo svojom živote sa snažil

Uplatniť materinský jazyk v slovenskej literatúre, - preveriť literárne možnosti slovenského jazyka, - vytvoriť národnú literatúru, - osláviť slávnu minulosť Slovanov, špeciálne Veľkú Moravu.

Tvorba

Prekladal veľké antické diela, vyšlo to pod názvom Rozličné básne hrdinské. O Veľkej Morave: Svatopluk Cyrilo - Metodiáda Sláv. Život pastierov ospieval v diele Selanky. Príležitostné oslavné básne vyšli v zbierke Pesňe. Témou Žalospevov sú trpké príhody a osudy slovenského národného života. Svätopluk V tomto epose autor zachytáva obdobie Franskej ríše, historické údaje a fakty prispôsobuje hlavnej myšlienke diela - aktualizuje. Ospieval osudy veľkomoravského kráľa. Os deja tvoria víťazné boje brániacich sa vojsk Veľkej Moravy proti útočiacim Nemcom.

Dej

1.spev : Svätopluk, kráľ Slovákov, v žalári, kam ho dali Nemci, lebo ho podozrievali, prosí Boha o vyslobodenie. Je vypočutý, Boh posiela svojho posla ku Karolmanovi s rozkazom, aby Svätopluka z väzenia pustil. Rozhodne sa dať Svätoplukovi Rastislavovu krajinu za istých podmienok.

2.spev : Krajina sa chystá na vojnu, ktorá sa blíži.

3.spev : Černoboh, symbol diabla, sa hnevá na Svätopluka, že dal spáliť jeho modlu a vystupuje z pekla. Premení sa na kňaza a navádza ľud. Ten je však od Konštantína a Metoda poučený o pravom náboženstve, a tak ho vysmejú. Černoboh kuje pomstu.

4.spev : Černoboh prichádza na Devín k Slavomírovi a berie na seba Rastislavovu podobu. Vo sne mu vykresluje, aká hrôza ho čaká, keď sa dostane Svätopluk na trón. Černoboh taktiež zvolá svojich druhov a burcujú pohanských Slovanov k hnevu a zlosti, len čo vypukne vojna.

5.spev : Ľudomír sa vracia domov. Slavomír mu povie, čo mu vyjavil Rastislav vo sne. Všetci si myslia, že Svätopluk tiahne proti nim a chcú s ním ísť do vojny. Ľud sa tiež dvíha a spoločne tiahnu...

6.spev : V tomto speve je báj o príchode Slovanov do Európy, ich zvyky a spôsob života.

7.spev : Karolman dáva Svätoplukovi osobitne pre neho ukovanú výzbroj. Svätopluk ide za vojskom. Povzbudzuje vojakov k udatnosti.

8.spev : Černoboh vidí, že vojsko sa blíži k Devínu, a tak burcuje svojich druhov, aby im prekážku postavili - čo sa aj stane. Svätopluk tiahne s Nemcami. Vojská bojujú. Svätopluk nenápadne vezme polovicu svojho vojska a napadne Slovákov zboku, čo nečakali. Slováci sa vystrašení utiahnu na Devín.

9.spev : Svätopluk je s Nemcami, lebo nemal na výber - inak by bol zostal v žalári do smrti. Prichádza sám za Slavimírom na Devín a chce, aby ho vyhlásili za kráľa. Odmietajú, že radšej všetci umrú. Svätopluk im vykresľuje svoju ťažkú situáciu. Všeslav nakoniec navrhne, že nech sa Svätopluk opäť vráti k Slovanom a stane sa kráľom. Všetci súhlasia. Rozzúrení Nemci tiahnu na Devín.

10.spev : Autor vykresľuje boje na Devíne. Slováci sú odvážni, Nemci nakoniec prehrávajú a tiahnu naspäť. Britwald, ich veliteľ, je nazlostený a vracia sa do tábora.

11.spev : Černoboh vyčíňa, a tak Konštantín prosí Boha, aby ho zastavil, do pekla poslal. Boh pomôže - zošle Michala. Svätopluk vyšle zvedov k Nemcom, aby vedel ich plány. Tí sa vracajú s tým, že Nemci ležia v stanoch a na boj pripravení zavčas rána majú vytiahnuť na bojisko.

12.spev : Ešte ani slnko nevyšlo, už sa vojská stretávajú a tvrdo bojujú. Padlí sú na oboch stranách. Svätoplukove vojsko začína vyhrávať, a tak Britwald vyzve na súboj samotného Svätopluka. Bojujú spolu, až nakoniec Svätopluk Britwalda porazí. Svätopluk neskôr zakladá veľké kráľovstvo Slovákov.

Kompozícia

12 nepomenovaných spevov, na začiatku každého je obsah. Bernolákovčina, inverzia, veľká epická šírka. Rozsiahly a podrobný dej. Autor využíva propozíciu - naznačenie deja.

**LITERÁRNY DRUH:** epika  
**LITERÁRNY ŽÁNER:** Epická básnická skladba  
**LITERÁRNE OBDOBIE:** klasicizmus  
**TÉMA:** Boj Slovákov s Nemcami.  
**IDEA:** Túžba udržať svoj národ slobodný.  
**VERŠ:** Elegické distichon (časomerný veršový systém)  
**LYRICKÝ SUBJEKT:** slovenský národ

KONFLIKT:

Snaha Nemcov získať Svätopluka na svoju stranu a s jeho pomocou poraziť  
Slovákov.

RIEŠENIE:

Svätopluk sa nakoniec pridá k svojmu národu a povedie ho do bitky s Nemcami

OSNOVA:

1. Spev o Svätoplukovi  
2. Prosba k Umke  
3. Na sneme  
4. Zapredanie Nemcom  
5. Báj o slovanskom živote  
6. Začína boj  
7. Svätopluk na strane Nemcov  
8. Svätopluk na strane svojho národa  
9. Krutý boj  
10. Vytúžená sloboda

MYŠLIENKA:

Tam to mi víra daná, ku milej toto ráže mi vlasti láska robiť. Poneváč ale každý túžne za sladkú dychtivá slobodú a hledí poddanstva sa pozbyť: k vám radšej sa pridám, královskú nad vami berlu vezmem a udatné povedem na Karolmana vojsko.

O AUTOROVI:

Ján Hollý

Ján Hollý sa najprv venoval prekladu antických básní, ktoré vyšli pod názvom „Rozličné básne hrdinské, elegiacké a lyrické“ z Vergília, Teokrita, Homéra, Ovídia, Tyrtea, Horácia. Neskôr k nim pribudla Vergíliova Eneis. Písal aj množstvo žalospevov, ód a Selanky – 21 idylických básní o prírode, z ktorých za najkrajšiu sa považuje Jaroslav. V Selankách oslávil krásnu slovenskú prírodu ako prvý. Za jeho vrcholnú tvorbu sa však považujú tri veľké skladby: Svatopluk (1883), Cyrillo – Metodiáda (1835) a Sláv (1839). Dej prvých dvoch má historický základ, posledný epos Sláv bol výsledkom autorovej predstavivosti a veľkého zápalu za národné ideály.

Diela:

Preklady   
1824 Rozličné básne hrdinské, elegické a lyrické z Vergília, Teokrita, Homéra, Ovídia, Tirtea a Horácia   
1828 Aeneida

Eposy

1833 Svatopluk, víťazná báseň v dvanástich spevoch  
1835 Cirillo-Metodiada (vydaný za pomoci M. Hamuljaka)   
1839 Sláv   
1846 Katolickí spevňík

Epické básne

1835, 1836, 1840 Selanki   
1836 a 1840 Žalospevi

Žalospevy a ódy

1835 – 1840 Pesňe (uverejňované v alamanachu Zora

Duchovné piesne

1842 a 1846 Katolícky spevňík