**NÁSTUP ŽIAKOV 29.06.2020**

**Program triednických hodín**

1. Pozbierať ***Vyhlásenie zákonného zástupcu*** *o tom, že dieťa neprejavuje príznaky prenosného ochorenia a nemá nariadené karanténne opatrenie* (kto nemá, riešiť telefonicky, aby priniesli ďalší deň). Kto má príznaky akéhokoľvek ochorenia, nevstupuje do budovy školy. V prípade podozrenia je možné zmerať teplotu žiaka (bezdotykové teplomery sú na sekretariáte) a izolovať ho na ošetrovni do príchodu rodiča.
2. Zistiť **záujem o obedy**, zapísať a zaslať zoznam vedúcej stravovania do 8:15 hod.
3. **Dochádzku žiakov** zapísať do TK ku triednickým hodinám, ale nepočítať hodiny ani nezahŕňať do evidencie.
4. Urobiť základné poučenie o dodržiavaní **hygienicko-epidemiologických opatrení:**
   * Pri vstupe do budovy si dôkladne dezinfikujú ruky dezinfekčným prostriedkom na báze alkoholu. Neskôr v prípade potreby (napr. po každom použití WC) si každý umyje/osuší ruky bežným spôsobom pomocou dávkovača mydla a dávkovača papierových utierok, ktoré sú k dispozícii na toaletách. V triedach nepoužívať textilné utierky (ak už, tak len vlastné).
   * Nosenie rúšok pre žiakov/učiteľov v triedach aj v ostatných priestoroch školy je dobrovoľné, pre rodičov/cudzích je povinné.
   * Počas pobytu v priestoroch školy všetky osoby dodržujú určitý vzájomný odstup a minimalizujú vzájomný kontakt (zbytočne sa nedotýkať, po dotyku a pred jedlom umývať ruky), zdržiavať sa hlavne v triede (nezhromažďovať sa na chodbe).
   * V prípade mimovoľného krátkodobého kýchania/kašlania používajú všetci jednorazové vreckovky, ktoré po použití hneď vyhadzujú do smetného koša (použité neklásť na lavice, parapety a pod.).
   * V učebniach sa zabezpečuje časté/intenzívne vetranie.
   * Pri stravovaní v Školskej jedálni: pri vstupe dezinfikovať ruky, všetko vydávajú kuchárky na táckach (stravu, príbory aj riad), nič si neberú žiaci sami.
5. Vyzbierať od žiakov **kľúče od skriniek** (niektorí majú požičané aj 2 vrátane originálu zo sekretariátu) a odovzdať hospodárke (GRO).
6. Upozorniť žiakov, že je možné si **predĺžiť ISIC preukaz**, stačí zájsť za ekonómkou (MIK) na sekretariát a zaplatiť 10 EUR známku, aby mohla naraz objednať. K dispozícii ju budú mať pred začiatkom školského roka.
7. **Vyčistiť skrinky** na chodbe aj v triede, odniesť všetky svoje veci a vyhodiť nepotrebný materiál (ak nestačí kôš, tak do kontajnera pri veľkej bráne).
8. **Vyzbierať a odovzdať učebnice** do fondu učebníc a prevziať si nové podľa poradia, ktoré určí správkyňa fondu učebníc (VIT). Zapísať evidenciu odovzdaných a prevzatých kníh, vyzbierať od žiakov financie za neodovzdané knihy a odovzdať spolu so zoznamom stratených kníh hospodárke (GRO). Ak niektorý žiak nepríde a neodovzdá knihy, kontaktovať ho a ak nie je možné odovzdanie, realizovať až v septembri (počas prázdnin nepreberáme).