**Neverbálna komunikácia**

**Mimika** je citlivé modelovanie vnútorných psychických stavov výrazmi tváre. Ľudia pomocou výrazu tváre vyjadrujú svoje duševné stavy, emócie a zámery, a takto ich oznamujú druhým ľuďom. Odhalil to antropológ Albert Mehrabian, keď zistil, že reč tela je úprimnejšia ako tá, čo vychádza z úst. Jeho poslucháči počas jeho prednášky, aj bez slov dávali najavo, že výklad pozitívne prijali. Spoluprácu vyjadrili rukami, nohami, mimikou a celkovým držaním tela.

**Gestikulácia** je druh neverbálnej komunikácie, založený na používaní gest. Gestikulácia ovplyvnila vznik reči, umožnila komunikáciu so zvieratami a hluchonemými. Využíva sa aj v herectve. Gestikulácia závisí od temperamentu a od národnosti. Najviac gestikulačných prvkov majú Mexičania.

**Haptika** je časť neverblánej komunikácie v medziľudských vzťahoch a fyzickej intimite. Všeobecne sa zaoberá problematikou dorozumievania prostredníctvom dotykov. Nemusí znamenať iba dotýkanie ľudí ale aj vecí. Napríklad podanie ruky (najmenej intímne), objatie, bozk a pod.Sebahaptika je dotýkanie seba samého, môže byť zlozvykom alebo účelová forma (napr. v rečníctve trenie dlaní, držanie prstov).

**Proxemika** je vedná disciplína, ktorá sa zaoberá štúdiom interpersonálnej priestorovej dištancie, t. j. rolou priestorovej vzdialenosti v sociálnej interakcii. Ide o formu neverbálnej komunikácie. Prvýkrát ju predstavil antropológ Edward T. Hall v roku 1959.

**Kinezika** je vedná disciplína, ktorá sa zaoberá pohybom celého tela pri komunikácií. Je to časť komunikačnej vedy.Zistilo sa, že človek pri hovorení rodnou rečou využíva viac neverbálnej komunikácie ako verbálnej.

**Očný kontakt** je dôležitý prvok pri verbálnej komunikácií. Má intenzitu (ako dlho na nás človek pozerá) a frekvenciu (ako intenzívne na nás človek pozerá).

**Chronemika** môže byť **v komunikácii**: vyjadrovanie, štruktúrovanie a využívanie času vo vzťahu k druhým ľuďom ako prvok neverbálnej komunikácie (resp. príslušná náuka).

**Grafológia** môže byť:

- skúmanie povahy človeka podľa jeho rukopisu, pozri grafológia (povaha človeka).

- náuka o grafických systémoch, vnímaných z funkčného hľadiska, pozri grafológia(grafická sústava).

**Posturológia** alebo **posturika** je:

- (v psychoanalýze) štúdium toho, ako sa osobný charakter, sexuálny postoj, konflikty a podobne prejavujú na držaní tela človeka (tzv. **psychoanalytická posturológia**) resp. (v sociálnej komunikácii) štúdium držania a postoja tela a konfigurácie jeho častí ako prvku neverbálnej komunikácie.

- samotné držanie a postoj tela a konfigurácia jeho častí ako prejav vyššie uvedeného osobného charakteru atď. resp. ako prvok neverbálnej komunikácie.